
1.PERINEUL 


Perineul este reprezentat de totalitatea părților moi care închid strâmtoarea inferioară a 
pelvisului. Această strâmtoare este delimitată de: marginea inferioară a simfizei pubiene, 
ramurile ischiopubiene, ligamentele sacrotuberoase şi vârful coccisului. 

Perineul are formă de romb, cu diagonala mare cuprinsă între vârful unghiului subpubian 
şi vârful coccisului, iar cea mică cuprinsă între cele două tuberozități ischiadice; 
diagonala mică împarte, convențional, rombul perineal într-un triunghi anterior 
(urogenital) şi un triunghi posterior (anal). 


1.1.Diafragma pelvină 


Diafragma pelvină este o formaţiune musculo-fascială complexă de forma unei pâlnii cu 
deschiderea mare orientată superior, iar cu deschiderea mică orientată inferior, aceasta 
din urmă înconjurând rectul la limita dintre canalul anal şi ampula rectală. 

Diafragma pelvină este alcătuită din muşchii ridicători anali, mușchii coccigieni şi 
muşchiul sfincter anal extern şi fasciile lor. 

Diafragma pelvină prezintă anterior, pe linia mediană, o fantă oblică (cuprinsă între 
marginile mediale ale celor doi mușchi ridicători anali, simfiza pubiană şi peretele 
anterior al rectului), numită hiatusul urogenital; prin acesta trec uretra prostatică (la 
bărbat) şi uretra şi vagina (la femeie). Acest spaţiu de trecere este închis inferior, într-un 
plan orizontal, de diafragma urogenitală (situată topografic în perineul anterior). 


1.1.1.Muşchii diafragmei pelvine 


> muşchiul ridicător anal 
-este componenta principală a diafragmei pelvine 


-este alcătuit dintr-un complex de patru muşchi, care se deosebesc între ei prin origine, 
inserție şi acțiune 
-aceşti muşchi sunt: 


*muşchiul iliococcigian 

origine- pe arcul tendinos al mușchiului ridicător anal (lateral şi posterior de muşchiul 
pubococcigian), până pe fața medială a spinei ischiadice 

inserție- mușchiul are o direcție către inferior, medial și posterior şi se inseră pe 
ligamentul anococcigian şi pe marginile laterale ale coccisului 

acțiune- ridică diafragma pelvină 


*muşchiul pubococeigian 

origine- pe faţa medială a ramurii inferioare a pubisului, superior şi lateral (1 cm.) de 
marginea inferioară a simfizei 

-pe segmentul anterior al arcului tendinos al ridicătorului anal 

inserție- fibrele au direcţie oblic inferior, medial şi posterior şi se inseră pe părțile laterale 
ale ultimelor două vertebre coccigiene, pe ligamentul ano-coccigian şi pe ligamentul 
sacro-coccigian anterior 

acțiune- ridică perineul posterior şi comprimă astfel canalul anal, jucând rol de sfincter 
anal auxiliar 


*muşchiul puborectal 

origine- pe faţa internă a unghiului pubisului, supero-medial de marginea medială a 
mușchiului pubococcigian 

- câteva fibre pornesc de pe ligamentul pubovezical 

inserție- fibrele sale acoperă parțial fața superioară a muşchiului pubococcigian şi se 
inseră pe peretele anterior şi lateral al rectului. 

-fibrele superioare se alătură fibrelor musculare longitudinale ale rectului şi se inseră pe o 
membrană fibroasă situată între rect şi marginea medială a muşchiului ridicător anal 
(membrana lui Laimer); pe părţile laterale ale rectului această formaţiune fibrotendinoasă 
are forma unor arcade cu concavitatea orientată medial, numite arcuri_tendinoase 
(Laimer), care se inseră posterior pe ligamentul anococcigian şi anterior pe septul 
rectovezical (la bărbat) sau septul rectovaginal (la femeie) şi pe centrul tendinos al 
-celelalte fibre coboară împreună cu fibre din pătura longitudinală a rectului prin 
grosimea peretelui canalului anal până la nivelul tegumentului perianal, unde se inseră la 
nivelul dermului (unele fibre străbat sfincterul anal extern, altele îl străbat pe cel intern şi 
altele străbat spațiul dintre cele două sfinctere anale) 

acțiune- în contracție bilaterală ridică canalul anal şi anusul 


*muşchiul ridicător al prostatei (la bărbat) sau mușchiul pubovaginal (la femeie) 
origine- pe faţa endopelvină a ramurii inferioare a pubisului, inferior şi medial de 
marginea medială a mușchiului pubococcigian 
inserție- la bărbat- pe fascia de pe faţa laterală a prostatei, unele fibre ajungând până în 
stratul musculo-conjunctiv al prostatei 
- pe centrul tendinos al perineului 
- la femeie-pe marginea laterală a vaginei, în partea ei superioară 
- pe septul recto-vaginal 
- pe centrul tendinos al perineului 
acțiune- la bărbat- trage anterior şi superior prostata 
-la femeie- prin contracție bilaterală este constrictor al vaginei 

Diafragma pelvina 


P mușchiul coccigian 
seste un muşchi de formă triunghiulară, situat posterior de muşchiul ridicător anal; el 


închide, posterior de mușchiul ridicător anal, strâmtoarea inferioară a pelvisului 

origine- pe faţa endopelvină a spinei ischiadice, posterior de originea ridicătorului anal şi 
al arcului tendinos al acestuia 

-câteva fibre pornesc şi de pe marginea anterioară a marii incizuri ischiadice 

inserţie- pe marginile laterale şi pe fața anterioară a sacrului, la nivelul ultimelor două 
vertebre şi primelor trei vertebre coccigiene 

-marginea posterioară a muşchiului este separată de marginea inferioară a muşchiului 
piriform printr-un înterstiţiu, numit orificiul infrapiriform, prin care trec nervii ischiadic, 
cutanat femural posterior şi mănunchiurile vasculo-nervoase fesier inferior şi rușinos 
intern 


» mușchiul sfincter anal extern (striat) 
“acest muşchi înconjoară partea inferioară a canalului anal 


“fața sa externă, împreună cu fața externă (inferioară) a muşchiului ridicător anal 
formează peretele supero-medial al fosei ischiorectale 

origine- fibrele sale semicirculare, pentru fiecare jumătate simetrică, pornesc de pe 
vârful coccisului, ligamentul anococcigian şi piele, înconjoară canalul anal şi ajung 
anterior de acesta 

inserție- pe centrul tendinos al perineului şi pe dermul de la acest nivel 

-fața profundă a sfincterului anal extern aderă strâns de fața superficială a sfincterului 
anal intern (partea profundă a mușchiului sfincter anal extern) 

-el depăşeşte inferior sfincterul intern şi la acest nivel fața sa profundă vine în contact cu 


mucoasa anală (partea superficială) şi cu pielea orificiului anal (partea subcutanată) 
1.1.2.Fasciile diafragmei pelvine 


Fascia pelvină 

-continuă fascia endoabdominală, inferior de strâmtoarea superioară a pelvisului 

-ea se dedublează la nivelul arcului tendinos al muşchiului ridicător anal în două foiţe: 

+ parietală (fascia pelvină parietală)- acoperă peretele pelvin (faţa superioară a muşchiului 
ridicător anal şi a mușchiului coccigian, precum şi faţa medială a mușchiului obturator 
intern deasupra arcului tendinos al mușchiului ridicător anal) 

+ viscerală (fascia pelvină viscerală)- înconjoară viscerele pelvine în porțiunile lor 
subperitoneale (rect, vezică urinară, prostată, vagină) 

Fascia pelvină parietală are la rândul ei două părți: 

-fascia superioară a diafragmei pelvine 

-este acea parte din fascia pelvină parietală care acoperă fața superioară a diafragmei 
pelvine 

-fascia inferioară a diafragmei pelvine 

-este acea parte din fascia pelvină parietală care acoperă fața externă sau inferioară a 
diafragmei pelvine şi fața medială a mușchiului obturator intern, inferior de arcul 
tendinos al muşchiului ridicător anal 

-continuă fascia pelvină parietală superioară de la nivelul hiatusului urogenital 


1.2.Diafragma urogenitală 


Diafragma urogenitală închide strâmtoarea inferioară a pelvisului, anterior şi inferior de 
hiatusul urogenital al diafragmei pelvine. Topografic, diafragma urogenitală este 
componenta principală a perineului anterior. Ea este alcătuită din muşchi, dispuşi în două 
planuri (un plan superficial şi unul profund), din fascia superioară şi inferioară ale 
diafragmei urogenitale şi fascia superficială a perineului. 


1.2.1.Muşchii diafragmei urogenitale 


Planul muscular superficial 


P mușchiul transvers superficial al perineului 
-este inconstant; poate lipsi uni sau bilateral, sau este înlocuit de tracturi fibroase 


origine- tuberozitatea ischiadică 

inserție- centrul tendinos al perineului 

-fibrele tendinoase ale celor doi mușchi (din dreapta şi din stânga) participă la formarea 
centrului tendinos al perineului 

-unele fibre, care ajung pe linia mediană, se continuă cu fibre musculare ale muşchilor 
sfincter anal extern, bulbospongios şi puborectal 

acțiune- prin contracție bilaterală, centrul tendinos al perineului este fixat şi pus în 
tensiune 


» mușchiul bulbosponzios 
-este un muşchi paramedian al perineului, perpendicular pe direcția muşchiului transvers 
superficial al perineului 


la bărbat: 
origine- pe centrul tendinos al perineului şi pe rafeul median ce uneşte cei doi muşchi 
simetrici (drept şi stâng), anterior de centrul tendinos 
-cei doi muşchi bulbospongioşi formează un jgheab cu concavitatea superior, care 
îmbracă bulbul penisului şi corpul spongios, până sub simfiza pubiană, unde corpul 
spongios întâlneşte corpii cavernoși ai penisului 
iuserție- de la originea sa, fasciculele musculare se dispun în două planuri: 
“planul superficial- format de fibre cu direcție oblică spre anterior și lateral 

-fasciculele cele mai anterioare se inseră pe albugineea corpului spongios şi pe 
membrana fibroasă ce uneşte corpul spongios cu corpii cavernoşi ai penisului 

-un fascicul de fibre musculare înconjoară faţa laterală a corpului cavernos şi se uneşte 
cu cel de partea opusă, pe fața dorsală a penisului, la limita dintre rădăcina şi corpul 
acestuia 

-fasciculele posterioare se inseră pe fața inferioară a corpului spongios şi pe joncțiunea 
fasciei inferioare a diafragmei urogenitale la bulbul penian 
“planul profund- formează cu cel de partea opusă "mușchiul compresor al “emisferelor 
bulbului penian" 

-fibrele sale musculare se îndreaptă superior şi anterior, înfăşurând jumătatea 

corespunzătoare a bulbului penian şi se inseră astfel: 

- anterior- pe o membrană fibroasă situată transversal, înaintea bulbului 
penian 

-lateral- pe albugineea dintre bulbul penian şi corpul spongios, care îl 
continuă 
acțiune- prin contracție va comprima bulbul penian, corpul spongios, corpii cavernoşi şi 
vena dorsală profundă a penisului, contribuind la erecție 


la femeie: 

origine- pe centrul tendinos al perineului şi pe rafeul median, ce unește cei doi muşchi 
simetrici (drept şi stâng), anterior de centrul tendinos 

-muşchiul trece lateral de glanda vestibulară mare (Bartholin) şi bulbul vestibular, 
înconjurând lateral orificiul vaginei 

inserție- prin mai multe fascicule, pe bulbul vestibular, pe fața laterală şi chiar dorsală a 
clitorisului şi pe partea antero-laterală a orificiului vaginal 

acțiune- comprimă glanda vestibulară mare, bulbul vestibular şi segmentul posterior al 
clitorisului 

îngustează intrarea în vagină 


P muşchiul ischiocavernos 
origine- pe faţa medială a tuberozităţii ischiadice și ramura ischionului 


-mușchiul formează un jgheab care îmbracă corpul cavernos al penisului sau clitorisului 
şi originea sa până sub simfiza pubiană (unde se întâlnesc cei doi corpi cavernoși) 
inserție- pe albugineea corpului cavernos, la nivelul unde acesta se întâlnește cu cel 
contralateral 


Planul muscular profund 


P mușchiul transvers profund al perineului 
origine- pe fața medială a corpului ischionului şi a ramurii sale (superior de originile 
muşchilor ischiocavernos şi transvers superficial al perineului) 
inserţie- pe centrul tendinos al perineului 
acțiune- la bărbat- cei doi mușchi susțin vezica urinară şi prostata 
- la femeie- cei doi mușchi susțin vagina şi uterul 
- deoarece venele corpilor erectili străbat acest muşchi, ele sunt comprimate atunci când 
muşchii se contractă 


P mușchiul sfincter uretral extern 


la bărbat 
-este situat anterior de mușchiul transvers profund al perineului, şi are trei porțiuni: 
“prima porțiune, inferioară (mușchiul compresor al glandelor bulbouretrale) 

origine- pe un rafeu median, situat posterior de uretră; acestea înconjoară de-o parte şi de 
alta uretra, înconjurând şi glandele bulbouretrale, şi ajunge anterior de uretră 

inserţie- pe fața medială a corpilor cavernoși 

“a doua porţiune 

-se păseşte superior de prima şi este cea mai dezvoltată (sfincterul uretral propriu-zis) 
origine- pe ligamentul transvers al perineului ( reprezintă marginea anterioară a fasciei 
inferioare a diafragmei urogenitale) 

inserţie- fibrele sale înconjoară uretra de fiecare parte, ajung posterior de ea, şi se inseră 
pe centrul tendinos al perineului 

-de pe marginile laterale ale sfincterului se desprind membrane fibroelastice care se 
îndreaptă lateral și se inseră pe faţa medială a ramurii ischiopubiene, anterior de originea 
mușchiului transvers profund al perineului 

“a treia porțiune, cea mai profundă (mușchiul sfincter al uretrei prostatice) 

origine- pe ligamentul transvers al perineului 

inserţie- pe fețele laterale ale prostatei 


la femeie 

-originile muşchiului se menţin aceleași ca la bărbat, doar inserțiile sunt uşor diferite: 
-fibrele profunde- se inseră posterior de uretră în spaţiul conjunctiv dintre uretră şi vagină 
-fibrele inferioare- se inseră pe septul uretro-vaginal şi lateral de acest sept, pe vagină 


acțiune- închide voluntar uretra membranoasă la bărbat sau uretra feminină 
-la bărbat- comprimă prostata, uretra prostatică şi glandele bulbouretrale 
-la femeie- dilată vagina 


1.2.2.Fasciile diafragmei urogenitale 


Fascia superioară a diafragmei urogenitale 
-se găseşte pe fața superioară a mușchiului transvers profund al perineului 


-pe laturi, fascia se inseră pe ramurile ischiopubiene 
-pe laturile prostatei se continuă cu fascia prostatică, parte a fasciei pelvine viscerale, care 
se continuă cu cea parietală la nivelul arcului tendinos al fasciei pelvine 


Fascia inferioară a diafragmei urogenitale (membrana perineală 

-se găseşte pe faţa inferioară a mușchiului transvers profund al perineului 

-partea sa anterioară este mai îngroșată şi se prinde pe fața inferioară a ramurilor 
inferioare ale oaselor pubiene formând ligamentul transvers al perineului, situat inferior şi 
posterior de ligamentul arcuat al pubelui 

“între cele două ligamente trece vena dorsală profundă a penisului respectiv a clitorisului 
“inferior şi posterior de ligamentul transvers al perineului , între acesta şi uretră, trec 
arterele şi nervii dorsali ai penisului respectiv clitorisului 

-membrana perineală este străbătută de uretra membranoasă (la bărbat) şi de uretră și 
vagină (la femeie) 

-porțiunea posterioară a membranei perineale participă la formarea centrului tendinos al 
perineului 

Fascia superficială a perineului 
-înveleşte la nivelul perineului anterior muşchii din planul superficial al diafragmei 


urogenitale 
-ea se pierde în țesutul adipos al perineului posterior 


Centrul tendinos al perineului 


Este situat în partea mediană şi mijlocie a perineului şi se află între anus şi bulbul 
penisului la bărbat şi între anus şi vagină la femeie. Este numit de clinicieni corpul 
perineului. 

Centrul tendinos al perineului este o condensare fibroasă, formată din intersecţia fibrelor 
de origine sau inserție a unor muşchi ai perineului (muşchii transverşi profunzi ai 
perineului, bulbospongioși, sfincter anal extern şi sfincter uretral extern). De asemenea 
participă fibre conjunctive din fasciile perineului (ex. membrana perineului). 


1.3.Anatomia topografică a perineului 


Perineul are formă de romb, cu diagonala mare cuprinsă între vârful unghiului 
subpubian şi vârful coccisului, iar cea mică cuprinsă între cele două tuberozități 
ischiadice; diagonala mică împarte convențional rombul perineal într-un triunghi anterior 
(urogenital) şi un triunghi posterior (anal). 

Din punct de vedere topografic, perineul, atât la bărbat cât şi la femeie, se împarte 
în două regiuni: o regiune anterioară, urogenitală, şi o regiune posterioară, anală. 


1.3.1.Repiunea urogenitală la bărbat 


Regiunea urogenitală a perineului la bărbat se mai numeşte şi perineu anterior. Ea 
se continuă superior cu regiunea pubică, posterior cu regiunea anală, iar lateral cu 
trigonul femural respectiv (drept sau stâng) de care este despărțită prin plicile 
genitofemurale. 


Stratigrafie 
* tegumentul- este subțire în partea anterioară, de unde se continuă cu tegumentul regiunii 
pubiene, a penisului şi a scrotului, iar lateral se continuă cu tegumentul care acoperă 
trigonul femural. în partea posterioară este mai groasă și mai aderentă de fascia 
superficială a perincului 
*panicul adipos- este mai subțire în partea anterioară a regiunii; se termină inferior în 
potcoavă, în cocavitatea căreia intră rădăcina penisului şi scrotul 
*fascia superficială a perineului- este dublă: 

-lama superficială- este bogată în țesut adipos 

-lama profundă- se continuă cu fascia profundă a penisului şi formează învelişul 
fascial al muşchilor superficiali ai perineului 

- ea se inseră pe marginea inferioară a simfizei pubiene, pe 
marginile inferioare ale ramurilor inferioare ale oaselor pubiene şi pe ramurile 
ischioanelor, până la tuberozităţile ischiadice 

-posterior de muşchiul transvers superficial al perineului, ea aderă 
la marginea posterioară a fasciei inferioare a diafragmei urogenitale, participând cu 
aceasta la formarea centrului tendinos 

-pe linia mediană ea aderă la rafeul pe care îl formează, anterior de 
centrul tendinos, mușchii bulbospongioși 
Paniculul adipos şi fascia superficială sunt străbătute de ramuri arteriale superficiale 
(provenite din arterele perineale și scrotale), de ramuri venoase superficiale (care 
drenează sângele prin venele rușinoase în venele iliace interne) şi de ramuri ale nervilor 
superficiali (provenite din nervii perineali, scrotali şi femurocutanat posterior). 
Limfaticele drenează limfa în grupul superomedial al ganglionilor inghinali superficiali. 
“planul musculofascial superficial (spaţiul perineal superficial) - este cuprins între lama 
profundă a fasciei superficiale şi fascia inferioară a diafragmei urogenitale (membrana 
perineală). Acest spaţiu este închis posterior de rădăcina penisului, prin unirea celor două 
fascii, precum şi la nivelul centrului tendinos. 

Conţinut- rădăcina penisului 

- muşchii superficiali 
- formaţiuni vasculonervoase care îl străbat 

“planul musculofascial mijlociu- este alcătuit de muşchii transverşi profunzi ai perineului 

(în partea posterioară a regiunii) şi de mușchiul sfincter uretral (anterior de muşchii 

transverşi profunzi); fața superficială a acestor muşchi este tapetată de fascia inferioară a 

diafragmei urogenitale. 

Marginea anterioară a fasciei inferioare a diafragmei urogenitale formează ligamentul 

transvers al perineului, care se inseră pe fața medială a ramurilor inferioare ale oaselor 

pubiene, posterior de ligamentul arcuat al pubelui, cu care delimitează un orificiu 
traversat de vena transversă profundă a penisului. Ligamentul transvers al perineului 
prezintă orificii prin care trec arterele şi nervii dorsali ai penisului. 

Fascia inferioară a diafragmei urogenitale prezintă la 2-3 cm. inferior de simfiza pubiană, 

pe linia mediană, un orificiu prin care trece uretra membranoasă; de-o parte şi de alta a 

acestui orificiu se găsesc orificiile pentru canalele excretoare ale glandelor bulbouretrale; 

ea este străbătută de vasele și nervii care ajung la bulbul penian (ramuri din vase 
rușinoase interne şi din nervul Tuşinos). 

Fascia superioară a diafragmei urogenitale tapetează fața superioară a mușchilor 
din planul profund și se continuă cu fascia prostatică, lateral de orificiul pe unde este 
străbătută de uretră. Anterior ea ajunge la ligamentul transvers al perineului iar posterior 
se uneşte, înapoia mușchiului transvers al perineului, cu fascia inferioară a diafragmei 
urogenitale. 

e spaţiul profund al perineului- este spaţiul cuprins între cele două fascii, superioară şi 
inferioară ale diafragmei urogenitale; conţine uretra membranoasă, glandele 
bulbouretrale, nervii şi arterele ce ajung la bulbul penian, precum şi muşchii transvers 
profund şi sfincter extern al uretrei. 


“planul musculofascial profund-este reprezentat de partea anterioară a diafragmei pelvine, 
adică de originile pe pubis ale mușchiului ridicător anal, învelită în fasciile diafragmei 

pelvine. Între fața inferioară a diafragmei pelvine şi fascia superioară a diafragmei 
urogenitale ajunge prelungirea anterioară a fosei ischiorectale (fosa ischioanală). 


1.3.2.Regiunea anală la bărbat 


Regiunea anală se mai numeşte şi perineu posterior. 


Stratigrafie: 
*tepumentul- este mai gros la margini, unde se continuă cu tegumentul regiunilor vecine 

-este mai subțire în jurul orificiului anal; la acest nivel paniculul adipos este 
slab dezvoltat şi în derm se prind fibre musculare ale mușchiului sfincter anal extern şi 
ale muşchiului ridicator anal. De asemenea paniculul adipos este mai dezvoltat în afara 
inelului anal şi se continuă cu grăsimea fosei ischiorectale. 

-formează pliuri radiare în jurul orificiului anal, iar la nivelul liniei 
anocutanate se continuă cu mucoasa rectului (linia anocutanată ca şi pliurile perianale 
sunt mai pigmentate decât restul tegumentelor). 

-este acoperit de păr şi prezintă numeroase glande sudoripare şi sebacee 

-pe lina mediană prezintă un rafeu longitudinal (rafeul perineal) 

*fascia superficială- se prezintă sub formă de travee conjunctive care delimitează areole 
pline cu ţesut adipos 

-prin paniculul adipos şi fascia superficială trec ramurile anale şi perineale superficiale 
ale nervului rușinos, ramurile perineale ale nervului femurocutanat posterior şi nervii 
anococcigieni. 

*diafragma pelvină, cuprinsă între cele două fascii ale sale, superioară şi inferioară 


“fosa ischiorectală (fosa ischioanală)- are forma unei prisme triunghiulare delimitată 
astfel: 

-supero-medial- faţa inferioară a diafragmei pelvine acoperită de fascia ei inferioară 
-lateral- fața medială a mușchiului obiurator intern inferior de arcul tendinos al 
ridicătorului anal, acoperit de fascia lui 

-inferior- fascia superficială, panicul adipos şi tegumentul 

Fosa ischiorectală este ocupată de ţesut adipos denumit corpul adipos al fosei 
ischiorectale şi este traversată de: 

-mănunchiul vasculonervos ruşinos intern (nervul ruşinos, artera şi vena ruşinoase 
interne); el se păseşte aplicat pe peretele lateral al fosei ischiorectale, imediat inferior de 
arcul tendinos al muşchiului ridicător anal, învelit de o dedublare a fasciei mușchiului 
obturator intern, numită canalul ruşinos (pudendal-descris de Alcock) 

-nervii şi vasele rectale inferioare 
Fosa ischiorectală prezintă două prelungiri: 

- o prelungire anterioară, spre loja profundă a perineului anterior, care se găseşte interior 
de muşchiul ridicător anal şi superior de diafragma urogenitală. 

- o prelungire posterioară prin care țesutul adipos al fosei ischiorectale se continuă cu 
țesutul adipos dintre mușchiul fesier mare şi mușchii pelvitrohanterieni. 

1.3.3.Regiunea urogenitală la femeie 


Limitele regiunii ca şi regiunile vecine corespund cu cele ale regiunii urogenitale 

masculine. Deosebirea dintre perineul anterior feminin şi cel masculin constă în faptul că 
diafragma uropenitală feminină este traversată de uretră şi posterior de ea de vagină, iar 
bulbii vestibulari înconjoară de-o parte şi de alta orificiul vaginal. În partea anterioară se 
suprapune vulva. 
Vulva este alcătuită din două perechi de pliuri tegumentare dispuse sagital, labiile mari şi 
labiile mici; între feţele mediale ale labiilor mici se delimitează vestibulul vaginal, care 
conţine dinspre anterior către posterior clitorisul, orificiul extern al uretrei şi orificiul 
vaginal. 


Stratigrafie 


*paniculul adipos- la femeie este mai abundent şi împreună cu ramurile superioare ale 
pubisului, care sunt mai proeminente, determină formarea muntelui lui Venus (mons 
pubis) 

- în partea inferioară a regiunii pubiene se termină brusc la rădăcina 
clitorisului şi se continuă în părţile laterale ale labiilor mari cu paniculul adipos perineal 
*fascia superficială- o continuă pe cea a abdomenului 
-vestibulul vaginal o împarte în două jumătăţi care învelesc de fiecare parte muşchii 
trigonului ischiobulbar 
“planul muscular superficial- este alcătuit din muşchii bulbospongioşi, ischiocavernoşi şi 
transverşi superficiali ai perineului (ei delimitează trigonul ischiobulbar) 

“spaţiul superficial al perineului- conţine rădăcinile clitorisului, bulbii vestibulari, 
triunghiurile ischiobulbare şi musculatura planului superficial 

*planul__musculofascial mijlociu- este alcătuit din muşchii transverşi profunzi ai 
perineului și mușchiul sfincter extern al uretrei, acoperit superior de fascia superioară a 
diafragmei urogenitale, iar inferior de fascia inferioară a diafragmei urogenitale (la 
femeie este mai subțire şi este străbătută de vagin, iar anterior de acesta de uretra) 
*spatiul perineal profund- este strabatut de vagin şi uretră, conține glandele vestibulare 
mari, cu canalele lor de excreție şi este traversat de vasele şi nervii lor, care ajung pe fața 
lor profundă 

“planul musculofascial profund- este format de părțile anterioare ale muşchilor ridicători 
anali 

-inferior de mușchiul ridicător anal şi superior de diafragma uropgenitală pătrunde 
prelungirea anterioară a fosei ischiorectale 


1.3.4,Regiunea anală la femeie 
Regiunea anală feminină nu se deosebeşte de cea masculină decât prin faptul că 


tepumentele nu sunt acoperite de păr, iar țesutul adipos este mai abundent atât la nivelul 
paniculului adipos cât şi în corpul adipos al fosei ischiorectale. 

2, ARTERELE PELVISULUI 


2.1.Artera iliacă comună 
Artera iliacă comună este ramura de bifurcaţie terminală a aortei abdominale. 


Limite 

-superior -flancul stâng al discului intervertebral L4-L5, unde aorta abdominală se 
împarte în ramurile terminale, arterele iliace comune stângă şi dreaptă şi artera sacrală 
medie 

„inferior — articulațiile sacroiliace, unde arterele iliace comune se bifurcă în 
arterele iliace interne şi externe 


Traiect 

Cele două artere iliace comune au traiect oblic descendent ; artera iliacă comună 
stângă are un traiect mai apropiat de verticală, ca urmare a aşezării aortei abdominale la 
stânga liniei mediane ; din acelaşi motiv artera iliacă comună dreaptă este mai 
orizontalizată şi mai lungă (cca. 7 cm.), faţă de cea stângă (cca. 5 cm.) 


Raporturi 

Având în vedere locul de bifurcaţie al aortei abdominale (pe flancul stâng al 
discului intervertebral L4-L5), originea venei cave inferioare, pe flancul drept al vertebrei 
L5 şi lungimea diferită a celor două artere iliace comune, raporturile acestora sunt 
diferite : 


artera iliacă comună stângă : 
“anterior -peritoneul parietal posterior, prin intermediul căruia vine în raport cu 


ansele jejunale, colonul şi mezocolonul sigmoid 
-ureterul stâng, care corespunde vârfului recesului intersiemoidian; el va 
trece anterior de artera iliacă comună stângă, la 1 cm. superior de bifurcația 
acesteia în ramurile terminale 
„vasele rectale superioare, însoțite de nervii rectali superiori 
-plexul (nervul) hipogastric superior (rădăcina stângă) 

“posterior -corpul vertebrei L5 şi aripioara sacrală, pe care sunt aplicate cea de-a 
cincea pereche de vase lombare, lanţul simpatic lombar stâng, trunchiul lombosacral, 
artera ilio-lombara şi n. obturator, de partea stângă 

medial -vasele sacrale medii 

-plexul hipogastric superior 

-vasele şi nervii rectali superiori 

„vena iliacă comună stângă (spre deosebire de cea dreaptă care se găseşte 
posterior de artera iliacă comună, omonimă) 

lateral -muşchiul psoas mare pe care coboară ureterul stâng, vasele genitale 
stângi (care întotdeauna îsi respectă raportul lateral faţă de vasele iliace comune) şi 
nervul genitofemural stâng 

oartera iliacă comună dreaptă: 


“anterior -peritoneul parietal posterior, prin intermediul căruia vine în raport cu 

anse ileale 

-ureterul drept coboară retroperitoneal, anterior de vasele iliace externe, 
la un centimetru inferior de bifurcația arterei iliace comune drepte 

-plexul hipogastric superior (rădăcina dreaptă) 

“posterior -dinspre superior către inferior : fața posterioară a arterei iliace comune 
stângi, originea venei cave inferioare, vena omonimă, a cincea pereche de vase lombare 
şi corpul vertebrei LS 

medial -vasele sacrale medii 

-plexul hipogastric superior 
-vase şi nervi rectali superiori 

“lateral -ureterul drept, care îşi păstrează întotdeauna raportul lateral față de artera 
iliacă comună dreaptă, încrucişând anterior vasele iliace exterene drepte, la 1 cm. inferior 
de bifurcația iliacelor comune 

vasele genitale drepte 

-muşchiul psoas mare 

-nervul genitofemural drept 
Ramuri 


Colaterale -sunt dificil de individualizat din cauza dimensiunilor lor foarte mici 

ele se distribuie ganglionilor limfatici din jur, peritoneului, venei iliace 
comune şi muşchiului iliopsoas 

în mod constant se desprinde o ramură ureterală inferioară, pentru 
segmentele iliac şi pelvin ale ureterului 


Terminale -sunt în număr de două: artera iliacă externă și artera iliacă internă 


2 2.Artera iliacă externă 


Artera iliacă externă este ramura de bifurcaţie laterală a arterei iliace comune. 
Limite: esuperior-articulaţia sacroiliacă 

“inferior-ligamentul inghinal, de unde se continuă cu artera femurală 
Traiect: are un traiect oblic descendent, dinspre medial către lateral şi dinspre posterior 
către anterior, paralel cu linia terminală a pelvisului sau linia arcuată a osului coxal. 
Raporturi: -antromedial -este acoperită de peritoneul parietal posterior, prin intermediul 
căruia vine în raport -în dreapta -cu ileonul terminal şi apendicele vermiform (atunci când 
el este mai lung) 

-în stânga -cu colonul sigmoid şi ansele jejunale 
-retroperitoneal, faţa anterioară a arterei iliace externe este 

încrucişată de canalul deferent (la bărbat) sau ligamentul rotund al uterului (la femeie), 
vasele genitale şi nervul genitofemural (ramura lui femurală iese prin lacuna vasculară, 
anterior de segmentul terminal al arterei iliace externe). De asemenea ; în partea dreaptă 
anterior de artera iliacă externă trece şi ureterul drept (la un centimetru inferior de 

bifurcația arterei iliace comune), de la acest nivel segmentul lui abdominal continându-se 
cu segmentul pelvin 

“posterolateral -vine în raport prin intermediul fasciei iliace cu marginea 
medială a muşchiului psoas mare 

“medial -vine în raport cu vena omonimă 


Ramuri 
L.artera epigastrică inferioară 

-are originea pe faţa medială a arterei iliacă externe, la câțiva milimetri posterior 
de ligamentul inghinal, de unde va avea un traiect transversal spre medial, apoi oblic 
ascendent spre marginea laterală a muşchiului drept abdominal. În acest traiect artera este 
încrucişată superolateral de canalul deferent (la bărbat) sau de ligamentul rotund al 
uterului (la femeie), în traiectul lor din canalul inghinal către pelvis. 

-aflată inițial în grosimea țesutului conjunctiv-adipos preperitoneal, artera 
perforează foița posterioară a tecii muşchiului drept abdominal, şi va urca între aceasta şi 
mușchiul drept abdominal, pâna în dreptul ombilicului, unde ramurile sale terminale 
pătrund în grosimea mușchiului drept abdominal şi se anastomozează prin inosculație cu 
ramuri din artera epigastrică superioară (ramura din artera toracică internă) 

Ramurile ei sunt: 
“artera cremasterică (la bărbat) 

-se desprinde din partea inițiala a arterei epigastrice inferioare şi pătrunde 
prin orificiul inghinal profund în canalul inghinal, unde se aşează posterolateral de 
elementele funiculului spermatic, în grosimea muschiului cremaster 

-la iesirea prin orificiul inghinal superficial dă ramuri care se distribuie 
tegumentului de la baza penisului, tunicilor funiculului spermatic şi scrotului 

-artera cremasterică sfârşeşte în bucla de anastomoză dintre artera 
epididimară posterioară (ramură din artera testiculară) şi artera deferențială 

“artera ligamentului rotund al uterului (la femei) 

-traversează canalul inghinal însoțind ligamentul rotund al uterului şi dă 

ramuri terminale ce se distribuie părții inferioare a vaginului şi labiilor mari 
“ramura pubiană 

-are traiect transversal, retropubian, pâna în apropierea simfizei pubiene şi 

a liniei albe, unde se anastomozează cu cea de partea opusă 
“ramura obturatoare 

-are traiect descendent către canalul obturator, retrosimfizar, posterior de 
fascia transversalis şi superolateral de ligamentul lacunar, unde se anastomozează cu 
ramurile pubiene din artera obturatoare ipsi- şi controlaterală cu care formează un plan 
arterial anastomotic retrosimfizar (descris de Farabeuf). Dispoziţia acestui plan pe fața 
posterioară a ligamentelor inghinal şi lacunar impune precauție în cura chirurgicală a 
herniei femurale, care uneori este soldată cu hemoragii greu de stăpânit (de unde derivă și 
denumirea de "coroana morţii" din anatomia clasică) 

“ramuri musculare 

-sunt practic ramurile ei terminale, care în grosimea muşchilor abdomiali 
realizează anastomoze cu ramuri din arterele epigastrice superioare, arterele cicumflexe 
iliace profunde şi superficiale şi arterele lombare 

2 artera ureterală inferioară 


_este o ramură inconstantă, desprinsă uneori din artera iliacă comună 
-se desprinde din prima parte a arterei iliace externe şi participă la vascularizația 
segmentelor iliac şi pelvin ale ureterului 


3.artera cicumflexă iliacă profundă 
-are originea pe fața laterală a arterei iliace externe, ca desprinzându-se la acelaşi 


nivel cu artera epigastrică inferioară 
_are traiect lateral, de-alungul marginii posterioare a ligamentului inghinal, pâna 
la nivelul spinei iliace anterosuperioare, unde se împarte în două ramuri: 

“ramura ascendentă - care urcă în interstițiul dintre muşchii oblic intern şi 
transvers abdominal; la acest nivel se anastomozează cu ramuri din arterele epigastrice şi 
circumflexă iliacă superficială, participand astfel la vascularizația peretelui anterolateral 
al abdomenului 

“ramura transversală - are traiect către posterior, paralel cu creasta iliacă; 
din aceasta ramură se desprind ramuri pentru muşchii laţi ai abdomenului şi pentru 
muschiul iliac 


2.3.Artera iliacă internă 


Limite : 


- superior : articulația sacroiliacă, ceea ce corespunde discului intervertebral Ls — Si. 
- inferior : marginea superioară a marii incizuri ischiadice sau marginea superioară 
a m. piriform ( corespunde spațiului intervertebral S2 — 53) 


Traiect : 


Artera iliacă internă are un traiect scurt (4 — 5 cm.), oblic, descendent postero- 
inferior, subperitoneal. În acest traiect artera se găseşte pe peretele posterior al excavaţiei 
pelvine. 


Raporturi : 


Anterior are raporturi cu ureterul şi apoi cu peritoneul parietal posterior prin 
intermediul căruia , la femeie vine în raport anterior cu ovarul şi partea infundibulară a 
trompei uterine. În acest fel artera participă la delimitarea posterioară a fosei ovariene 
Krause, de la nulipare. 

Posterior prezintă raporturi cu vena iliacă internă, trunchiul lombosacrat şi cu fața 
pelvină a sacrului, lateral de găurile sacrale anterioare. 

Lateral de arteră se găsesc marginea medială a m. psoas mare, nervul obturator şi 
numai în partea superioară se află si vasele iliace externe. 

Medial are următoarele raporturi : 

- în plan retroperitoneal cu lanţul simpatic sacral, primele două ramuri anterioare 
ale nervilor sacrali şi vasele sacrale laterale şi medii 

- în plan intraperitoneal, prin intermediul peritoneului parietal vine în raport în 
partea dreaptă cu ileonul terminal, iar în partea stângă cu colonul sigmoid. 


Ramuri : 
Artera iliacă internă prezintă două posibilități de ramificare : 
-  bifurcarea, la nivelul limitei ei inferioare, în două trunchiuri arteriale, anterior şi 
posterior, care se împart ulterior în ramurile terminale ale arterei iliace interne. 
Acest mod de ramificare este cel mai frecvent. 
-  ramificarea directă a capătului ei inferior în ramuri terminale. 
În ambele cazuri, ramurile terminale se împart după teritoriul lor de distribuţie în : 
- ramuri viscerale 
- ramuri parietale care pot fi : - intrapelvine 
- extrapelvine 


RAMURILE TRUNCHIULUI ANTERIOR 


1. Ramurile viscerale sunt : 
a) a. ombilicală 
b) a. vezicală inferioară 
c) a. rectală mijlocie 
d) a. uterină 
e) a. vapinală 
f) (a. ruşinoasă internă) 


2. Ramurile parietale sunt : 
a) Ramuri intrapelvine : (a. ruşinoasă internă) 
b) Ramuri extrapelvine : - a. obturatoare 
- a. fesieră inferioară 
Dupa cum se observă artera rușinoasă internă poate fi considerată atât ramură viscerală 
cât şi parietală. 


RAMURILE TRUNCHIULUI POSTERIOR 
a.Artera iliolombară 


b.Artera sacrală laterală 
c.Artera fesieră superioară 

Artera ombilicală 


Artera ombilicală este prima ramură a trunchiului anterior. Ea este permeabilă în 
întregime la făt, unde realizează legătura dintre circulația fetală şi placentă. După naştere, 
prin ligatura cordonului ombilical ea se obliterează în cea mai mare parte, mai exact între 
marginea laterală a vezicii urinare şi ombilic — acest segment transformându-se în 
ligamentul ombilical, care va ridica plica ombilicală medială. 

În acest mod artera ombilicală rămâne permeabilă doar în prima ei porțiune, 
pelvină unde are un traiect anterior, subperitoneal, fiind încrucişată, antero-medial de 
ureter şi încrucişând postero-lateral mănunchiul vasculo-nervos obturator. 


Ramuri : 
Din porţiunea permeabilă se pot desprinde : 
a) Aa. vezicale superioare care se distribuie părții superioare a vezicii urinare 


b) A. deterenţială - poate avea origine şi în a. vezicală inferioară. A. 
deferențială însoţeşte canalul deferent până la coada epididimului unde se 
anastomozează cu ramura epididimară posterioară a arterei testiculare şi 
cu a. cremasterică. 

c) Rr. ureterale 


Artera vezicală inferioară 


Artera vezicală inferioră este o ramură variabilă a trunchiului anterior al arterei 
iliace interne. Are traiect descendent şi medial, pe sub ureter, având lateral vasele 
obturatoare până nivelul fundului vezicii urinare. Ea participă la vascularizația vezicii 
urinare dând la bărbat şi ramuri pentru veziculele seminale şi prostată, iar la femeie 
ramuri pentru vagină. De asemenea, din ea se desprinde de cele mai multe ori a. 
deferențială. 


Artera rectală mijlocie 
Origine : 


Artera rectală mijlocie poate avea originea, printr-un trunchi comun, cu artera 
vezicală inferioară sau poate avea desprinde din : 

- A. ombilicală 

- A. obturatoare 

- A. ruşinoasă internă 

- A, fesieră inferioară 

Traiect şi teritorii de vascularizație : 


Artera rectală mijlocie are un traiect descendent, pe fața superioră a m. ridicător anal, 
sub fascia pelvină parietală superioara, până la nivelul părții inferioare a ampulei rectale 
unde se împarte în cinci-zece ramuri. Prin intermediul acestora artera rectală mijlocie se 
anastomozează superior cu artera rectală superioară şi inferior cu artera rectală inferioară. 

La bărbaţi artera rectală mijlocie vascularizează, de asemenea fundul vezicii urinare şi 
prostata, iar la femei se poate împărți într-o ramură vaginală şi una rectală. 


Artera uterină 


Origine : 


Artera uterină are originea în trunchiul anterior al arterei iliace interne, prin 
trunchi separat sau trunchi comun cu artera ombilicală. 


Traiect şi raporturi : 


De la origine are un traiect transversal, dinspre lateral spre medial, prin baza 
ligamentului larg, până la marginea laterală a părții supravaginale a colului uterin. În 
acest traiect artera uterină încrucişeză anterior și superior ureterul. De al nivelul colului 
uterin ea urcă pe marginea laterală a colului şi apoi a corpului uterin până la nivelul 
cornului uterin, unde se împarte, în mod obişnuit, în cele două ramuri terminale. 


Ramuri : 


Ramurile terminale desprinse la nivelul cornului uterin sunt : 


- Ramura ovariană 

- Ramura tubară 

În traiectul ei pe marginea laterală a colului uterin artera uterină dă prima sa ramură 
vaginală -— ramura cervico-vaginală. Aceasta coboară pe fornixul vaginal, 


anastomozându-se cu ramurile arterei vaginale formând, pe pereții anterior şi posterior ai 
vaginei, două anastomoze mediane longitudinale, cunoscute și sub denumirea de arterele 
azygos ale vaginei. 

Pe laturile corpului uterin, artera uterină dă numeroase ramuri, care se termină la 
nivelul musculaturii uterine, prin intermediul arterelor helicine. 


Artera vaginală 


Artera vaginală poate avea originea în trunchiul anterior al arterei iliace interne, 
uneori putându-se desprinde şi din : artera vezicală inferioară, artera rectală mijlocie sau 
artera uterină. Prin ramurile sale, ea participă la vascularizația părții inferioare a vaginei, 
participând prin anastomoza cu ramurile vaginale ale arterei uterine, la formarea arterelor 
azygos vaginale. 

Artera obturatoare 
Origine : 


Artera obturatoare se desprinde separat sau poate avea originea uneori printr-un 
trunchi comun cu artera fesieră inferioară din trunchiul anterior al arterei iliace interne. 


Traiect şi raporturi : 


Are traiect anterior pe peretele pelvin, inferior şi paralel cu linia terminală a 
pelvisului până la nivelul canalului obturator, pe care îl traversează. În traiectul pelvin ea 
este acoperită de peritoneul parietal şi este aplicată pe fața medială a m. obturator intern. 

În spaţiul subperitoneal este încrucişată antero-medial, la distanță, de canalul 
deferent la bărbat şi de ligamentul rotund al uterului la femeie şi de ureter. Prin 
intermediul peritoneului artera vine în raport antero-medial cu ovarul şi cu partea 
infundibulară a trompei uterine (la nulipare). Artera obturatoare traversează canalul 
obturator împreună cu nervul obiturator, situat superior şi vena obturatoare situată 
inferior. Aceste trei elemente formează mănunchiul vasculo-nervos obturator. 


Ramuri : 
A. Ramuri colaterale desprinse în traiectul pelvin: 


1. ramuri musculare pentru m. obturator intern, ridicător anal şi psoas mare 

2. ramuri vezicale pentru fața laterală a vezicii urinare 

3. ramura pubiană care are traiect ascendent retropubian, sub fascia 
transversalis, ajungând posterior de simfiza pubiană. Aici prin 
anastomozele cu cea de partea opusă şi cu ramuri din artera epigastrică 
inferioară, participă la formarea planului arterial retrosimfizar Farabeuf. 
Din acesta se individualizează posterior de ligamentul lacunar si vasele 
iliace externe, anastomoza cu ramura obturatoare a arterei epigastrice 
inferioare — „corona mortis”. 


B. Ramuri terminale : 


|. ramura anterioară ocoleşte marginea anterioară a găurii obturatoare, între 
membrana obturatoare şi m. obturator extern, dând ramuri pentru aceştia 
şi pentru mm. pectineu, pătrat femural şi gracilis. Această ramură se 
anastomozează cu ramurile posterioare ale areterei circumflexe femurale 
mediale, terminându-se prin ramuri scrotale sau labiale. 

2. ramura posterioară ocoleşte marginea posterioră a găurii obturatoare 
anastomozându-se pe ramura ischoipubiană cu cea anterioară. 

Ramuri : 

- ramuri pentru mm. obturator extern, patrat femural si pentru cei 
care au originea pe tuberozitatea ischiadica. 


-  Artera acetabulara este cea mai voluminoasă, desprinzându-se 
la originea ramurii posterioare. Ea pătrunde pe sub ligamentul 
transvers al acetabulului şi se distribuie capului femural şi 
ligamentului capului femural. 


2,4.Artera ruşinoasă internă 


interne. 


Originea ei este variabilă, în funcţie de modul de bifurcare al arterei iliace 


Artera ruşinoasă internă, ca urmare a traiectului şi teritoriilor ei distribuție, poate 


fi considerată în aceeaşi măsură ramură viscerală sau parietală, intra sau extrapelvină. Ea 
reprezintă ramura de bifurcaţie terminală a trunchiului anterior al arterei iliace interne, 
alături de artera fesieră inferioară, artera ruşinoasă internă având un calibru mai mic. 

Limite : 
- superior : faţa anterioară a m. piriform, în apropierea marginii sale inferioare 


inferior : marginea inferioară a simfizei pubiene sau ligamentul transvers al 
perineului, unde artera se împarte în cele două ramuri terminale ale sale. 


Traiect : 


Artera ruşinoasă internă traversează succesiv : 
pelvisul mic : de la origine merge pa faţa anterioară a m piriform, până la orificiul 
infrapiriform 
regiunea fesieră._: între orificiul infrapiriform şi mica incizură ischiadică, ocolind 
pe fața posterioră a spinei ischiadice 
perineul - posterior : în canalul ruşinos intern, din fosa ischiorectală 

- anterior : pe fața medială a ramurii ischiopubiene 


Raporturi : 


1. La nivelul pelvisului mic artera rușinoasă internă se găseşte în grosimea fasciei 


pelvine pariatale, fiind aplicată pe ultimele trei ramuri anterioare ale nervilor 
sacrali. Fascia pelvină parietală separa artera rusinoasă internă de ramurile 
plexului sacral şi de m. piriform. 

-  antero-medial are raport, la distanță, cu ampula rectală 

-  antero-lateral are raporturi cu celelalte ramuri ale trunchiului anterior al 

arterei iliace interne, pelxul hipogastric inferior şi ureterul. 

Artera ruşinoasă internă se îndreaptă apoi spre partea cea mai mediala a 
orificiului infrapiriform prin care iese din pelvis, între m. piriform (superior) şi 
m. coccigian (inferior). 


2. În regiunea fesieră artera ruşinoasă internă are cel mai scurt traiect, fiind situată 
între orificiul infrapiriform (prin care iese din pelvis) şi mica incizură ischiadică 
(prin care reintră în pelvis), ocolind spina ischiadică. 

La acest nivel artera este aşezată pe fața externă a spinei ischiadice, pe care o 

înconjoară posterior, împreună cu vena şi nervul omonim (artera este situată la mijloc, 

iar nervul medial). 


3. La nivelul perineului : 


Ramuri : 


a. Perineul posterior. 

Artera ruşinoasă internă traversează perineul posterior prin fosa 
ischiorectală. La acest nivel nervul ruşinos încrucişează artera ruşinoasă 
internă, așezându-se apoi superior de ea. 

Artera ruşinoasă internă împreună cu vena omonimă şi nervul ruşinos se 
aşează pe fața medială a m. obturator intern, sub fascia acestuia, care le va 
forma un canal musculofibros, numit canalul ruşinos intern, descris de 
Alcock. 

Acest canal se gaseste pe peretele lateral al fosei ischiorectale, pe o linie 
situată inferior de arcul tendinos al m. ridicator anal şi paralelă cu acest arc. 

Medial şi la distanță, artera vine în raport cu canalul anal, acoperit de m. 
sfincter anal extern. 


b. Perineul anterior 
Artera ruşinoasă internă trece printre cele doua planuri musculare sau pe 
deasupra planului muscular superior şi al fasciei superioare a diaftagmei 
urogenitale, ajungând la nivelul marginii inferioare a simfizei pubiene, unde 
se împarte în cele două ramuri terminale. 
În acest traiect, pediculul vasculonervos se păseşte într-un canal osteo- 
fibros, din prelungirea canalului ruşinos descris de Alcock. 
Artera ruşinoasă internă are de asemenea raporturi mediale şi la distanţă : 
- la bărbat cu vârful prostatei, uretra membranoasă şi bulbul 
spongios al penisului 
- la femeie cu uretra i vagina 
Inferior de pediculul vasculoanervos ruşinos intern, aplicată pe fața internă 
a ramurii ischiopubiene se găseşte şi rădăcina corpului cavernos al penisului, 
acoperită de m. ischiocavernos. 


A. Colaterale : 


1. Ramuri musculare 
Aceste ramuri se desprind la nivelul pelvisului şi regiunii fesiere şi se distribuie : 
- m, piriform 
- mm. gemeni 
- m, fesier mare 

2. Artera rectală inferioară 
Artera rectală inferioră poate fi considerată drept artera perineului posterior. 


Origine : Artera poate fi unică sau dublă şi se desprinde din artera ruşinoasă 
internă la nivelul fosei ischiorectale, medial de tuberozitatea ischiadică. 


Traiect şi raporturi : Artera rectală inferioară are traiect transversal, dinspre 
lateral spre medial, prin țesutul conjunctiv-adipos al fosei ischiorectale, până la nivelul 
peretelui lateral al canalului anal, unde se împarte în două, trei ramuri. 


Ramuri : Acestea se distibuie următoarelor structuri : 
- m, ridicător anal 
- m. sfincter anal extern 
- canalului anal 
- m. fesier mare 
- părţilor moi din jurul orificiului anal 
Ramurile arterei rectale inferiore se anastomozează cu ramuri din celelalte 
artere rectale. 


3. Artera prevezicală (vezicală anterioară - neomologată în NAI) 

Origine : posterior de unghiul subpubian (orificiul subpubian) 

Traiect şi raporturi : Artera are un traiect oblic şi ascendent, spre fața anterioară 
a vezicii urinare. Ea se anastomozează cu cea de partea opusă, iar pe fața laterală a vezicii 
urinare cu ramuri din arterale vezicale suparioară şi inferioară. 
4. Artera grăsoasă (neomologată în NAI) 


Origine : se desprinde din artera ruşinoasă internă posterior de precedenta. 


Traiect şi raporturi : are traiect posterior de simfiza pubiană și se termină în 
partea cea mai înaltă a spațiului prevezical. 


5. Artera perineală 


Origine : Anterior de tuberozitatea ischiadică, posterior de m.transvers profund 
al perineului. 


Traiect şi raporturi : Artera ocolește m. transvers superficial sau îl perforează, 
ajungând apoi în interstițiul dintre fascia inferioară a diafragmei urogenitale şi fascia 
superficială a perineului. 

La acest nivel ea se găseşte între rădăcina corpului cavernos, acoperită de m. 
ischiocavernos şi bulbul spongios, acoperit de m. bulbospongios. 

Artera este însoțită de nervul perineal (ramura din nervul ruşinos) şi de venele 
omonime. 


Ramuri : 


Colaterale : 

- ramuri musculare pentru mm. care delimitează triunghiul ischiobulbar 
(ischiocavernos, bulbospongios şi transvers superficial al perineului). 

- ramura perineală superficială pentru tegumentul corespunzător acestui 
spaţiu 


Terminale : 

- ramuri cutanate care traversează fascia superficială a perineului anterior, 
la bărbați luând denumirea de ramuri scrotale posterioare, iar la femei 
ramuri labiale posterioare. 


La femeie artera perineală este mai voluminoasă și vascularizează : 
- părțile posterioare ale labiilor mari (ramuri labiale posterioare) 
- bulbul vestibular 

- glandele Bartholin 

- vestibulul vulvar 


6. Artera bulbului penisului (la bărbat) sau artera bulbului vestibular (la femeie) 


Origine : se desprinde din artera rușinoasă internă, anterior de tuberozitatea 
ischiadică. 


Traiect şi raporturi : Artera pătrunde între fasciile superioară şi inferioară ale 
diafragmei uropenitale, ajungând pe fața posterioară a uretrei membranoase şi bulbului 
spongios la bărbat, şi posterior de bulbul vestibular la femeie. La bărbat artera pătrunde în 
bulbul spongios pe versantul lui postero-superior, anterior şi lateral de uretra. 

Artera este însoțită de ramura profundă a nervului ruşinos. 


Teritorii de vascularizaţie : 
- la bărbaţi vascularizează bulbul spongios, glanda bulbouretrală şi mm. 
transvers profund al perineului, sfincter extern al uretrei şi bulbospongios 
- la femei vascularizează şi bulbul vestibular 
7. Artera uretrală 
Origine : se desprinde în apropierea simfizei pubiene 
Traiect şi raporturi : Artera traversează fascia inferioară a diafragmei 


urogenitale şi ajunge pe fața dorsală a corpului spongios, pe care-l încrucişează pe o 
distanță scurtă, apoi îl perforează şi se aşează postero-lateral de uretra spongioasă. Artera 

ajunge până în apropierea glandului, unde se anastomozează cu ramuri din arterele 


profunde ale penisului. 
La femei artera este mai scurtă şi de calibru mai mic. 


Teritorii de distribuţie : Vascularizează corpul spongios, uretra spongioasă, 
(uretra feminină), mm. bulbospongios (bulbul vestibular la femei), ischiocavernos şi 
sfincterul extern al uretrei. 


8. Artera retrosimfizară (neomologată în NAI) 


Origine : Artera retrosimfizară este ultima ramură colaterală a arterei ruşinoase 
interne, din care se desprine în apropierea orificiului subpubian, puțin înaintea originii 
arterei profunde a penisului. 


Traiect şi raporturi : Artera are traiect ascendent, paralel cu linia mediană, 
aplicată pe fața posterioară a pubisului şi simfizei pubiene. 


Teritorii de distribuție : Artera se anestomozează cu ramuri din artera 
obturatoare şi epigastrică inferioară participând la formarea planul arterial retrosimfizar, 
descris de Farabeuf. 


B. Terminale 


|. Artera profundă a penisului (a clitorisului) 


Origine : împreună cu artera dorsală a penisului sau clitorisului este ramura de 
bifurcaţie terminală a arterei ruşinoase interne, din care se desprinde puţin posterior de 
orificiul subpubian. 


Traiect şi raporturi : Artera trece inferior de ligamentul transvers al perineului, 
apoi abordează fața internă a rădăcinii corpului cavernos, în care pătrude şi unde se 
împarte, de cele mai multe ori, în două ramuri. 


Ramuri : 
- ramura posterioară (recurentă) care este subțire 
- ramura anterioară care va continua traiectul trunchiului principal. Ea se 
îndreaptă anterior până în apropierea glandului unde se anastomozează cu 
ramuri din artera uretrală. 


2. Artera dorsală a penisului (a clitorisului) 


Origine : aceeași cu precedenta 


Traiect şi raporturi : la bărbat, artera perforează sau trece superior de ligamentul 
transvers al perineului şi apoi perforează ligamentul suspensor al penisului, ajungând pe 

fața dorsală a penisului, în șanțul dorsal al corpului cavernos, sub fascia peniană 
profundă. 

La acest nivel se păseşte lateral de vena dorsală profundă a penisului şi medial de 
nervul dorsal al penisului, împreună cu care formează manunchiul vasculonervos dorsal 
al penisului. 

Artera are apoi traiect anterior până în şanțul balanoprepuţial, unde formează 
împreună cu cea de partea opusă un cerc arterial. 


Ramuri : 

- artera presimfizară (neomologată în NAI), care are traiect ascendent, 
anterior de simfiza pubiană 

- ramuri scurte, destinate corpului cavernos, în care pătrunde pe faţa lui 
dorsală 

- ramuri cavernoase laterale care pătrund pe faţa laterală a corpului cavernos 

- ramuri lungi (în număr de 8-10); ele reprezintă arterele circumflexe ale 
penisului, care înconjoară faţa laterală a corpului cavernos şi apoi corpul 
spongios 

- ramuri superficiale care se distribuie învelişurilor penisului 


De la nivelul cercului arterial din şanțul balanoprepuțial se desprind două 
grupuri de ramuri : 
- ramuri profunde pentru gland 
- ramuri superficiale pentru prepuţ 


La femei, artera dorsală a clitorisului este mai scurtă şi mai subțire, dintre 


ramurile sale individualizându-se doar ramuri circumflexe care vascularizează glandul şi 
prepuţul clitorisului. 

3.INERVAŢIA ORGANELOR GENITALE 


3.1. Plexurile hipogastrice inferioare 


Plexurile hipogastrice inferioare sunt două lame nervoase (formate din fibre nervoase şi 
ganglioni vegetativi) situate pe laturile organelor pelvine şi în grosimea țesutului 
conjunctiv-adipos al spaţiului pelvis-subperitoneal. Această lamă nervoasă are formă 
patrulateră, cu axul lung anteroposterior de aproximatix 4 cm. şi înălțimea de aproximativ 
3 cm. 


Raporturi: 

-anterior- marginea anterioară a plexului ajunge până în dreptul fundului vezicii urinare 
-posterior-marginea posterioară a plexului ajunge în apropierea faței anterioare a sacrului, 
în dreptul găurilor sacrale anterioare 2 şi 3 

-inferior-corespunde m. ridicător anal 

-superior-corespunde peritoneului excavaţiei pelvine 


Aferenţe: 
1.Aferenţe simpatice : au originea reală medulară, în nucleul intermediolateral T10-L2 şi 
sunt aduse pe două căi: 

-aferenţe simpatice lombare- aduse de plexul hipogastric superior 

-aferenţe simpatice sacrale- desprinse din ganglionii simpatici sacrali 2 şi 3 


- de 


departe fibrele spre cele doua plexuri hipogastrice inferioare. 


2. Aferenţe parasimpatice : au originea reală medulara, în nucleul parasimpatic pelvin S2- 
$4. Aceste fibre ajung la plexurile hipogastrice inferioare pe seama ramurilor anterioare 
ale nervilor spinali sacrali S2, S3 şi $4, care formează apoi aşa numiții nervi erectori sau 
ergenţi, descriși de Eckard (nervii splahnici pelvini). 


Eferenţe: 
-musculare, osoase şi vasculare-destinate formațiunilor pelvine corespunzătoare 
-viscerale: 

-simpatice-postganglionare 

-parasimpatice-în marea majoritate preganglionare (sinapsele între fibrele pre- şi 
posteanglionare au loc mai ales în ganglionii parasimpatici intramurali din pereții 
organelor de destinatie). Toate aceste fibre eferențe ale plexurilor hipogastrice inferioare 
formează în jurul ramurilor arteriale ale arterei ilace interne, plexuri periarteriale care 
ajung la organele pelvine. Aceste plexuri poartă numele acestor organe, respectiv 
plexurile recital, uterin, vaginal, prostatic și vezical. 

3.2.Nervul ruşinos 


Nervul ruşinos este un nerv mixt, în alcătuirea lui intrând fibre senzitive şi 
motorii somatice, precum şi fibre vegetative simpatice și parasimpatice. La formarea lui 
participă : 

- ramura anterioară a lui S4 

- ramuri comunicante din ramurile anterioare ale lui S, si S3 
-  ganglionul simpatic S4 

-  plexul hipogastric inferior 


Traiect şi raporturi : 


Nervul ruşinos formează împreună cu vasele ruşinoase interne manunchiul 
vasculo-nervos ruşinos (vezi artera rusinoasă internă). 
În partea posterioară a canalului ruşinos Alcock, nervul se împarte în următoarele 
cateporii de ramuri : 


1. Ramuri situate superior de diafragma pelvină : 


a. Ramuri musculare pentru muşchii ridicător anal şi coccigian. 

b. Nervii rectali medii : se unesc cu ramuri din plexul hipogastric şi inervează 
partea inferioră a ampulei rectale şi m. ridicător anal. 

c. Nervii_vezicali inferiori : se unesc cu ramuri din plexul hipogastric şi 
inervează m. sfincter vezical şi m. ridicător al prostatei. 

d. Ramuri vaginale : se unesc cu ramuri din plexul hipogastric şi inervează 
partea superioară a vaginei şi m. pubovaginal. 


2. Ramuri situate inferior de diafragma pelvină : 

a. Nervii rectali inferiori : provin din S$;-S4 , coboară împreună cu vasele rectale 
inferioare prin fosa ischiorectală spre m. sfincter anal extern. Inervează acest mușchi şi 
tegumentele anusului. 

b. Nervii perineali : sunt în număr de 2-3 şi se desprind din nervul ruşinos la 
nivelul marginii posterioare a m. transvers profund. 


- nervul perineal lateral - senzitiv, merge pe marginea medială a m. 
ischiocavernos până în partea anterioară a trigonului ischiobulbar unde perforează fascia 
superficială şi inervează tegumentul scrotului sau labiilor mari în partea lor laterală. 


- nervul perineal superficial - senzitiv, trece posterior sau perforează marginea 
posterioară a m. transvers superficial al perineului. Apoi devine superficial şi se îndreaptă 
anterior şi medial împreună cu o ramură superficială a arterei perineale. Inervează 
tegumentele din partea medială a perineului. Nervul perineal superficial se uneşte prin 
ramuri comunicante cu ramuri perinealele ale nervului cutanat femural medial. 

- nervul perineal profund - motor, trece profund de m. transvers profund al 
perineului sau chiar profund de fascia inferioară a diafragmei urogenitale. În acest traiect 
are direcție postero-anterior prin partea medială a trigonului ischiobulbar. 

El inervează mm. transvers superficial şi profund al perineului, ischiocavernos, 
bulbocavernos şi sfincter extern al uretrei. 


c. Nervii scrotali posteriori (labiali posteriori) : sunt ramuri superficiale ale 


nervului ruşinos şi inervează tegumentul feței posterioare a scrotului sau a labiile mari. 


d. Nervul dorsal al penisului (al clitorisului) : continuă anterior şi medial 


traiectul nervului ruşinos. La nivelul perineului anterior el se găseşte împreună cu vasele 
ruşinoase interne pe fața medială a ramurii ischiopubiene, superior de inserția fasciei 
superioare a diafragmei urogenitale. 

Nervul înconjoară în spirală vasele ruşinoase, în partea anterioară a ramurii 
ischiopubiene aşezându-se lateral de ele. Nervul trece apoi anterior sau printre fibrele 
ligamentului transvers al perineului, ajunge inferior de simfiza pubiană şi se aşează în 
şanțul de pe fața dorsală a penisului (clitorisului), între corpii cavernoşi. 

Nervul dorsal al penisului (clitorisului) este situat lateral de artera dorsală a 
penisului (clitorisului) şi ajunge la nivelul glandului unde se împarte în ramurile 
terminale. 

Ramuri : 


Colaterale : pentru mm. transvers profund al perineului şi sfincter extern 
al uretrei. 


Terminale : 

- ramura medială - se termină la nivelul glandului şi prepuțului, 
dând în traiectul său şi ramuri pentru corpii cavernoşi şi planurile 
superficiale, de pe fața dorsală a penisului. 

- ramura laterală - inervează planurile superficiale şi profunde de la 
nivelul feţei laterale a penisului. 


La femeie nervul dorsal inervează clitorisul și prepuţul, dând şi ramuri pentru 
labiile mari şi mici. 

4. APARATUL GENITAL MASCULIN 


4.1.Testiculul şi epididimul 


Testiculul reprezintă glanda genitală masculină. El este un organ pereche și 
îndeplineşte două funcţii : 


a. Spermatogenetică : formarea gameţilor masculini (spermatozoizi), care are loc la 
nivelul tubilor seminiferi contorţi 


b. Endocrină : secreția de hormoni androgeni (testosteron) și în mai mică măsură de 
estrogeni, de către celulele intestițiale. 


Testiculele sunt situate în scrot, putând fi palpate cu uşurinţă. De obicei, testiculul 
stâng este situat cu 1 cm. mai jos decât cel drept. 


Dimensiuni : 
Lungime : 4-5 cm. 
Grosime : 3 cm. 
Lăţime : 2-2,5 cm. 


Configuraţie externă : 


Testiculul are formă ovoidală, o greutate de aproximativ 20-30 gr şi prezintă: 

- două fețe : laterală şi medială 

- două margini : anterioară şi posterioară 

- două extremităţi (poli): superioară şi inferioară 

Axul său lung are o direcţie intermediară, astfel încât polul superior este orientat 
anterior şi lateral. 

Faţa laterală este convexă şi este orientată usor posterior, în timp ce fața medială, 
plană sau convexă priveşte uşor anterior. 

Marginea anterioară este orientată antero-inferior şi este convexă. 

Marginea posterioară priveşte superior şi lateral, este rectilinie şi reprezintă hilul 
organului. De asemenea la nivelul acestei margini se găseşte epididimul. 


Epididimul 


Epididimul este un organ anexat testiculului, de forma unei virgule, prezentând 

următoarele elemente : 

- capul epididimului - este porțiunea cea mai voluminoasă şi aderă la nivelul 
extremității superioare a testiculului prin intermediul ligamentului epididimar 
superior 

- corpul epididimului — se arcuieşte peste marginea posterioară a testiculului având 

în secţiune formă prismatic-triunghiulară 

- coada epididimului - este legată de polul inferior al testiculului prin ligamentul 
epididimar inferior; se continuă, fără o limită netă cu canalul deferent 


Testiculul şi epididimul sunt acoperite fiecare, la suprafaţă, de o teacă fibroasă, alb- 
sidefie numită albuginee. Pe marginea posterioară a testiculului, lateral, între el și 
epididim, lama viscerală a tunicii vaginale se insinuează formând un şanţ numit sinus 
epididimar. Medial şi posterior, la nivelul hilului, albugineea este traversată de vasele şi 
nervii testiculului. La acest nivel albugineea prezintă o îngroşare numită mediastinul 
testiculului, din care pleacă septurile testiculului. 

În jurul albugineei se găsește tunica vaginală a testiculului, care rezultă din peritoneul 
antrenat în timpul procesului de descensus testis, după închiderea canalului peritoneo- 
vaginal. Extremitatea inferioară a testiculului şi coada epididimului rămân extravaginal şi 
aderă la fascia spermatică internă prin intermediul ligamentului scrotal (rest embrionar al 
gubernaculum testis). 


Configuraţie internă : 


Albugineea trimite în interiorul testiculului, la nivelul mediastinului, o serie de septuri 
care împart parenchimul testicular în 200-300 de lobuli. 

Lobulii au formă piramidală, cu vârful situat spre mediastinul testiculului. Fiecare 
lobul este alcătuit din următoarele elemente : 

- 1-3 tubi seminiferi contorți la nivelul cărora are loc spermatogeneza 

- celulele Leydig care formează glanda diastematică a testiculului cu rol în secreția 
de testosteron. 

Tubii seminiferi contorţi se unesc spre marginea posterioară a testiculului și formează 
tubii seminiferi drepți — câte unul pentru fiecare lobul testicular. Tubii seminiferi drepți se 
anastomozează formând reţeaua testiculară (rete testis). La nivelul tubilor seminiferi 
drepți şi rete testis nu au loc procese de spermatogeneză. 


Vascularizaţia testiculului şi epididimului 

Vascularizația arterială 
Complexul epididimotesticular prezintă trei surse de vascularizaţie: 
1.artera testiculară 


2.artera deferențială 
3.artera cremasterică 


1.Artera testiculară 


Origine 

Artera testiculară este o ramură colaterală a aortei abdominale. Fa se desprinde de 
pe fața anterolaterală a aortei sub originea arterelor renale (aproximativ în dreptul 
vertebrei L1). 

Traiect 

Artera are un traiect oblic, descendent şi lateral, retroperitoneal, aşezată pe fața 
anterioară a muşchiului psoas mare. În acest traiect încrucişează anterior ureterul şi mai 
inferior şi nervul genitofemural. 

Artera testiculară dreaptă coboară posterior de partea orizontală a duodenului, 
încrucişează anterior vena cavă inferioară şi coboară retroperitoneal, posterior de vasele 
colice şi ileocolice drepte şi ileonul terminal. 

Artera testiculară stângă coboară retroperitoneal, posterior de vena mezenterică 
inferioară şi de arterele sigmoidiene şi colică stângă. Inferior trece apoi posterior de 
colonul şi mezocolonul sigmoid. 

În tot acest traiect abdominal dă ramuri capsulei adipoase a rinichiului şi 
ureterului. 

Artera pătrunde împreună cu canalul deferent prin orificiul profund al canalului 
inghinal între elementele funiculului spermatic; la nivelul orificiului profund este 
încrucişată inferomedial de vasele epigastrice inferioare; traversează cele două segmente 
ale funiculului spermatic (inghinal și scrotal), fiind situată anterior de canalul deferent, şi 
ajunge la nivelul extremității superioare a testiculului, medial de capul epididimului, 

La nivelul extremității superioare a testiculului, medial de capul epididimului se 
împarte în două ramuri epididimare: anterioară şi posterioară. 

Ramura epididimară posterioară coboară pe marginea posterioară a testiculului, 
medial de epididim, până la coada acestuia, unde se anastomozează cu artera deferențială. 


2.Artera deferențială 


Origine 
Artera deferențială se desprinde obişnuit din artera vezicală inferioară. De 
asemenea, mai rar, ea se poate desprinde şi din artera vezicală superioară. 


Traiect 

Încă de la origine artera se alătură canalului deferent. În funiculul spermatic artera 
deferenţială se află posterior de canalul deferent. Artera deferențială ajunge până la 
nivelul cozii epididimului unde se anastomozează cu ramura epididimară posterioară din 
artera testiculară. 


3,Artera cremasterică 


Artera cremasterică are originea în artera epipgastrică inferioară, din segmentul în 
care aceasta trece inferomedial de orificiul profund al canalului inghinal. Artera 
cremasterică pătrunde între tunicile funiculului spermatic participând la vascularizația 
acestora; ea sfârşeşte în arcada de anastomoză dintre artera testiculară şi artera 
deferenţială. 

Vascularizația venoasă 
Venele testiculului pot fi sistematizate în vene superficiale şi profunde. 


Venele profunde sunt reprezentate de vene scurte cu originea în capilarele 
testiculului şi care converg către mediastinul acestuia unde vor forma venele centrale. 
Venele superficiale încep la periferia lobulilor testiculului de unde perforează 
albugineea şi au traiect către marginea posterioară a testiculului pe sub foița seroasă 
viscerală unde se unesc cu venele profunde. Pătrunse în funiculul spermatic, venele se 
împart în două grupuri: anterior şi posterior. 
ogrupul  anterior/predeferenţial/pampiniform se află la originea venelor 
testiculare. Vena testiculară are traiect invers arterei testiculare şi se varsă în vena cavă 
inferioară (în dreapta) sau în vena renală stângă (în stânga). Locul de vărsare diferit al 
venei testiculare în stânga (în vena renală) este una din cauzele care stau la baza apariţiei 
varicocelului cu o mai mare frecvenţă în partea stângă datorită : 
deschiderii în unghi drept a venei testiculare stângi în vena renală stângă 
şi apoi a acesteia în vena cavă inferioară, precum şi datorită prezenţei venei renale stângi 
în pensa aortomezenterică 
deschiderii venei testiculare stângi, inferior deschiderii venei suprarenale 
stângi, cu un curent sangvin opus 
«prezența colonului siemoid în stânga care poate comprima în unele 
circumstanţe vena testiculară stângă 
egrupul posterior- este mai slab reprezentat. Acest grup adună sângele venos de la 
coada şi corpul epididimului şi se varsă în vena epigastrică inferioară. 


Vascularizația limfatică 
Limfaticele testiculului : 


La nivelul parenchimului testicular se remarcă prezența a două reţele limfatice : 

- reţeaua limfatică peritubulară, în țesutul interstiţial 

- reţeaua limfatică canaliculară, în pereții tubilor seminiferi, contorți şi drepți. 
Cele două rețele limfatice drenează limfa spre hilul testicular de pe marginea 

posterioară a acestuia pe două căi : 


1. o cale care urmează septurile interlobulare 


2. o cale reprezentată de vasele limfatice care perforează albugineea și apoi merg pe 
cele două fețe ale testiculului spre marginea posterioară a acestuia. 


De la nivelul hilului testiculului se formează vasele colectoare limfatice care însoțesc 
vasele sangvine, faţă de care sunt situate la nivelul funiculului spermatic într-un plan 


superficial. Aceste colectoare limfatice prezintă următoarele posibilități de drenaj : 


- de-a lungul vaselor testiculare spre ganglionii latero-aortici drepți şi stângi şi 
ganglionii pre-aortici din jurul aortei descendente abdominale. Aceşti ganglioni 

prezintă numeroase anastomoze cu grupele ganglionare învecinate, supra- şi 
subiacente, parietale şi viscerale. 


- de-a lungul arterei deferenţiale şi canalului deferent, spre ganglionii iliaci interni 
(hipogastici) 


- de-a lungul arterei cremasterice, spre ganglionii iliaci externi. 


Limfaticele epididimului : 


Originea limfaticelor epididimului este reprezentată de vase limfatice situate între 
canalele eferente. 

Aceste vase limfatice penetrează albugineea şi se adună pe suprafața 
epididimului, unde vor forma cel puțin două grupuri : 


- cele de la nivelul capului epididimului se găsesc în jurul arterei epididimare şi 
apoi însoțesc vasele testiculare, spre ganglionii aortico-abdominali. 


- cele de la nivelul corpului şi cozii epididimului se găsesc în jurul arterei 
epididimare posterioare şi însoțesc artera deferenţială (spre ganglionii iliaci 
interni) şi artera cremasterică (spre ganglionii iliaci externi). 


Se constată astfel prezența anastomozelelor dintre vasele limfatice ale testiculului 
şi limfaticele epididimului. De asemenea, drenajul limfatic superior, spre ganglionii 
aortico-abdominali, face posibilă prezenţa numeroaselor anastomoze cu vasele limfatice 
perirenale şi suprarenale. 


Inervaţia testiculului 


Inervaţia testiculului este asigurată de ramuri vegetative provenite din plexul 
testicular. 

Fibrele senzitive ale acestui plex asigură sensibilitatea albugineei şi a tunicii 
vaginale 

Fibrele motorii au rol vasoconstrictor şi determină contracția musculaturii 
ductelor eferente şi a ductului epididimar în momentul eliminării lichidului seminal. 

Epididimul este inervat şi de fibre nervoase provenite de la nivelul plexului 
deferenţial. 

Vestigii embrionare anexate testiculului şi epididimului : 


a. Apendicele testiculului (hidatida sesilă Morgagni) este un rest al extremității 
craniene a ductului paramezonefrotic Miiller. Acest rest embrionar are forma 
unei vezicule mici, situată la nivelul capului epididimului sau a polului 
superior al testiculului. 


b. Apendicele epididimului (hidatida pediculată Morgagni) este un rest al 
extremității superioare a  ductului mezonefrotic Wolff. Apendicele 
epididimului este o veziculă legată prin intermediul unui pedicul de capul 
epididimului şi situată în apropierea hidatidei sesile. 


c. Paradidimul (organul Giraldes) este un rest al tubilor mezonefrotici, fiind 
situat la nivelul funiculului spermatic, superior de capul epididimului. 


4.2.Căile spermatice 
Căile spermatice pot fi sistematizate în funcţie de localizarea lor în două categorii : 


1. Căile spermatice intratesticulare. Acestea sunt formate din tubii seminiferi 
drepți şi reţeaua testiculară. 


2, Căile spermatice extratesticulare . Acestea sunt formate din : 
ductele eferente 

ductul epididimar 

ductul deferent 

ductul ejaculator 

uretră 


Canalele (ductele) eferente 


Canalele eferente sunt în număr de 15-20 şi au o lungime de 15-20 cm, Ele 
formează împreună cu canalul epididimar capul epididimului. Primul canal eferent este 
cel mai voluminos şi descrie un arc de cerc în care se varsă celelalte. Calibrul canalelor 
eferente descreşte pe măsură ce se îndepărtează de testicul. 


Canalul (ductul) epididimar 


Canalul epididimar este foarte sinuos având o lungime de 6-7 m. El continuă 
primul canal eferent, la nivelul său deschizându-se celelalte canale eferente. Canalul 
epididimar formează corpul și coada epididimului. 


9 IP 

Canalul (ductul) deferent 


Canalul deferent are o lungime de 50 cm. şi un calibru de 2 mm. EI se întinde de 


la coada epididimului (de unde continuă canalul epididimar) până la nivelul fundului 
vezicii urinare unde se uneşte cu canalul excretor al veziculei seminale formând canalul 
(ductul) ejaculator. 


Canalul deferent prezintă trei segmente, în funcție de regiunile pe care le străbate : 


1. segmentul epididimar are traiect ascendent (dinspre coada epididimului 
spre capul acestuia), paralel cu marginea posterioară a testiculului şi 
medial de epididim. 


segmentul funicular este situat în grosimea funiculului spermatic şi are 


două părți : 


a. 


partea scrotală este situată între capul epididimului şi orificiul 
inghinal superficial 


partea inghinală este situată împreună cu celelalte elemente ale 
funiculului sprematic în canalul inghinal 


3. segmentul abdomino-pelvin este situat între orificiul inghinal profund şi 
fundul vezicii urinare. Acest segment prezintă două părți : 


a. partea abdominală străbate orificiul inghinal profund și formează 


o curbă concavă medial, în acest traiect fiind intersectat infero- 
medial de artera epigastrică inferioară. Apoi se îndreaptă postero- 
inferior încrucişând medial vasele iliace externe. 


artea pelvină continuă postero-inferior traiectul părții abdominle. 
N acest traiect canalul deferent trece pe partea laterală a vezicii 
urinare, intersectând anterior ureterul şi artera ombilicală. Canalul 
deferent coboară apoi spre prostată, ajungând în grosimea septului 
recto-vezical. În ultima sa parte, canalul deferent prezintă o 
dilatare numită ampulă deferenţială. 


Raporturile ampulei deferenţiale : 

anterior : fundul vezicii urinare 

posterior : ampula rectală 

medial : ampula deferențială de partea opusă, împreună cu care delimitează 
trigonul interampular 

Vascularizaţia canalului deferent 
Vascularizaţia arterială 


Principala sursă de vascularizaţie arterială a canalului deferent este reprezentată 
de artera deferenţială, cu originea, de obicei, în artera vezicală inferioară, mai rar în artera 
vezicală superioară. 

Artera deferenţială însoţeşte canalul deferent pe toată lungimea acestuia; ea este 
de asemenea o sursă importantă de vascularizație pentru testicul şi epididim, realizând o 
importantă anastomoză cu arterele cremasterică şi testiculară. 

Surse secundare de vascularizație ale canalului deferent sunt reprezentate de: 

“ramuri din artera vezicală inferioară, altele decât artera deferențială 

*ramuri desprinse din artera testiculară în traiectul său pe fața anterioară a 
canalului deferent 

“artera cremasterică 


Vascularizația venoasă 


Venele sunt tributare plexului venos prostatic, din care, prin vene vezicale 
inferioare şi vene rectale mijlocii, sângele venos ajunge în vena rusinoasă internă. Există 
posibilitatea derivării sângelui venos şi spre vena epigastrică inferioară. 


Vascularizația limfatică 


Originea vaselor limfatice ale canalului deferent este la nivelul tunicii musculare a 
acestuia. 

Reţeaua limfatică musculară este mai bogată la nivelul primei și ultimei părți a 
canalului deferent şi mai săracă la nivelul părții mijlocii. 

Vasele colectoare limfatice drenează limfa de-a lungul arterei deferenţiale (spre 
ganglionii iliaci interni) şi de-a lungul arterei cremasterice (spre ganglionii iliaci externi). 
De asemenea, se realizează numeroase anastomoze cu vasele limfatice ale testiculului şi 
epididimului. 


Canalul (ductul) ejaculator 


Ductul ejaculator continuă, practic canalulul deferent, după ce acesta primeşte 
canalul excretor al veziculei seminale; are o lungime de 2 cm. şi un calibru de 2 mm. 
Calibrul scade pe măsură ce se apropie de deschiderea sa la nivelul uretrei, la acest nivel 
având un diametru de 0,5 mm. 

Ductul ejaculator străbate prostata oblic spre inferior, anterior şi medial, 
dechizându-se în uretra prostatică la nivelul unei proeminențe pe peretele posterior al 
acesteia, numită colicul seminal, lateral de utriculul prostatic. 

4.3.Funiculul spermatic 


Funiculul spermatic are forma unui cordon care suspendă testiculul. Lungimea sa 
este de aproximativ 15 em., cel stâng fiind mai lung decât cel drept cu aproximativ un 
centimetru (testiculul stâng este situat mai jos decât cel drept) și se întinde de la capul 
epididimului până la orificiul inghinal profund. 

Funiculul spermatic prezintă învelişuri rezultate din structurile peretelui 
abdominal traversate în urma procesului de descensus testis : testiculul se formează în 
repiunea lombară, după care coboară în scrot, trecând prin canalul inghinal. 

Funiculul spermatic prezintă două segmente : 

- segmentul scrotal situat la nivelul scrotului 
- segmentul inghinal situat în canalul inghinal 


Tunicile funiculului spermatic 


Funiculul spermatic este învelit de trei tunici, care derivă din structurile peretelui 
abdominal şi care se vor continua la nivelul scrotului învelind testiculul şi epididimul. 

1. fascia spermatică externă este o lamă subțire care derivă din aponevroza m. 
oblic extern. 

2. fascia cremasterică este o lamă de ţesut conjunctiv în grosimea căreia se găsesc 
fibre musulare ce formează m. cremaster şi care derivă din aponevrozele şi mm. 
oblic intern şi transvers abdominal. 

Muşchiul cremaster : 
- originea 
e capătul lateral : fibre provenind din mm. oblic intern şi transvers 
abdominal 
e capătul medial : fibre inserate pe tuberculul pubic 
-  inserţia are forma unui hamac în lungul funiculului spermatic 
Reflexul cremasteric este un reflex cutanat, de apărare care constă în ridicarea 
testiculului, la stimularea feței supero-mediale a coapsei ( mușchiul cremaster 
nu poate fi contractat voluntar). 
EI are doua căi: 
- calea aferentă- reprezentată de ramura femurală a nervului genito- 
femural 
- calea eferentă- reprezentată de ramura genitală a nervului 
genitofemural. 
3. fascia spermatică internă este mai groasă și derivă din fascia transversalis 


Conţinutul funiculului spermatic 
- canalul deferent, care are o poziţie centrală 
- artera testiculară şi plexul pampiniform, situate anterior de canalul deferent 
- arterele deferențială şi cremasterică şi plexul testicular posterior, situate posterior 
de canalul deferent 
- printre aceste elemente se află ramura genitală a nervului genito-femural 

Raporturi extrinseci 

La nivelul orificiului superficial al canalului inghinal funiculul spermatic este 
situat între vasele ruşinoase externe. 

În canalul inghinal are raporturi cu pereţii acestuia şi cu ramuri ale nervului 
iliohipogastric. 


4.4.Uretra masculină 
Uretra masculină este o cale genito-urinară. 


Dimensiuni 
- lungime: 14-16 cm. 
- calibrul uretrei nu este uniform, prezentând trei dilatații şi având un diametru de 
8-10 mm., respectiv 10-12 mm. la nivelul dilataţiilor 


Limite 
Uretra începe la nivelul orificiului uretral al vezicii urinare şi se termină la 
orificiul uretral extern (meatul urinar extern). 


De la origine, are traiect antero-inferior trecând pe sub simfiza pubiană, 
îndreptându-se apoi anterior, împreună cu corpul spongios al penisului și descriind astfel 
o primă curbură (curbura posterioară). 

Anterior de simfiza pubiană uretra îşi schimbă din nou direcţia având traiect 
descendent, împreună cu corpul spongios al penisului şi prezentând astfel cea de-a doua 
curbură (curbura anterioară). 

Curbura posterioară este fixă, fiind orientată antero-superior, iar cea anterioară 
este concavă postero-inferior şi dispare atunci când penisul este în erecţie. 


Segmentele uretrei 
Din punct de vedere anatomic, uretra prezintă trei părți : 
1. uretra prostatică cu o lungime de 3 cm. 
2. uretra membranoasă cu lungimea de | cm. 
3. uretra spongioasă, partea cea mai lungă, de aproximativ 10 cm. 
Primele două corespund clinic uretrei posterioare (pelvine), iar uretra spongioasă 
corespunde uretrei anterioare (peniene). 


Din punct de vedere al mobilităţii, uretra prezintă : 


a. o parte fixă situată între prostată şi perineu 
b. o parte liberă situată la nivelul penisului 

Traiect şi raporturi 


1. uretra prostatică are direcţie aproape verticală, fiind ușor convexă anterior. Ea 
străbate prostata de la bază spre vârf, fiind mai apropiată de versantul anterior al glandei, 
uneori fiind situată chiar pe fața anterioară a acesteia. 


2. uretra membranoasă este situată între vârful prostatei şi corpul spongios al 
penisului, străbate diafragma urogenitală şi este înconjurată de sfincterul uretral extern. 

Anterior are raporturi cu ligamentul transvers al perineului şi cu plexurile venoase 
vezico-prostatice. 

Posterior de uretră se păsesc glandele bulbouretrale şi centrul tendinos al 
perineului. 


3. uretra spongioasă pătrunde în corpul spongios pe faţa lui superioară, 
așezându-se ulterior central, în profunzimea acestuia. 


Configuraţie internă 

1. uretra prostatică prezintă pe peretele posterior o creastă sagitală, numită 
creasta uretrală. 

La nivelul acestei creste se află o proeminență numită coliculul seminal, care 
prezintă deschiderea în fund de sac a unui mic canal - utriculul prostatic. 

De o parte şi de alta a deschiderii utriculului prostatic se găsesc cele două orificii 
de deschidere ale canalelor ejaculatoare. 

Între coliculul seminal şi pereții laterali ai uretrei se delimitează două depresiuni 
numite sinusuri prostatice, unde se deschid glandele prostatice. 

În porțiunea ei de deasupra coliculului seminal este înconjurată de sfincterul 
intern (neted) al uretrei (sfincterul vezicii urinare). Acesta formează un inel complet, 
imediat sub colul vezicii urinare, cu o grosime de aproximativ 5-10 mm., iar mai jos este 
format din fibre semicirculare, concave posterior. Funcția sfincterului intern al uretrei 
este dublă: pe de o parte asigură contenția vezicii urinare, iar pe de altă parte împiedică 
refluxul spermei în vezica urinară, din timpul ejaculării. 


2. uretra membranosă prezintă mai multe plici rezultate din bifurcarea crestei 
uretrale, precum şi orificiile glandelor uretrale. Aceste glande sunt mai numeroase la 
nivelul peretelui anterior. 


3. uretra spongioasă prezintă două dilataţii : 
- una la nivelul bulbului penisului, numită fundul de sac (recesul) bulbului 
- una la nivelul glandului penisului, numită fosa naviculară 


La nivelul recesului bulbului se află cele două orificii de deschidere ale glandelor 
bulbouretrale Cowper. 

Lacunele uretrale Morgagni sunt depresiuni ale mucoasei, săpate oblic în peretele 
uretral. 

Pe peretele dorsal al uretrei, la 1-2 cm. de meat, se găseşte o plică transversală 
care formează valvula fosei naviculare. 

4.5.Glandele anexe ale tractului genital masculin 
4.5.1. Veziculele seminale 


Vezicula seminală este un organ pereche, produsul ei de secreție participând la 
formarea lichidului seminal, la nivelul veziculei seminale acumulându-se şi lichidul 
secretat de căile spermatice. 


Dimensiuni şi capacitate 
- lungime 5 cm 
- grosime 5 mm. 
- capacitate 5-10 ml. 


Forma lor este conică, fiind orientate cu baza superior, posterior şi lateral, iar 
vârful inferior, anterior şi medial. 


Raporturi 
- anterior se află fundul vezicii urinare 
- posterior corespund rectului, de care sunt separate prin septul 
rectovezicoprostatic 
- medial se găsesc ampulele canalelor deferente 
- lateral au raport cu plexurile venoase prostatic și vezical, precum şi 
plexurile nervoase hipopastrice inferioare 
Baza corespunde peritoneului de la nivelul excavaţiei rectovezicale (Douglas) şi 
este încrucişată de ureter, iar vârful se continuă cu ductul excretor care se unește la 
nivelul bazei prostatei cu canalul deferent. 


Vascularizaţia veziculelor seminale 
Vascularizația arterială 


Arterele care irigă vaziculele seminale sunt reprezentate de ramuri subțiri cu 
originea în artera vezicală inferioară şi artera rectală mijlocie. 


Vascularizaţia venoasă 
Venele sunt tributare plexurilor venoase vecine, vezical, prostatic și rectal, ca în 
cele din urmă sângele să ajungă prin venele vezicale inferioare şi venele rectale mijlocii 
în vena rusinoasă internă. 
Vascularizația limfatică 
Vezicula seminală prezintă două rețele limfatice de origine : 


- reţeaua limfatică mucoasă 
- reţeaua limfatică musculară 


57 


Canal deferent 


j 


Excavatia iz iar 


rectovezicala Ureter 


Ampula 
rectala 


Uraca 
Linia alba 


Simfiza 


pubiana Vezicula 


seminala 
M. ridicator 


anal 


Prostata 


Penisul Getotul 


Corp spongios 


Organe pelvine $ 


58 


Vasele limfatice care pornesc din aceste plexuri se adună pe suprafața organului unde 
formează, prin anastomoză, un bogat plex limfatic superficial. 

Vasele limfatice colectoare, care ajung la ganglionii iliaci interni sunt în număr de 3- 
4. Există de asemenea posibilitatea ca unele vase limfatice să însoțească retrograd 
ureterul, până la încrucișarea acestuia de către artera ombilicală, cu care ajung apoi la 
ganglionii iliaci externi. Aceste vase limfatice realizează anastomoze cu vasele limfatice 
ale părţii ampulare a canalului deferent, ale prostatei, vezicii urinare şi rectului. 


Inervaţia veziculelor seminale 


Nervii provin din plexul hipogastric inferior, vezical şi prostatic. Fibrele 
parasimpatice din aceste plexuri determină contracția veziculelor seminale şi eliminarea 
lichidului seminal. 


4.5.2.Glandele bulbouretrale (Cowper) 


Aceste glande sunt în număr de două, fiind situate la nivelul unghiului dintre 
segmentul membranos al uretrei şi bulbul penisului, în grosimea m.transvers profund al 
perineului. 

Au o culoare albicioasă şi un diametru de 1 cm. 


Raporturi 

- inferior cu fascia inferioară a diafragmei urogenitale şi bulbul penisului 

- superior cu fascia superioară a diafragmei urogenitale 

-  antero-medial cu uretra membranoasă 

Canalul excretor are o lungime de 3-4 cm. şi o direcţie oblică anterior şi medial. În 
acest traiect străbate fascia inferioară a diafragmei urogenitale şi apoi bulbul penisului. 
Canalul excretor se deschide în partea proximală a uretrei spongioase. 
Vascularizația glandelor bulbouretrale Cowper 


Vascularizaţia arterială 


Arterele sunt reprezentate de ramuri subțiri din artera perineală și artera bulbului 
spongios cu originea în artera ruşinoasă internă. 


Vascularizaţia venoasă 


Venele sunt tributare plexului venos prostatic. 

4.5.3.Prostata 


Prostata este un organ musculo-glandular, cu rol în formarea lichidului spermatic 
şi în excreţia lichidului prostatic. 


Dimensiuni şi greutate 
- diametrul transversal : 4 cm. 
-  antero-posterior : 2,5 cm. 
- vertical : 3 cm. 
- greutate : 20 gr. 


Aşezare 
Prostata este un organ pelvis-subperitoneal aşezat într-o lojă delimitată de patru 
pereți : 
- peretele anterior este format de oasele şi simfiza pubiană 
- peretele posterior corespunde septului rectovezicoprostatic (Denonvilliers) 
- pereţii laterali sunt formaţi de mm. ridicători anali 
- peretele inferior este reprezentat de diafragma urogenitală 
- peretele superior este format de ligamentele pubo-prostatice, fundul vezicii 
urinare, ductele deferente şi veziculele seminale. 


Configuraţie externă 
Prostata este descrisă clasic sub forma unei castane, ușor turtită antero-posterior şi 
prezintă : 
- o faţă anterioară aproape verticală 
- două feţe infero-laterale 
- o faţă posterioară oblică (formează un unghi de 45" cu orizontala). 

Prin tuşeu rectal, la nivelul acestei feţe este perceput pe linia mediană un şanţ 
vertical care separă cei doi lobi laterali. Această față este mai largă în partea 
superioară şi din această cauză ea este asemănată cu un as de pică. 

- baza — orientată superior, prezintă o creastă transversală ce o împarte în doi 
versanţi (anterior şi posterior) 

- vârful — orientat inferior, se sprijină pe diafragma urogenitală şi pe fascia 
superioară a acesteia. 


Configuraţie internă 
Prostata prezintă la suprafaţă o capsulă fibroasă proprie, înconjurată de fascia prostatică 
(capsula periprostatică), derivată din țesutul conjunctiv al spaţiului subperitoneal. 
Ea este străbătută de patru canale : 
-  uretra prostatică 
- cele două canale ejaculatoare 
-  utricula prostatică (rest embrionar al canalului paramezonefrotic Miiller) 
Cele patru canale vor determina la nivelul prostatei apariția următorilor lobi: 
- lobii laterali, drept şi stâng situați lateral și posterior de uretră, inferior de planul 
oblic ce trece prin canalele ejaculatoare 
- istmul, care face legătura între cei doi lobi laterali 

- lobul mijlociu, situat posterior de uretră şi superior de planul ce trece prin canalele 
ejaculatoare 
- lobul posterior situat în partea postero-inferioară a glandei 


Raporturi 


-  înța anterioară are raport cu fața posterioară a oaselor pubiene şi simfizei 
pubiene, între ele delimitându-se un spațiu de aproximativ 2 cm. La nivelul 
acestui spaţiu se găsesc plexul venos prostatic şi ligamentele pubo-prostatice. 


- fețele infero-laterale prezintă raporturi la distanță cu m. ridicător anal şi fascia 
superioară a diafragmei pelvine. Între muşchi şi aceste feţe se găsesc plexurile 
venose prostatice şi plexul hipogastric inferior. Lateral de muşchi se află 
prelungirile anterioare ale foselor ischiorectale. 


- faţa posterioară are raport cu ampula rectală, de care este despărțită prin 
intermediul septului rectovezicoprostatic. 


- baza — versantul anterior are raport cu colul vezicii urinare, creasta transversală 
fiind situată posterior de ostiul vezical 
— versantul posterior prezintă raporturi cu veziculele seminale și partea 
terminală a canalelor deferente (ampulele deferențiale). 


- vârful are rapoit cu diafragma urogenitală, de care este legat prin intermediul 


sfincterului uretral extern. Fibrele acestui mușchi acoperă vâful prostatei şi fața 
anterioară a acesteia. 

Vascularizația prostatei 
Vascularizaţia arterială 


Arterele sunt reprezentate de ramuri multiple, vezicoprostatice cu originea în 
arterele vezicale inferioare şi arterele rectale mijlocii. 

Ramurile vezicoprostatice abordează prostata mai ales prin unghiurile 
posterosuperioare şi se împart apoi în doua grupuri: 

“ramuri capsulare- sunt superficiale; ele trec pe toată suprafața organului şi apoi 
pătrund în parenchimul acestuia 

“ramuri trabeculare- sunt profunde; ele pătrund în interiorul prostatei şi se 
capilarizează în jurul glandelor 


Vascularizaţia venoasă 


Venele au originea în capilarele periglandulare şi au traiect invers arterelor. Ele se 
adună pe suprafața prostatei unde formează un plex venos prostatic bine reprezentat. 
Plexul prostatic comunică larg cu plexurile venoase vecine, respectiv cu plexurile 
venoase retrosimfizar, vezical (de la fundul vezicii urinare) şi rectal. 

Plexul venos prostatic este tributar prin venele vezicale inferioare şi rectale 
mijlocii, venelor ruşinoase interne. 


Vascularizaţia limfatică 


La nivelul prostatei se distinge o reţea limaftică în interiorul acinilor glandulari, 
care prin anastomoză cu retelele acinilor vecini formează apoi o reţea limfatică peri- 
lobulară. În cadrul acestei rețele limafatice intra-prostatice se disting vase limfatice al 
căror calibru creşte spre periferia prostatei şi care se adună şi se anastomozează sub 
capsula fibroasă a organului formând o reţea peri-prostatică. 

Vasele limfatice colectoare se formează din rețeaua peri-prostatică şi însoțesc de 
obicei vasele sangvine care contribuie la vascularizația prostatei. În acest mod vasele 
colectoare au fost sistematizate de Maurice în patru pediculi limfatici : 


1. pediculul iliac extern este reprezentat de un singur trunchi limfatic care se 
formează la nivelul bazei şi părții superioare a feței posterioare a prostatei. Acest 
pedicul urcă apoi pe marginea internă a veziculei seminale, trecând inferior de 
segmentul terminal al ureterului. La intersecţia acestuia cu artera ombilicală, trece 
în jurul lui, pentru a se termina la nivelul ganglionilor iliaci externi. 


2. pediculul iliac intern (hipogastric) se formează la nivelul părții posterioare a 


prostatei şi apoi urcă pe fața posterioară a glandei, pâna la bază. Apoi însoţeşte 
pediculii vasculari împreună cu care ajunge la nivelul ganglionilor iliaci interni. 

3. pediculul posterior este format din 2-3 trunchiuri limfatice care se formează pe 
fata posterioară a prostatei. Aceste trunchiuri au traiect posterior, pe fața internă a 
lamelor sacro-recto-genito-pubiene, până în apropierea sacrului. Pediculul 
posterior se termină în ganglionii limfatici de pe fața anterioară a sacrului, situați 
între promontoriu şi vertebra sacrală S2. 


4. pediculul inferior este format dintr-un singur trunchi limfatic care se formează 
pe fața anterioară a prostatei. El are traiect descendent, spre diafragma 
urogenitală, însoțind apoi artera iliacă internă pâna la nivelul ganglionilor iliaci 
interni, din apropierea originii arterei ruşinoase interne în artera iliacă internă. 


De-a lungula acestor pediculi limfatici se realizează anastomoze cu vasele 
limfatice ale fundului vezicii urinare, ampulei canalului deferent, veziculei seminale 
şi rectului. 


Inervaţia prostatei 
țprostatei provine din plexul prostatic, situat pe feţele laterale şi posterioară ale glandei. 
Ramurile acestui plex provin din plexul hipogastric inferior care conţine fibre simpatico- 


parasimpatice. Nervii conţin fibre senzitivo-motorii care merg de-a lungul vaselor, 
realizând astfel inervaţia glandei. 

4.6.Penisul 


Penisul este organul copulator masculin; el conține porțiunea spongioasă a uretrei, având 
rol şi în micțiune. 


Configuraţie externă 


Din punct de vedere topografic şi funcțional, cuprinde două părți distincte: 
LI] rădăcina, ascunsă în perineu şi fixă; 
e corpul, vizibil şi mobil. 


Rădăcina penisului - este situată la nivelul perineului superficial, superior de scrot; 

- este alcătuită din cele două rădăcini ale corpului cavernos şi bulbul 

penian. 

Cele două rădăcini ale corpului cavernos sunt situate lateral, la dreapta şi la stânga, iar 
bulbul penisului este situat median, între cele două rădăcini. Fiecare dintre rădăcini se 
prinde pe ramura ischiopubiană, anterior de tuberozitatea ischiadică şi sunt acoperite de 
mm. ischiocavernoşi. 
Bulbul penisului este acoperit de m.bulbospongios. EI este traversat pe faţa profundă, la 
1-2 cm de extremitatea sa posterioară, de către uretră şi lateral de ductele glandelor 


bulbouretrale. 


Corpul penisului 


Forma 

Corpul penisului este un cilindru uşor turtit căruia i se descriu: 

- o față dorsală care în repaus priveşte anterior 

- o față ventrală (uretrală), pe care proemină uretra, mai ales în timpul erecției şi care în 
repaus priveşte posterior; pe această faţă se găseşte rafeul penisului. Corpul penisului 
prezintă o extremitate liberă numită glandul penisului. 


Dimensiuni 

Foarte variabil la adult, corpul măsoară: 

- în stare de repaus 10 cm lungime şi 8-9 cm circumferință; 

- în stare de erecţie 16-18 cm lungime și 11-12 cm circumferință. 


Mijloace de susținere 

Corpul este menținut în poziție de legătura sa cu rădăcina şi de două ligamente: 

- ligamentul suspensor al penisului — are formă triunghiulară; are originea anterior de 
simfiza pubiană şi se împarte în două lame care se inseră pe fața laterală a corpului 
cavernos; 

- ligamentul fundiform — are originea în partea inferioară a liniei albe, apoi se împarte în 
două lame care trec lateral de lig.suspensor al penisului; fibrele profunde ale 
lig.fundiform se unesc pe faţa uretrală a penisului, iar cele superficiale se termină în 
septul scrotal. 

Glandul penisului 


Glandul penisului, extremitatea sa liberă, este acoperit de prepuţiu. EI are o formă conică, 
este neted și are culoare roz, devenind roșu în timpul erecţiei. 

Baza glandului are o circumferință proeminentă numită coroana glandului, care are un 
relief mai accentuat pe fața dorsală; coroana glandului este separată de inserția 
prepuțiului prin colul glandului (șanțul balano-prepuţial ). 

Vârful glandului prezintă o fantă sagitală de 7 mm lungime, reprezentând ostiul uretral 
extern (meatul urinar). 

Fața uretrală a glandului prezintă un şanţ ce se întinde între meatul urinar şi colul 
glandului, pe unde se inseră frâul prepuţiului. 


Tegumentul penisului 


- prezintă două părţi: una retractilă — prepuţiul şi una aderentă. 

Prepuţiul acoperă în totalitate glandul la copil, iar la adult formează doar un înveliş 
parțial al acestuia. EI este o plică ce porneşte de la nivelul colului glandului, se reflectă la 
marginea liberă şi revine la nivelul coroanei glandului; între prepuţiu și gland se 
formează un spaţiu virtual, cavitatea prepuţială ( balano-prepuţială); prepuțiul este unit de 
fața uretrală a glandului prin frâul prepuţiului. Acesta este o plică mucoasă de formă 
triunghiulară, ce pleacă de sub ostiul uretral extern, străbate fața uretrală a glandului şi se 
termină pe prepuțiu, lărgindu-se. 

Pielea aderentă prezintă o mare mobilitate față de planul profund. Faţa sa uretrală 
prezintă un pliu longitudinal median, rafeul penisului, care se continuă posterior cu rafeul 
scrotal. Rafeul penisului reprezintă vestigiul embrionar al fuziunii plicilor uretrale. 


Alcătuirea penisului 


Penisul este alcătuit din trei cilindri de țesut erectil: doi corpi cavernoși şi un corp 
spongios. Aceşti corpi erectili, separați la nivelul rădăcinii, se unesc inferior de pubis 
pentru a forma corpul penisului. 


Corpii cavernoşi 
* prezintă două rădăcini, situate în perineu şi fixate puternic la ramurile ischiopubiene; ele 


sunt acoperite, de fiecare parte, de către m.ischiocavernos; 

nivel fiind separate prin septul penisului; 

* trunchiul corpului cavernos prezintă un şanţ dorsal, puțin adânc, prin care trece 
mănunchiul vasculonervos dorsal al penisului şi un alt şanţ, mai profund, pe fața uretrală, 
în care se găsesc corpul spongios cu uretra spongioasă; 

* extremitatea liberă a corpului cavernos se termină divergent, printr-o porțiune efilată, 
acoperită de glandul penisului. 

Corpul spongios 

- este o formaţiune erectilă unică, traversat pe toată lungimea sa, de uretra spongioasă. 

- el este alcătuit din trei părţi: 

1.bulbul penisului — reprezintă extremitatea proximală a corpului spongios; este situat pe 
linia mediană, în loja peniană a perineului; este învelit de m.bulbospongios; în 
profunzime vine în raport cu diafragma urogenitală; pe fața lui profundă pătrunde uretra; 
este străbătut şi de ductele glandelor bulbouretrale; 

2.porțiunea intermediară — este străbătută central de uretra spongioasă; ajunge până la 
vârful corpului cavernos formând glandul penisului; 

3.glandul penisului — este situat la extremitatea liberă a penisului; are o parte axială, una 
periuretrală şi una periferică. 


Structura penisului 


Corpii cavernoşi şi corpul spongios sunt alcătuiți din țesut erectil caracterizat printr-un 
sistem de trabecule care se întretaie în toate direcțiile delimitând caverne (sinusuri 
cavernoase, areole), care comunică larg între ele. Cavernele centrale sunt mai mari, iar 
cele periferice mai mici. Ele sunt căptuşite cu endoteliu şi sunt umplute cu sânge în 
timpul erecţiei. 

Fiecare corp cavernos este învelit de albuginee, tunică fibroasă, groasă, foarte rezistentă. 
Aceasta trimite în interiorul corpului cavernos numeroase septuri (trabeculele) alcătuite 
din fibre musculare netede, fibre conjunctive şi elastice. 

Corpul spongios este învelit de o albuginee subțire, bogată în fibre elastice; trabeculele 
corpului spongios sunt şi ele mai subțiri, iar cavernele au dimensiuni mai mici. 

Glandul este acoperit de un epiteliu stratificat scuamos nekeratinizat. El se continuă cu 
epiteliul de pe fața internă a prepuţiului. La nivelul coroanei glandului şi la nivelul 
colului există glande prepuţiale care secretă smegma (se găseşte în cavitatea prepuțială). 
Prepuţiul prezintă pe faţa externă glande sebacee şi sudoripare, care lipsesc pe fața 
internă; la nivelul feţei interne există glande prepuțiale, mai numeroase de o parte şi de 
alta a frâului. 


Învelişurile penisului 


De la suprafață spre profunzime sunt: 

-pielea; 

-tunica dartos; 

-fascia superficială a penisului — este un țesut conjunctiv lax, lipsit de celule adipoase; ea 
permite marea mobilitate a pielii penisului; 

- fascia profundă a penisului — conține numeroase fibre elastice care îi conferă un rol 
important în erecţie; ca se continuă proximal cu fascia perineală superficială şi cu 
ligamentul suspensor al penisului, iar distal se inseră pe colul glandului. 

Cu excepţia tunicii profunde care se inseră la locul de unire a glandului cu vârful corpului 
cavernos, celelalte tunici se continuă şi acoperă glandul formând prepuţiul. 

Vascularizaţia penisului 
Vascularizaţia arterială 


Arterele care irigă penisul pot fi sistematizate în două grupuri: 
“un grup de artere destinat organelor erectile 
“un grup de artere destinat învelișurilor penisului 


Arterele destinate organelor erectile 
Din acest grup fac parte patru perechi de ramuri ale arterelor ruşinoase interne: 


1.artera profundă a penisului 
-este considerată una din ramurile terminale ale arterei ruşinoase interne alături de 


artera dorsală a penisului ; 

-ea pătrunde în rădăcina corpului cavernos și are apoi traiect către anterior prin 
axul acestuia până la vârf ; 

-există o variantă în care artera profundă a penisului se împarte în două ramuri la 
nivelul simfizei pubiene: un ram posterior care pătrunde în rădăcina corpului cavernos şi 
un ram anterior care traversează corpul cavernos până la vârf, 

-dispusă în axul corpului cavernos, artera profundă a penisului dă o serie de 
ramuri care se răresc dinspre posterior către anterior, ce au aspect spiralat, în "vârtej", 
denumite şi artere helicine. Arterele helicine se împart în grosimea corpului cavernos în 
două grupuri de ramuri: 

-ramuri nutritive- pătrund în trabeculele corpului cavernos şi se 
capilarizează; 

-ramuri funcționale- care de asemenea se capilarizează şi se deschid în 
cavernele profunde; aceste ramuri prezintă spre capătul lor terminal dilataţii cu câte un 
orificiu arteriolar care este deschis în starea de repaus şi închis în starea de erecţie a 
penisului. 


2.artera dorsală a penisului 
-este a doua ramură terminală din artera ruşinoasă internă; 


-ea se aşează în şanțul dorsal al corpului cavernos, sub fascia peniană profundă 
formând împreună cu vena dorsală profundă şi cu nervii dorsali mănunchiul 
vasculonervos dorsal al penisului; dispoziţia elementelor în mănunchi este următoarea: 
vena dorsală profundă a penisului se găsește medial, arterele dorsale ale penisului se 
găsesc la mijloc iar cel mai lateral se găsesc nervii dorsali ai penisului ; 

-din cele două artere dorsale ale penisului se desprind ramuri care perforează 
albugineea și trabeculele periferice deschizându-se în areolele superficiale ale corpului 
cavernos ; 

-în şanţul dorsal al corpului cavernos, în apropierea coroanei glandului, cele două 
artere dorsale ale penisului se anastomozează între ele formând un cerc arterial la nivelul 
şanțului balanoprepuţial din care se desprind ramuri balanice și prepuţiale și artera 
frenului prepuțial. 


3 artera bulbului penisului 

-este o ramură scurtă din artera ruşinoasă internă şi abordează bulbul spongios pe 
faţa posterolaterală a uretrei ; 

-artera bulbului penisului , după ce dă ramuri pentru glanda bulbouretrală, 
vascularizează bulbul spongios şi partea posterioară a corpului spongios precum şi partea 
corespunzătoare a uretrei spongioase ; 

-de asemenea din artera bulbului penisului se desprind şi ramuri musculare pentru 
muşchii transvers profund, sfincter uretral extern, bulbospongios şi ai diafragmei 
urogenitale. 


4.artera uretrală 

-este a patra ramură cu origine în artera ruşinoasă internă care vascularizează 
corpii erectili ai penisului ; 

-ea vascularizează segmentul intermediar al corpului spongios, glandul penisului 
şi uretra spongioasă de la acest nivel. 


Arterele învelişului penisului 
Arterele învelişului penisului sunt reprezentate de: 
“arterele dorsale ale penisului ; 
“arterele ruşinoase externe - ramuri din arterele femurale. 


Vascularizaţia venoasă 


Sângele venos al penisului este drenat prin două sisteme: 
“venele superficiale 
-adună sângele învelişurilor penisului şi de la nivelul glandului; se 
formează astfel două vene dorsale superficiale ale penisului situate în grosimea fasciei 
peniene superficiale ; 
-venele superficiale drenează sângele în venele ruşinoase externe. 
“venele profunde 
-adună sângele venos în primul rând de la nivelul corpilor erectili şi 
secundar de la nivelul învelişurilor penisului ; 
-venele profunde sunt reprezentate de: 
a) vena dorsală profundă a penisului 
b) vena bulbului penisului 


a) vena dorsală profundă a penisului 

-reprezintă elementul central al manunchiului vasculonervos dorsal al penisului ; 

-adună sângele venos de la nivelul glandului, segmentului intermediar al corpului 
spongios şi corpului cavernos; sângele corpului spongios este adunat inițial în șanțul 
subcavernos de unde prin câteva ramuri ajunge în vena dorsală profundă a penisului ; 
-spre extremitatea posterioară, vena dorsală profundă a penisului trece profund de 
ligamentul suspensor al penisului şi pe sub ligamentul arcuat median pentru a ajunge în 
regiunea perineală; la acest nivel se împarte în două ramuri (dreaptă şi stângă) care 
sfârşesc în plexurile venoase prostatice şi apoi în venele rușinoase interne. 

b) vena bulbului penisului 


-ea drenează sângele venos al părții posterioare a corpului spongios şi bulbului spongios 
al penisului şi se varsă în final în venele ruşinoase interne. 


Vascularizația limfatică 

Limfaticele penisului sunt împărțite în trei grupuri : 
1. limfaticele tunicilor penisului 

2. limfaticele glandului 

3, limfaticele organelor erectile 


1. Limfaticele tunicilor penisului se împart în : 


a. limfaticele prepuţiului care sunt aşezate la rândul lor în două straturi: 

- extern 

- intern 

Aceste straturi sunt situate la nivelul feţelor externă și internă (reflectată) ale 
pliului cutanat care formează prepuţiul. 

Vasele limfatice au traiect spre fața dorsală a prepuţiului unde se adună în 5-10 
trunchiuri limfatice. Pe măsură ce acestea au traiect spre posterior (spre rădăcina 
penisului) pe fața dorsală a penisului, ele se anastomozează între ele şi va rezulta un 
număr mai mic de trunchiuri limfatice. 


b. limfaticele corpului penisului încep la nivelul rafeului penian şi au apoi 
traiect pe feţele laterale până la nivelul feței dorsale a penisului, unde se varsă în 
trunchiurile limfatice care vin de la nivelul prepuțiului. 

Ajunse pe fața dorsală a penisului, la nivelul rădăcinii acestuia, trunchiurile 
limfatice ale prepuțiului şi corpului penisului se împart în două curente : drept şi stâng. 
Acestea au traiect posterior şi lateral, de-a lungul plicilor genito-femurale, unde se 
anastomozează cu vasele limfatice ale scrotului şi regiunii perineale. Limfa este drenată 
apoi în grupul supero-intern al ganglionilor inghinali superficiali. 


2. Limfaticele glandului penisului : 

Rețelele limfatice de origine ale glandului sunt foarte bogate şi sunt asezate în trei 
straturi : 
- superficial 
- mijlociu 
- profund- situat la nivelul uretrei 

Vasele limfatice colectoare converg spre frenul prepuţial, iar de la acest nivel 
urmează şanțul balano-prepuţial, având traiect circumferențial spre fața dorsală a 
penisului. În acest traiect ele realizează anastomoze cu limfaticele prepuțiului şi tunicilor 
corpului penisului. 

Apoi se vor forma 3-4 trunchiuri limfatice aşezate sub fascia peniană profundă, 
care au traiect posterior, de-a lungul venei dorsale profunde a penisului. Acestea au în 
apropierea rădăcinii penisului acelaşi traiect cu trunchiurile limfatice ale prepuțiului şi 

corpului şi se termină la nivelul grupului supero-intern al ganglionilor inghinali 
superficiali. 


3. Limfaticele organelor erectile : 
Rețelele limfatice de origine ajung pe suprafața corpilor erectili şi au traiect 
circumferenţial spre truchiurile limfatice care însoțesc vena dorsală profundă a penisului. 


Variante : 

Uneori există posibilitatea de drenaj a vaselor limfatice ale glandului și corpilor 
erectili de-a lungul ligamentului inghinal spre ganglionii inghinali profunzi şi apoi 
ganglionii iliaci externi. 


Inervaţia penisului 


Inervaţia somatică este asigurată de - n.dorsal al penisului, ramură a n.ruşinos, situat 
lateral de a.dorsală a penisului în cadrul 
mănunchiului vasculonervos omonim; 

- n.perineal, ramură a n.rușinos; 
- nn.iliohipogastric, ilioinghinal şi genitofemural 

Inervaţia vegetativă este asigurată de - ramuri din plexurile prostatic şi hipogastric 

inferior; 

- aceste plexuri dau nn.cavernoşi ai penisului, 
care înconjoară feţele posterolaterale ale 
veziculelor seminale, fața posterioară a 
prostatei, marginile laterale ale uretrei 
membranoase şi marginea anterioară a bulbului 
şi pătrund în corpii erectili; 

- nn. cavernoşi produc vasodilataţie prin 
ff.parasimpatice şi vasoconstricție prin 
ff.simpatice. 


4.7.,Scrotul 


Scrotul constituie învelișul cutanat al testiculului şi epididimului, conținând şi 
porțiunea inițială a funiculului spermatic. El este împărțit în două jumătăți (loje 
testiculare) de către septul scrotal. Jumătatea stângă este mai coborâtă, ca şi testiculul pe 
care îl conţine. 

Configuraţie externă 

- culoarea sa este mai închisă decât a pielii învecinate; 

- prezintă un rafeu median care se continuă posterior cu rafeul perineului şi anterior cu 
rafeul penian; de la rafeu pornesc cute transversale care dau scrotului aspect încrețit; 

- forma lui variază cu vârsta şi cu condiţiile fiziologice; la copii şi tineri este contractat, la 
fel şi în condiţii de temperatură scazută; la bătrâni şi la temperaturi ridicate, scrotul se 
alunpeşte; 

- este foarte sensibil la modificările de temperatură, mai ales pentru că nu conține țesut 
adipos. 


Structură 


Scrotul este alcătuit din 7 tunici concentrice, care dinspre suprafață spre profunzime sunt: 
1.pielea — fină şi extensibilă, de culoare mai închisă, prezentând rafeu median şi cute 
transversale; conţine glande sebacee, sudoripare, peri şi terminaţii nervoase; 

2.tunica dartos — lamă subțire de culoare gălbui-roşiatică, alcătuită din fibre conjunctive 
şi elastice şi din celule musculare netede ce formează m.dartos; acest muşchi are rol 
termoreglator, contracția sa reducând suprafața scrotului şi diminuând temperatura 
intrascrotală; cele doua tunici dartos dreaptă şi stânga vor forma pe linia mediană septul 
scrotal; tunica dartos a scrotului se continuă cu dartosul penian şi perineal; 

3.fascia spermatică externă — este alcătuită din țesut conjunctiv lax; provine din 
aponevroza m.oblic extern şi se continuă cu fascia superficială a penisului 

4.fascia cremasterică — conţine ff. din aponevrozele mm.oblic intern şi transvers 
abdominal; conţine şi m. cremaster 

5.m.cremaster are două capete de origine: unul lateral alcătuit din fibre ale mm.oblic 
intern şi transvers abdominal şi altul medial care pleacă de pe tuberculul pubic; 

Inserția intermediară este de forma unui hamac, în lungul funiculului spermatic, în care 
este aşezat testiculul; prin contracția sa bruscă realizează reflexul cremasterian 
(stimularea porțiunii supero-mediale a coapsei determină ridicarea testiculului); 
6.fascia spermatica internă — provine din fascia transversalis şi se continuă cu fascia 
profundă a penisului; 
7.tunica vaginală — este seroasa care acoperă testiculul şi epididimul; este alcătuită 
dintr-o lamă parietală şi una viscerală. 


Vascularizația scrotului 

Vascularizaţia arterială 
Arterele care irigă scrotul sunt reprezentate de: 
a.arterele ruşinoase externe superficiale 


b.arterele rușinoase externe profunde 
c.ramuri scrotale posterioare 


a.artera ruşinoasă externă superficială 
-este ramură din artera femurală cu origine pe fața ei medială sub crosa venei safene 


mari ; 

-are traiect către medial trecând deasupra fasciei cribroase şi sub vena safenă mare pentru 
ca în final să intersecteze anterior funiculul spermatic ; 

-ea sfârşeşte ca ramuri scrotale anterioare care vascularizează învelișurile părții anterioare 
a scrotului şi de la baza penisului. 


b.artera ruşinoasă externă profundă 
-are originea pe fața medială a arterei femurale de unde are un traiect medial, deasupra 


crosei venei azygos, peste mușchiul pectineu, anterior sau posterior de mușchiul adductor 
lung ; 
-ea sfârşeşte în grosimea tegumentului perineului anterior şi scrotului. 


c.ramuri scrotale posterioare 
-sunt ramuri terminale ale arterei perineale din artera ruşinoasă internă; 


-ramurile scrotale posterioare devin superficiale după ce perforează fascia superficială a 
perineului şi se distribuie tegumentului din partea posterioară a scrotului. 


Vascularizaţia venoasă 


Venele scrotului sunt omonime arterelor şi vor drena sângele venos în venele 
ruşinoase externe și interne. 

De remarcat este prezenţa unor bogate anastomoze arterio-venoase la nivelul 
fasciei cremasterice a scrotului. Prezenţa acestor anastomoze arterio-venoase facilitează o 
circulaţie rapidă a sângelui şi schimburile de căldură în contracurent, ceea ce contribuie la 
menţinerea unei temperaturi mai scăzute la nivelul testiculului. Această temperatură, cu 
2-3 grade mai mică decât temperatura corpului, facilitează gametogeneza. 


Vascularizația limfatică 


Reţeaua limfatică de origine a scrotului este foarte bogată şi se găseşte la nivelul tunicilor 
acestuia, fiind mai dezvoltată în jurul rafeului scrotal. 

Vasele limfatice colectoare pot fi sistematizate în două grupuri : 

1. colectoarele superioare care se formează din regiunea vecină cu rădăcina penisului şi 
din jurul rafeului. Acestea ocolesc inferior şi apoi lateral rădăcina penisului şi ajung cu 
limfaticele penisului la grupul supero-intern al ganglionilor inghinali superficiali. 
2.colectoarele inferioare se formează din partea mediană şi posterioară a scrotului. Ele 
au traiect iniţial transversal, apoi anterior, de-a lungul plicii genito-femurale, spre grupul 
infero-intern al ganglionilor inghinali supero-laterali. Uneori pot însoţi crosa venei safene 
mari spre grupul infero-extern al ganglionilor inghinali superficiali. Vasele limfatice ale 
scrotului se anastomozează cu cele ale penisului şi ale perineului. 

Inervația scrotului 


-este asigurată de - nn.scrotali anteriori din n.ilioinghinal; 
- r.genitală a n.genitofemural; 
- nn.scrotali posteriori din n.perineal; 
- n.femurocutanat posterior. 

5.APARATUL GENITAL FEMININ 


5.1.Ovarul 


Ovarul reprezintă glanda sexuală feminină care prezintă două funcții: 
-ovogenenetică- producerea de ovocite 
-endocrină- secretă hormonii sexuali feminini 


Aşezare 


Ovarul este un organ intraperitoneal, el găsindu-se în spaţiul sau cavum-ul 
retrouterin al cavității peritoneale pelvine; este singurul organ cu adevărat 
intraperitoneal, deoarece este în contact direct cu lichidul peritoneal, fără interpunerea 
peritoneului visceral, acesta oprindu-se pe suprafața ovariană de-a lungul unei linii 
sinuoase de pe marginea anterioară a organului, denumită linia Farre- Waldeyer. 


Configuraţie externă 


- ovarul are formă ovoidală, uşor turtit lateral 
- suprafaţa sa este neregulată şi boselată, aspect ce se accentuează cu vârsta 
- ovarul cântărește 6-8g. la adult şi va ajunge, la menopauză, la aproximativ 2g. 
_ dimensiunile ovarului- lungime-4em., lăţime-3cm., grosime-lcm. 
- în timpul ovulației ovarul îşi dublează sau chiar triplează 


dimensiunile 


două extremităţi sau poli - 


- extremitatea/polul uterin (inferior) 


Mijloacele de fixare ale ovarului 


Ovarul este un organ mobil şi este menţinut în poziție prin patru mijloace de 
fixare: 


1.Ligamentul suspensor al ovarului 

-reprezintă cel mai puternic dintre mijloacele de fixare ale ovarului 

-este o dependinţă a țesutului retroperitoneal şi este alcătuit din fibre conjunctive 
şi musculare care pleacă din fosa iliacă (de pe mezoapendice în dreapta şi de sub 
mezosigmoid în stânga) şi se termină pe extremitatea tubara a ovarului 

-alături de ligamentul suspensor al ovarului coboară şi vasele ovariene, care 


împreună cu ligamentul suspensor ridică o plică peritoneală 

2,Ligamentul propriu al ovarului sau utero-ovarian 


-este un cordon fibromuscular care se întinde între extremitatea uterină a ovarului 
şi cornul uterin, având o lungime de aproximativ 30 mm. 


3.Ligamentul tuboovarian sau infundibuloovarian 
-nu este omologat în N.. 


-el leagă extremitatea tubară a ovarului de infundibulul trompei uterine 
-el constituie axul pe care se fixează fimbria ovarică. 


4.Mezovarul 

-reprezintă un scurt mezou prin care ovarul, prin marginea lui anterioară, este 
prins de foița posterioară a ligamentului larg, de-a lungul unei linii sinuoase numită linia 
Farre- Waldayer 

-printre cele două foițe ale mezovarului, vasele şi nervii abordează marginea 
anterioară a ovarului, care din această cauză, poartă denumirea de "hilul ovarului" 


Raporturi 


Faţa laterală 


-vine în raport cu peretele excavaţiei pelvine la nivelul unei depresiuni numită 
fosa ovariană 
-deoarece, după sarcină, mijloacele de susținere ale ovarului se relaxează, aceasta 
tinde să coboare către profunzimea pelvisului, astfel încât delimitarea fosei ovariene 
diferă la nulipare față de multipare 
-fosa_ovariană la nulipare (Krause)- reprezintă o depresiune a peritoneului 
parietal, situată pe fața medială a muşchiului obturator intern, sub bifurcația arterei iliace 
comune, delimitată astfel : 
-posterior- vasele iliace interne şi ureterul 
-anterior- ligamentul larg al uterului 
-superior- vasele iliace externe 
-inferior- artera uterină 
-în aria fosei ovariene Krause, subperitoneal, trece mănunchiul vasculo-nervos 
obturator 
-fosa ovariană la multipare (Claudius)- este situată sub nivelul fosei ovariane, 
descrisă la nulipare şi are următoarea delimitare: 
-anterior- artera uterină şi ureterul 
-posterior- fața anterioară a sacrului 
-inferior- marginea superioară a muşchiului piriform 
-în aria fosei ovariene Claudius, subperitoneal, se gasește 
mănunchiul vasculonervos fesier superior 


Faţa medială 


-este acoperită de tuba uterină şi de mezosalpinge, care cad peste ea 
-această faţă vine în raport cu ansele ileale iar in partea stanga şi cu colonul 
sigmoid 

Marginea anterioară 
-această margine prezintă hilul ovarului şi dă inserție mezovarului 


Marginea posterioară 
-este marginea liberă şi vine în raport cu ansele ileale, iar în stânga şi cu cele ale 


colonului sigmoid 


Extremitatea tubară 
-este acoperită de infundibulul sau pavilionul trompei uterine 
-este apropiată de vasele iliace externe 
-aici se inseră ligamentul suspensor al ovarului 


Extremitatea uterină 
-este mai ascuţită 
-dă inserţie ligamentului propriu al ovarului 


$.2.Tubele (trompele) uterine 


Tubele uterine sunt două conducte musculo-membranoase care se întind de la 
coarnele uterine la extremitațile superioare ale ovarelor. Ele au rol în captarea ovocitului 
IL şi în tranzitul spermatozoizilor pentru fecundare, fenomen care are loc de obicei în 
treimea distală a trompei uterine. 


Aşezare 


Trompa uterină este organ intraperitoneal, acoperită în totalitate de peritoneu 
visceral; ea este situată în marginea superioară a ligamentului larg, cele două foițe 
peritoneale formând imediat inferior de trompa uterină, mezosalpingele. 

Trompa uterină, datorită legăturilor laxe cu formațiunile din jur, prezintă un grad 
de mobilitate, iar aşezarea şi direcția organului este dependentă de așezarea, orientarea şi 
dimensiunile acestora, mai ales ale uterului. 


Configuraţie externă 


Trompa uterină are o lungime de aproximativ 10-12 cm. şi prezintă patru 
segmente: 


“infundibulul sau pavilionul trompei uterine 


-reprezintă partea laterală şi are forma de pâlnie, cu baza evazată, foarte festonată 

-baza pavilionului prezintă 10-15 ciucuri/fimbrii, cu o lungime de aproximativ 10- 
15mm.; un ciucure este mai mare, respectiv fimbria ovarica, care aderă la ligamentul 
tuboovarian şi ajunge la dimensiuni de 20mm. 

-vârful infundibulului se continuă cu partea ampulară a tubei şi prezintă în centru 
ostiul abdominal al trompei uterine, cu un diametru de 2-3mm. 
*ampula tubară 

-reprezintă segmentul cel mai lung (7-9 cm.), cu un diamtru maxim de 6-10mm. 

-ampula se lărgeşte pe măsură ce se apropie de infundibulul tubar 

-are o consistență moale şi o mare complianță 

-la nivelul acestui segment are loc, în mod normal, fecundația 
“istmul 

-are o lungime de 3-4cm. şi un lumen de 3-4mm. 

-se găseşte între ligamentul rotund al uterului (se găsește anterior de istm) şi 
ligamentul propriu al ovarului (se găsește posterior de istm) 
“porțiunea uterină 

-traversează cornul uterin şi are o direcţie oblică, dinspre lateral spre medial și 
dinspre superior spre inferior ; are o lungime de cm. şi un lumen de Imm. 

-porțiunea uterină se deschide în uter la nivelul ostiului uterin, care are un 
diametru de Imm. 


Mijloace de fixare 


Trompa uterină este mobilă. Ea este susținută într-o poziţie relativ constantă, 
asigurată de : 

-mezosalpinge sau aripioara superioară a ligamentului larg al uterului 

-ligamentul tubo-ovarian sau infundibulo-ovarian, care-i asigură legătura, în 
partea ei laterală, cu ovarul 

-legatura cu cornul uterin, în care pătrunde prin porțiunea ei medială, uterină 


Raporturi 


Ampula şi infudibulul- care înconjoara practic ovarul, împrumută astfel o parte din 
raporturile acestuia, respectiv cu ansele ileale, iar în stânga şi cu cele ale colonului 
siemoid; de asemenea infundibulul trompei ajunge în apropierea peretelui lateral pelvin, 
corespunzător foselor ovariene de la nulipare sau multipare 


Istmul- prezintă următoarele raporturi: 
anterior- ligamentul rotund al uterului 
posterior- ligamentul propriu al ovarului 
superior- anse ileale şi ale colonului simoid, în partea stângă 


Configuraţia internă a trompei uterine 


La interior, tuba uterină delimitează un canal, care pe toată lungimea sa prezintă 
o serie de plici longitudinale de la ostiul uterin pâna la cel abdominal; aceste plici sunt 
puţin dezvoltate la nivelul istmului, dar devin foarte numeroase, reliefate şi ramificate la 
nivelul ampulei (labirintul tubei). 
Mucoasa trompei uterine este formată din epiteliu ciliat unistratificat, la care cilii bat în 
direcţia ostiului uterin, cu rol în progresia ovocitului sau a ovulului spre cavitatea uterină. 

Ci 


5.3.Uterul 


Uterul este un organ musculocavitar, median, nepereche, la nivelul căruia se 
dezvoltă oul. 


Configuraţie externă 


Uterul are formă de trunchi de con cu vârful orientat inferior și baza superior. În 
partea sa mijlocie, uterul prezintă o îngustare semicirculară, vizibilă antero-lateral, 
numită istmul uterului; istmul împarte uterul în două porțiuni diferite ca formă şi 
dimensiuni: 

“corpul uterin- mai voluminos, situat superior 
“colul uterin- mai îngust, situat inferior 


Corpul uterin 
-are aspect de trunchi de con, turtit antero-posterior, cu baza mică orientată inferior 


-corpului uterin i se descriu: 

-două feţe -anterioară (vezicală) - este o față plană sau uşor bombată 

-posterioară (intestinală) - este mai bombată decât fața vezicală 
- uneori pe ea se găsește o creastă mediană, 

verticală 

-două margini laterale (dreaptă şi stângă)- la nulipare sunt concave iar la 
multipare sunt convexe 

-fund uterin- la nulipare este drept şi la multipare este convex 

-două unghiuri tubare (coarnele uterine)- se continuă cu trompele uterine 
-corpul uterin este limitat inferior de colul uterin printr-un șanț, vizibil doar pe feţele 
anterioară şi laterale ale uterului, numit istm 


Colul uterin 
-are formă de butoiaş cilindric 
-prezintă orificiul/ostiul uterin (în clinică, orificiul extern al colului uterin), care la 
nulipare este punctiform, iar la multipare are formă de fantă transversală de aproximativ 1 
cm. 
-vagina se inseră la nivelul colului pe o linie oblică, dinspre superior către inferior şi 
dinspre posterior către anterior; această inserţie a vaginei va împărți colul uterin în două 
părți: -partea supravaginală 

-partea intravaginală 

Fund uterin 

Poziţia uterului 


Direcţia uterului o putem cuantifica după mai multe axe şi unghiurile dintre 
acestea, astfel: 
“unghiul de flexiune (deschis anterior)- reprezintă unghiul dintre axul corpului şi 
axul colului uterin 
-el măsoară 140*-170* 
-în mod normal uterul este în anteflexiune 
“unghiul de versiune (deschis anterior)- este unghiul dintre axul colului şi axul 
vaginei 
-el masoară 90*-110* 
-în mod normal uterul este în anteversiune 
În acest fel, se consideră că uterul se găseşte în ante-versoflexie, fapt care 
facilitează palparea suprasimfizară a fundului uterin în diagnosticul clinic al sarcinii. 
Variante fiziologice ale acestei dispoziţii a uterului se datorează stării de 
plenitudine a organelor din jur. 
Variante patologice putem întâlni în: 
-procese inflamatorii sau proliferative de vecinătate 
-poziţii congenitale cum ar fi: lateroflexia, retroflexia sau poziția intermediară 


Aşezare şi raporturi 
Uterul se găseşte situat în centrul cavității pelvine şi este acoperit de peritoneu în cea 
mai mare parte a sa, cu excepția unei părți de pe colul uterin. 

Peritoneul de pe faţa posterioară a vezicii urinare se reflectă pe fața anterioară a 
corpului uterin, formând excavaţia utero-vezicală. 

Posterior, peritoneul coboară pe fața posterioară a fornixului vaginal apoi se 
reflectă pe ampula rectală, formând excavaţia recto-uterină (fundul de sac Douglas- 
punctul cel mai decliv al cavităţii peritoneale). 

La marginea laterală a uterului cele două foițe peritoneale se unesc și delimitează 
mezometrul (mezoul uterin, parte a ligamentului larg). 

Raporturile uterului sunt următoarele: 

“corpul uterin: 

-fața anterioară- vine în raport cu vezica urinară şi uneori cu ansele intestinale 

-fundul şi fața posterioară- vin în raport cu ansele intestinale 

-marginea laterală- vine în raport cu artera uterină 

-coarnele uterine- se continuă cu trompele uterine 
«colul uterin: 

-partea supravaginală prezintă: 

-anterior- fundul vezicii urinare de care este desparţit prin septul vezico- 
uterin 

-posterior- ampula rectală, prin intermediul excavaţiei recto-uterine 

-supero- lateral- artera uterină 

-partea intravaginală- delimitează cu fornixul vaginal fundurile de sac vaginale, 
dintre care cel posterior este mai adânc (faptul că această parte a fornixului vaginal 
corespunde posterior excavatiei rectouterine, permite efectuarea la acest nivel a puncției 
peritoneale pe cale vaginala). 

Unghiul de flexiune 


Unghiul de versiune 


Pozitia uterului 


Mijloacele de fixare ale uterului 


Uterul este menținut în poziția sa normală de o serie de elemente pe care le 
clasificăm astfel: 

“mijloace de suspensie 

“mijloace de susținere 


Mijloacele de suspensie ale uterului 
-aceste mijloace ancorează uterul de pereții excavației pelvine 
-ele sunt reprezentate de : peritoneu, ligamentele largi şi ligamentele rotunde. 


P lisamentele largi (late) ale uterului 
-sunt reprezentate de două cute peritoneale de formă patrulateră care se 
întind între marginile laterale ale uterului şi pereţii laterali ai pelvisului 
-cele două ligamente, împreună cu uterul împart cavitatea pelvină 
feminină într-un cavum preuterin şi un cavum retrouterin 
-fiecare ligament prezintă două foițe peritoneale (anterioară şi posterioară) 
care continuă fiecare, peritoneul de pe feţele uterului 
-fiecare ligament are formă patrulateră şi prezintă două fețe şi patru 
margini: 
“fața anterioară-vine în raport cu vezica urinară şi ansele intestinale 
-foiţa peritoneală corespunzătoare acestei fețe este ridicată de 
ligamentul rotund al uterului şi va determina aripioara anterioară a ligamentului larg 
“fața posterioară- vine în raport cu rectul, ansele intestinale și cu infundibulul 
tubei uterine 
-pe foița posterioară a ligamentului larg se prinde marginea 
anterioara a ovarului, prin intermediul mezovarului 
“marginea medială-corespunde mezometrului 
“marginea laterală- se inseră pe peretele lateral al excavaţiei pelvine 
-prin această margine pătrunde ligamentul suspensor al ovarului, 
împreună cu vasele ovariene, precum si ligamentul rotund al uterului 
*marginea superioară-este ocupată de tuba uterină și de aceea poartă denumirea 
de mezosalpinge (aripioara superioară) 
“marginea inferioară- corespunde bazei ligamentului larg 
-cele două foițe ale ligamentului larg (anterioară şi 
posterioară) se depărtează una de cealaltă şi delimitează între ele parametrul, ocupat de 
țesut conjunctiv-adipos ; parametrul se continuă inferior cu paracervixul (lateral de colul 
uterin) şi cu paracolpium (lateral de vagină) 


P lizamentele rotunde ale uterului 
-sunt formațiuni musculo-conjunctive întinse între coarnele uterine şi 


feţele anterioare ale oaselor pubiene (muntelui pubian), până la nivelul țesutul conjunctiv- 
adipos al labiilor mari 
-ele determină aripioarele anterioare ale ligamentelor largi 

PITT 


-prezintă cinci segmente: 

“uterin- se găseşte în cornul uterin 

*ligamentar- se găsește în foiţa anterioară a ligamentului larg 

siliac- încrucişează infero-medial vasele iliace externe, în dreptul orificiului 
profund al canalului inghinal 

“inghinal- se găseşte în canalul inghinal 

*preinghinal- pe fața anterioară a osului pubian, unde se răsfiră şi se inseră 


Mijloacele de susținere ale uterului 
-acestea sunt reprezentate de aderențele la organele învecinate, la lamele sacro-recto- 
genito-pubiene şi perineu. 


 aderenţele la organele învecinate 

“porțiunea supravaginală a colului uterin și istmul uterin aderă la fundul vezicii 
urinare, printr-o lamă de țesut conjunctiv, aparținând spațiului pelvis-subperitoncal 
situată sub fundul de sac utero-vezical, numită septul utero-vezical 

“aderenţa la rect se face indirect, prin intermediul lamelor sacro-recto-genito- 
pubiene 


P aderenţa la lamele sacro-recto-genito-pubiene 
- lamele sacro-recto-genito-pubiene reprezintă condensări ale țesutului pelvis- 
subperitoneal, cu direcţie sagitală de la sacru până la oasele pubiene; aceste lame aderă la 
rect, la porțiunea cervico-istmică a uterului, la fornixul vaginal şi la baza vezicii urinare. 
-din aceste lame se individualizează urmatoarele ligamente sau retinacule: 
*igamentele utero-sacrate 
-se mai numesc şi retinaculele posterioare 
-leagă porțiunea cervico-istmică a uterului de rect şi mai ales de sacru 
-în constituția acestor ligamente intră şi fibre musculare netede care 
formează mușchiul recto-uterin 
-aceste ligamente ridică două cute peritoneale (plicile recto-uterine) care 
delimitează lateral excavaţia recto-uterina 
“ligamentele pubo-uterine 
-se mai numesc şi retinaculele anterioare 
-se întind de la porţiunea cervico-istmică a uterului şi baza vezicii urinare 
la oasele pubiene 
“ligamentele cardinale 
-se mai numesc şi retinaculele laterale 
-ancorează colul uterin şi fornixul vaginal de pereţii laterali ai pelvisului 
În acest mod colul uterin reprezintă partea cea mai fixă a uterului. 


P perineul 

-perineul reprezintă cel mai important mijloc de susţinere al uterului 

-transmiterea forțelor de presiune de la uter asupra perineului se face indirect, prin 
intermediul vaginului 

Configuraţia internă a uterului 


Uterul prezintă la interior o cavitate virtuală, turtită antero-posterior. Cavitatea 
uterină comunică cu tubele uterine prin ostiile uterine ale tubelor (drept şi stâng) şi cu 
vaginul, prin intermediul ostiului uterin. Istmul împarte cavitatea uterină în două părți: 

“cavitatea corpului- prezintă doi pereţi (anterior şi posterior) 

-fiecare perete prezintă câte un rafeu median 
«canalul cervical- este mai larg în porțiunea sa mijlocie şi mai îngust la extremități 
-prezintă doi pereţi (anterior şi posterior), fiecare perete prezentând 
câte o plica mediană de la care pornesc o serie de plici oblice 


5.4.Vestigii embrionare anexate organelor genitale interne feminine 


Vestigiile embrionare aflate în vecinătatea uterului şi a organelor sale anexe sunt 
resturi nedezvoltate ale unor porțiuni ale mezonefrosului. Aceste vestigii embrionare au o 
importanță deosebită deoarece pot reprezenta locul de plecare pentru diferite tumori. 


Epooforonul/Corpul lui Rosenmiiller 

-reprezintă un rest al mezonefrosului 

-este situat în mezosalpinge, între ovar şi trompa uterină 

este format dintr-un canalicul longitudinal, paralel cu tuba, provenit din ductul 
mezonefrotic 

în el se deschid 15-20 canalicule mai mici, perpendiculare pe el 

-el este echivalentul ductelor eferente ale testiculului și al ductului ependimar 


Apendicele veziculoase/hidatita pediculată Morgagni 
-este un rest al extremității craniale a ductului mezonefrotic Wolff 
-este o veziculă suspendată printr-un pedicul de infundibulul tubar 


Parooforonul 

-provine din porţiunea infragenitală a canaliculelor mezonefrotice 

„este format dintr-un număr de tubuşoare situate în ligamentul larg, în vecinătatea hilului 
ovarului 

-lipseşte la femeia adultă, el găsindu-se în special în primii ani ai copilăriei 


Ductele deferentiale vestigiale/canalele Gartner 
-sunt rămăşiţe tubulare, chistice ale ductelor mezonefrotice Wolff 
-sunt situate în pereţii laterali ai uterului sau vaginului 

5,5.Vascularizaţia ovarului, trompei uterine şi a uterului 
Vascularizația arterială 


Arterele care vascularizează ovarul, trompa uterină şi uterul sunt reprezentate în 
ordinea importanţei lor de: 

I).artera uterină 

2).artera ovariană 

3).artera ligamentului rotund 


1).Artera uterină 


Origine 

Artera uterină are originea în majoritatea cazurilor în trunchiul anterior al arterei 
iliace interne. Există de asemenea variații, cea mai des întâlnită fiind aceea în care artera 
uterină se desprinde printr-un trunchi comun cu artera ombilicală, şi care se divide mai 
apoi după un traiect mai lung sau mai scurt. 


Traiect 

Traiectul arterei uterine de la origine şi pâna la cornul uterin, unde se bifurcă în 
cele două ramuri terminale - ramura tubară şi ramura ovariană - poate fi împarţit în trei 
segmente: 

“segmentul parietal (retroligamentar)- are un traiect oblic inferior şi lateral pe 
peretele pelvin 

“segmentul transversal (subligamentar/parametrial) - are un traiect transversal 
dinspre lateral către medial, (în grosimea parametrului) în țesutul celulo-adipos din baza 
ligamentului larg 

segmentul vertical (intraligamentar/mezometrial) - are un traiect ascendent pe 
marginea laterală a corpului uterin, în mezometru 

Trebuie precizat că această împartire prezintă importanţă în practica chirurgicală. 


Raporturi 

segmentul parietal - se găseşte pe faţa pelvină sau medială a muşchiului obturator 
intern, fiind acoperit de fascia pelvină parietală superioară; la acest nivel, medial de arteră 
se găseşte ureterul. Anterior de arteră se găsesc arterele ombilicală şi obturatorie, iar 
posterior venele uterine şi vasele vaginale. În continuare artera are un traiect oblic, către 
anterior, inferior şi lateral, participând astfel la delimitarea inferioară a fosetei ovariene 
(foseta ovariană Krause). 

“segmentul transversal (subligamentar/parametrial) - se găsește în baza 
ligamentului larg sau în țesutul celular-adipos care formează paramerul; artera se 
îndreaptă dinspre peretele lateral pelvin spre colul uterin, aflat în poziție mediană; artera 
ajunge la 2 cm. lateral de colul uterin şi la 1-1,5 cm. superolateral de fornixul vaginal. 

Acest segment prezintă importanță practică majoră din cel puţin două 
considerente: 

a).artera încrucişează anterior, dinspre lateral spre medial ureterul, în traiectul său 
oblic descendent spre medial, către fundul vezicii urinare (încrucişarea are loc la 

jumătatea distanței dintre peretele pelvin şi colul uterin). Aceste raporturi impun atenţie 
operatorului care pensează artera uterină în diverse manevre chirurgicale (de ex. în 
practicarea histerectomiei). 

b).artera se situează superolateral de fornixul vaginal, fapt care poate permite 
abordarea chirurgicală a ei, transvaginal. 

Ultima parte a acestui segment descrie o curbură concavă superior, pentru ca apoi 
să se continue cu segmentul vertical 

* segmentul vertical (intraligamentar/mezometrial) - de la nivelul istmului uterin 
urcă pe marginea laterală a corpului uterin (între foițele ligamentului larg, la nivelul 
mezometrului) până la nivelul cornului uterin, unde se împarte în ramurile sale terminale; 
pe toată această distanță artera are un traiect sinuos, ca o caracteristică de adaptare la 
condiţiile modificate de volum şi vascularizaţie ale uterului, din timpul sarcinii. 


Ramuri 

Din artera uterină se desprind două tipuri de ramuri: 
1.ramuri colaterale 

2.ramuri terminale 


1.Ramuri colaterale 
a).ramuri desprinse din segmentul transversal : 

“ramura ureterală- se desprinde la locul unde artera este încrucișată de ureter 

“ramuri vezicale sau vezicovaginale (neomologate în N.[.)- se desprind înainte de 
încrucişarea cu ureterul, ele vascularizează fundul vezicii urinare şi peretele anterior al 
vaginului, în partea sa superioară 

“artera vaginală sau cervico-vaginală - este mai voluminoasă; ea se desprinde în 
apropierea segmentului supravaginal al colului uterin şi are traiect transversal către 
acesta şi fornixul vaginal. Ea vascularizează colul uterin, fornixul vaginal, fundul vezicii 
urinare şi ultima parte a ureterului. Artera vaginală se anastomozează cu omonima de 
partea opusă formând pe peretele anterior si posterior al vaginului două anastomoze 
mediane longitudinale denumite arterele azygos ale vaginului. 
b).ramuri desprinse din segmentul vertical : 

“ramuri cervicale - în număr de 5-6 ce vascularizează colul uterin şi fornixul 
vaginal 

“ramuri uterine - în număr de 8-10, destinate corpului uterin. Fiecare dintre 
acestea se împarte în câte o ramură anterioară şi posterioară, care trec pe fețele corpului 
uterin având traiect către medial. Ele sunt paralele şi calibrul lor diminuă pe măsură ce se 
apropie de linia mediană; din acest motiv liniile mediane ale fețelor corpului uterin 
reprezintă zone paucivasculare, ceea ce permite incizia și deschiderea uterului la acest 
nivel (operaţia cezariană corporeală). 

Din ramurile uterine, în traiectul lor pe feţele corpului uterin se desprind ramuri 
inelare, profunde care perforează succesiv cele trei straturi ale miometrului până la 
nivelul arhimiometrului, unde devin artere radiare; aceste artere radiare sunt ascendente 
(la nivelul corpului), orizontale (la nivelul istmului) şi descendente (la nivelul colului 
uterin). Din arterele radiare se desprind ramuri care se reîntorc la nivelul stratului 
mijlociu (plexiform) al miometrului, unde se formează un bogat plex arterial. Din acesta 
pleacă doua grupuri de ramuri : 

- ramuri superficiale - care se reîntorc în stratul extern al miometrului 

- ramuri profunde - cu un traiect spiralat, din care motiv se numesc artere helicine. 
Arterele helicine ajung până la nivelul mucoasei uterine, traversând straturile mijlociu şi 
profund ale miometrului (uterul nu prezintă submucoasă) ; ele sunt la rândul lor de două 
tipuri, artere spiralate scurte, care ajung pâna la membrana bazală a mucoasei uterine şi 
artere spiralate lungi, hormonodependente, care vascularizează toate straturile mucoasei 
uterine. Acestea din urma, sub influenţe hormonale (scăderea bruscă a progesteronului, 
din faza premenstruală) suferă un proces de vasoconstricție puternică, determinând 
ischemia şi apoi devitalizarea straturilor spongios şi compact ale mucoasei uterine, cu 
care sunt eliminate apoi în timpul menstruației. 

“artera fundului uterin - se desprinde sub lipamentul utero-ovarian şi abordează 
cei doi versanţi anterior şi posterior ai fundului uterin; această ramură participă la 
vascularizația fundului uterin şi a segmentului uterin al trompei uterine. 

“ramura pentru ligamentul rotund- ia naștere în apropierea ligamentului rotund pe 
care îl şi vascularizează 


2.Ramuri terminale 


“ramura tubară - se desprinde înaintea cornului uterin şi are traiect lateral, anterior 
de ligamentul utero-ovarian, şi sub trompa uterină, între cele două foiţe ale 
mezosalpingelui; ea se anastomozează cu ramura tubară din artera ovariană şi formează 
arcul arterial subtubar, situat la 2-3 mm. sub trompa uterină. Din această arcadă arterială 
se desprind numeroase ramuri paralele între ele şi perpendiculare pe arcada subtubară, 
care trec pe feţele trompei uterine. Numărul acestor ramuri este de aproximativ 30, din 
care 7 pentru infundibulul trompei uterine, 15 pentru porțiunea ampulară şi 8 pentru 
istmul trompei. Comparativ cu dimensiunile acestor segmente se remarcă faptul că istmul 
trompei uterine prezintă cea mai bogată vascularizaţie, ceea ce determină în ruptura de 
sarcină tubară o hemoragie masivă cu "inundație peritoneală". 

Toate aceste ramuri arteriale au un caracter terminal; ele trec pe feţele trompei 
uterine, pe sub seroasa acesteia, au un traiect sinuos și dau ramuri care perforează tunicile 
trompei. 


“ramura ovariană - are un traiect lateral în lungul ligamentului utero-ovarian până 
în hilul ovarului, de pe marginea anterioară a acestuia; la acest nivel se anastomozează cu 
ramura ovariană a arterei ovariene şi formează arcul arterial paraovarian. Din acest arc se 
desprind 10-15 ramuri helicine, care traversează medulara, până la limita dintre aceasta şi 
corticală, unde se anastomozează între ele, formând o arcadă din care derivă ramuri 
radiare care pătrund în corticală; la acest nivel formează rețele arteriale perifoliculare. 


2).Artera ovariană 


Origine 
Artera ovariană are originea pe fața anterolaterală a aortei abdominale sub 
originea arterelor renale. 

Traiect şi raporturi 


Artera ovariana are un traiect descendent și lateral, acoperită de peritoneul parietal 
posterior şi de mezenter cu ileonul terminal în dreapta şi respectiv colon cu mezocolon 
sigmoid în stânga. În dreapta încrucişează anterior vena cavă inferioară. În rest raporturile 
în dreapta şi în stânga sunt asemănătoare. Astfel artera ovariană încrucişează anterior 
ureterul şi coboară pe fața anterioară a mușchiului psoas mare, unde vine în raport cu 
nervul genitofemural. Are traiect lateral față de vasele iliace comune și apoi la nivelul 
strâmtorii superioare a pelvisului, încrucişează anterior vasele iliace externe imediat sub 
bifurcația arterei iliace comune. 

Artera coboară apoi cu ligamentul suspensor al ovarului până la nivelul 
extremitaţii superioare a acestuia unde se împarte în cele două ramuri terminale: 

“ramura tubară 

“ramura ovariană (acestea se vor anastomoza cu ramurile omonime ale arterei 
uterine) 

La locul unde încrucişează ureterul va da ramuri ureterale care vascularizează 
segmentul lombar al acestuia. 


3).Artera ligamentului rotund al uterului 


Artera ligamentului rotund al uterului are originea în artera epigastrică inferioară, 
la locul unde aceasta descrie o curbură inferomedială faţă de orificiul profund al canalului 
inghinal. 

Artera însoţeşte ligamentul rotund până la nivelul cornului uterin unde se 
anastomozează cu ramuri pentru ligamentul rotund din artera uterină. 


Vascularizația venoasă 
Venele ovarului 
Venulele ovarului au traiect sinuos şi se varsă în plexul venos care se găseşte la 
nivelul marginii mezovariene, denumit și plexul pampiniform. 
Sângele din plexul venos pampiniform este drenat în principal de venele ovariene 
şi accesor prin intermediul plexului venos uterin. 


Vena ovariană dreaptă se deschide direct în vena cavă inferioară, iar vena 
ovariană stângă se varsă în vena renală stângă. 


Venele trompei uterine 


Sângele venos de la nivelul trompei uterine este adunat într-o arcadă venoasă 
infra-tubară, Sângele din această arcadă este drenat pe calea venelor ovariene şi uterine. 

Venele uterului 


Sângele venos al uterului se colectează în sinusurile uterine din stratul plexiform 
al uterului; de la acest nivel pleacă vene care vor forma plexul venos uterin care 
comunică larg cu plexurile venoase vezical și vaginal. Din plexul uterin sângele venos 
este drenat astfel: 

-din porțiunea superioară sângele este drenat prin venele ovariene 

-din porțiunea inferioară sângele este drenat prin venele uterine către vena iliacă 
internă 

-o mica parte din sângele venos este colectat şi de vena ligamentului rotund care 
se deschide în vena epigastrică inferioară 


Vascularizaţia limfatică 
Limfaticele ovarului 


Reţeaua limfatică de origine a ovarului se găseşte sub albuginec, în parenchimul 
de la acest nivel, încorporând tecile externe ale foliculilor. 

Corpul galben prezintă o reţea limfatică bogată, care odată cu atrofierea lui, după 
unii autori regresează, iar dupa alţii dimpotrivă, persistă. 

Vasele limfatice colectoa:e însoțesc vasele sangvine până la nivelul hilului 
ovarului, iar de la acest nivel prin 6-8 trunchiuri colectoare limfa va fi drenată astfel : 


a. calea principală este situată de-a lungul vaselor ovariene şi merge spre 
ganglionii aortico-abdominali. 

- în partea dreaptă ajunge la nivelul ganglionilor pre-cavi si latero-cavi până în 
apropierea pediculului renal drept. 

- în partea stângă ajunge la nivelul ganglionilor pre-aortici si latero-aortici, sub 
pedicuiul renal stâng. 

Atât în dreapta cât şi în stânga, există posibilitatea ca de la nivelul intersecţiei 
vaselor ovariene cu ureterul limfa să fie drenată descendent, de-a lungul ureterului, spre 
ganglionii iliaci externi. 


b. calea secundară are traict printre foițele ligamentului larg, spre peretele lateral 
pelvin şi spre ganglionii iliaci externi. 
Nu au fost descrise vase limfatice de drenaj spre ganglionii iliaci interni. 


Limfaticele trompei uterine 
Trompa uterină prezintă trei reţele limfatice de origine : 
- mucoasă 


- musculară 
-  subseroasă 

Din rețeaua limfatică subseroasă pornesc vase limfatice colectoare care au fost 
sistematizate în trei căi de drenaj : 


a. calea principală este reprezentată de 4-5 vase colectoare care se formează pe 
toată lungimea trompei, între foițele mezosalpingelui. Acestea au iniţial traiect 
lateral până spre pavilionul trompei, de unde se alătură căii pricipale de denaj a 
ovarului spre ganglionii aortico-abdominali şi iliaci externi (de-a lungul 
ureterului). 


b. calea secundară — iliacă externă se formează în partea mijlocie a trompei, având 
traiect lateral prin mezometru, spre peretele lateral pelvin şi artera ombilicală, 
mergând de-a lungul acesteia până la ganglionii iliaci externi. 


c. calea secundară — iliacă internă însoţeşte calea secundară iliacă externă până la 
artera ombilicală cu care ajunge apoi la nivelul ganglionilor iliaci interni din 
apropierea originii arterei ombilicale din iliaca internă. 


căi se realizează anastomoze largi care se pot grupa cu : 
-  limfaticele perineale 
-  limfaticele ovarului 
-  limfaticele uterului 


Limfaticele uterului : 


Uterul prezintă patru reţele limfatice de origine : 


1. mucoasă 
2. musculară 
3. seroasă 
4. subseroasă 


1. Reţeaua limfatică mucoasă : 

Această rețea este foarte bine dezvoltată la nivelul corpului uterin şi mai săracă şi 
neregulată la nivelul colului uterin. Această reţea se întinde până la membrana limitantă 
profundă a mucoasei şi înconjoară glandele şi vasele mucoasei uterine. De la nivelul 
rețelei limfatice mucoase pornesc canale limfatice voluminoase care traversează 
musculara și se varsă în rețeaua limfatică subseroasă. 

Reţeaua limfatică mucoasă a colului uterin comunică inferior cu cea a părții 
superioare a vaginului. 


2. Reţeaua limfatică musculară : 

Această rețea este formată din capilare limfatice fine care înconjoară fibrele 
musculare şi care prezintă un traiect independent de vasele sangvine. În același timp 
venele sunt însoțite întotdeauna de vase limfatice. 

Se descriu trei planuri limfatice în cadrul rețelei limfatice musculare : 


Mi 


a. planul intern de vase limfatice, dispuse transversal 
b. planul mijlociu, cu vase limfatice dispuse neregulat 
c. planul extern, cu vase limfatice dispuse mai ales longitudinal 


3. Reţeaua limfatică seroasă : 

Această rețea este formată din vase limfatice foarte fine, aşezate subendotelial şi 
numai la nivelul la care uterul este acoperit de peritoneu.Limfa este drenată din acest plex 
în reăeaua limafatică subseroasă. 


4, Reţeaua limfatică subseroasă : 

Vasele limfatice care adună limfa reţelelor mucoasei, muscularei şi seroasei se 
varsă în vase limfatice voluminoase, valvulare, așezate în țesutul subperitoneal de pe 
suprafața externă a uterului, la locul unde acesta este acoperit de peritoneu. 

Aceste vase limaftice formează rețeaua limfatică subseroasă, care se adună la 
maginile uterului unde formează vasele colectoare. 

S-a constatat că la uterul gravid aceste vase limfatice nu prezintă o creştere 
considerabilă de calibru. 

Vasele colectoare limfatice, după locul lor de drenaj, au fost împărţite în două 


grupuri : 
1. Colectoarele limfatice ale colului uterin : 


Ele se desprind de pe marginile laterale ale colului uterin şi sunt în număr de 
două-trei pentru fiecare parte. Acestea se organizează apoi în trei pediculi limfatici : 


a. pediculul anterior (iliac extern) sau pre-ureteral — însoţeşte artera uterină, trecând 
anterior de ureter, până în apropierea originii arterei ombilicale cu care ajunge la 
grupurile mijlociu şi superior al ganglionilor iliaci externi. 


b. pediculul hipogastric (retro-ureteral) — are acelaşi traiect cu artera uterină şi se 
termină la nivelul ganglionilor iliaci interni din jurul originii arterei uterine. Vasele 
limfatice din acest pedicul pot urca în lungul arterei iliace interne şi apoi al arterei 
iliace comune până la ganglionii limfatici situaţi anterior de promontoriu. 


c. Pediculul posterior — are un traiect concav medial care se înscrie în planul sagital 
corespunzător plexului hipogastric inferior. Trecând lateral de ampula rectală, acest 
pedicul se termină la nivelul ganglionilor sacrali laterali. Alte vase limfatice pot urca 
anterior se sacru până la ganglionii situați anterior de promontoriu. 

2. Colectoarele limfatice ale corpului uterin : 


Aceste vase formează trei pediculi : 


a. pediculul principal — utero-ovarian (lombar) este format din 4-6 trunchiuri 
limfatice care se formează sub cornul uterin. Acest pedicul are traiect lateral printre 

foițele ligamentului larg şi în lungul ramurii ovariene a arterei uterine, până în apropierea 
hilului ovarului. La acest nivel el se uneşte cu vasele limfatice ale trompei uterine şi se 
alatură apoi vaselor limfatice ale ovarului. Toate aceste trunchiuri limfatice însoțesc 
vasele ovariene ajungând : 

- în partea dreaptă la nivelul ganglinilor limfatici latero-cavi şi pre-cavi 

- în partea stângă la nivelul ganglionilor limfatici latero-aortici şi pre-aortici ai 

grupului ganglionilor aortico-abdominali 


b. pediculul accesor transversal sau iliac extern este format de 1-2 vase limfatice, 
porneşte inferior de unghiul uterin sau din partea mijlocie a marginii laterale. El are 
traiect lateral şi inferior prin baza ligamentului larg, spre artera ombilicală şi apoi spre 
grupurile mijlociu şi superior al ganglionilor iliaci externi, până la bifurcația arterei iliace 
comune. 


€. pediculul accesor anterior (pediculul ligamentului rotund al uterului) este 
format dintr-un singur vas limfatic desprins de la locul inserției ligamentului rotund pe 
peretele uterin. Acest vas are traiect comun cu ligamentul rotund, traversând canalul 
inghinal şi terminându-se la nivelul grupului supero-medial al ganglionilor inghinali 
superficiali. 
Între limfaticele corpului şi colului uterin se realizează numeroase anastomoze : 
- între rețelele limfatice de origine 
- între vasele limfatiece colectoare, pe marginile uterului. 


Imervaţia ovarului 

Inervația ovarului este asigurată de fibre din plexul ovarian (în mai mare măsură) 
şi de fibre din plexul uterin (în mai mică măsură). Plexul ovarian este format din ramuri 
din plexul aortico-abdominal, are traiect împreună cu vasele ovariene şi aduce fibre 
pentru tuba uterină şi ovar; unele din aceste fibre ajung până la uter. 


Imervaţia trompei uterine 
Nervii trompelor uterine provin din plexul ovarian și din plexul uterin; aceşti 
nervi urmează traiectul vaselor (ovariene şi uterine). 


Inervatia uterului 


Inervaţia parasimpatică provine din nucleul parasimpatic pelvin (de la nivelul $2- 
94). 

Inervaţia simpatică este asigurată în principal pe calea plexului utero-vaginal ce 
provine din plexul hipogastric inferior, şi în mai mică măsură din plexul ovarian care 
provine din plexul aortico-abdomonal. 

5.6.Vaginul 


Vaginul este un organ musculoconjunctiv cu rol copulator. Receptor hormonal sensibil, 
în special la stimuli estrogenici, care îi asigură troficitatea, vaginul reprezintă calea de 
explorare ginecologică prin excelenţă, fiind şi o importantă cale de abord chirurgical a 
organelor genitale interne feminine. 


Formă 

- vaginul are forma unui conduct (cilindru, vagina=teacă), turtit antero-posterior în cea 
mai mare parte a lungimii sale; extremitatea inferioară este turtită transversal, iar cea 
superioară este mai dilatată, de forma unei cupole, această parte numindu-se fornix 
vaginal; 

-cavitatea vaginului este virtuală, devenind reală în rupturile de perineu. 


Dimensiuni 

-variabile în funcţie de vârstă, particularităţi individuale, raporturi sexuale, paritate; 
-lungimea medie este de 8-9 cm, peretele posterior fiind însă mai lung cu 1-2 cm decât 
cel anterior; 

-calibrul vaginului este şi el diferit la cele două extremităţi: superior, vaginul este mai 
larg datorită inserției lui pe colul uterin (fornixul vaginal), iar inferior este mai îngust, 
pereţii fiind alipiţi, determinând apariția unei fante sagitale, adaptate formei vulvei. 


Configuraţie internă 

-mucoasa pereţilor anterior şi posterior ai vaginului este neregulată, prezentând câte o 
proeminență longitudinală, numită columnă vaginală anterioară respectiv posterioară, de 
la care pleacă mai multe plici transversale numite plici vaginale. Aceste plici se juxtapun 
prin apropierea pereţilor. 

Columna vaginală anterioară, mai dezvoltată decât cea posterioară, începe inferior la 
nivelul unei proeminențe mucoase numită tubercul uretral, ce corespunde meatului uretral 
extern feminin şi este folosit ca reper în cateterismul uretral; superior se bifurcă, 
delimitând un spaţiu numit trigonul vaginal Pawlick, care corespunde trigonului vezical 
Lieutaud (delimitat de ostiile ureterale şi uretră); această zonă era folosită drept cale de 
abord transvaginal al vezicii urinare. 

Columna vaginală posterioară coboară mai jos decât cea anterioară. 

Plicile vaginale sunt mai evidente înainte de pubertate şi la nulipare, estompându-se la 
vârstnice şi după naşteri repetate. 


Aşezare 
- vaginul aparține spațiului pelvis-subperitoncal, fiind așezat între vezica urinară şi uretră 
(anterior) şi rect (posterior). 


Poziţie 

- în picioare, axul vaginului formează cu orizontala un unghi deschis posterior de 65%; 
între axul vaginului şi cel al colului uterin este un unghi de 90-110* deschis spre anterior 
(unghi de versiune); 

-în repaus, vaginul este uşor concav spre posterior, formând un unghi de 135-145* 
(unghiul vaginal), iar în timpul eforturilor, datorită presei abdominale, concavitatea se 
şterge; 

-în decubit dorsal vaginul face cu orizontala un unghi de 30%. 


Raporturi 
În traiectul său, vaginul străbate hiatusul urogenital al diafragmei pelvine, care îl împarte 
în două porțiuni: - pelvină, situată deasupra diafragmei pelvine, cuprinzând cea mai mare 
parte a organului, ocupând partea inferioară a spaţiului 
pelvis-subperitoneal; 
- perineală, situată inferior de diafragma pelvină. 


Porțiunea pelvină prezintă patru pereţi — superior, inferior, anterior, posterior şi două 
extremități — superioară şi inferioară. 

o Peretele anterior priveşte spre anterior şi superior şi prezintă două segmente — 
vezical (superior) şi uretral (inferior) — în funcție de raportul cu cele două organe; 
se mai numeşte şi perete vezicouretral; 

> Segmentul vezical 
- corespunde în cea mai mare parte trigonului vaginal; 
- are raport cu fundul vezicii urinare corespunzător trigonului vezical; 
- cele două trigoane — vezical şi vaginal — sunt separate prin septul 
vezicovaginal; 
Septul vezico-vaginal este format din ţesut conjunctiv-adipos cu grosime de 
6-8 mm, folosit ca plan de clivaj între cele două organe sau drept cale de 
abord transvaginal al vezicii urinare; septul este străbătut de ureterul pelvin 
care încrucişează fundul de sac vaginal anterior, de unde şi riscul de fistule 
uretero-vaginale; 
- acest segment al peretelui anterior vaginal reprezintă şi locul de apariţie a 
cistocelului şi a fistulelor vezico-vaginale. 
> Segmentul uretral 
- are raport strâns cu uretra feminină, de care este despărțit prin septul uretro- 
vaginal cu grosime de 10 mm; 
- la acest nivel pot să apară fistule uretro-vaginale. 

o Peretele posterior prezintă şi el două segmente — peritoneal și rectal. 
> Segmentul peritoneal 
- are o lungime de 15-20 mm; 
- corespunde fornixului vaginal sau unei porțiuni de pe fața posterioară a 
fornixului vaginal, acolo unde acesta este acoperit de peritoneu; 
- delimitează anterior excavaţia rectouterină (fundul de sac Douglas) prin 
intermediul căreia prezintă raport cu ampula rectală. 


> Segmentul rectal 
- este despărțit prin septul rectovaginal de fața anterioară a ampulei rectale; 

- la acest nivel se poate dezvolta un colpocel (prolaps vaginal în ampula 
rectală) 
o Peretele lateral (marginea laterală) 
Are raport cu m.ridicator anal, spaţiul dintre acesta şi vagin fiind ocupat de țesut 
conjunctiv-adipos subperitoneal, tranzitat de : 
e lamele sacrorectogenitopubiene 
e  parangiile hipogastrice 
e  plexurile hipogastrice inferioare 
Partea pelvină a vaginului e înconjurată de aşa-numitul paracolpium. Acesta este o teacă 
de ţesut conjunctiv-adipos, rezultată prin condensarea țesutului pelvisubperitoneal. 
Această teacă şi țesutul adipos din spaţiul pelvisubperitoneal permit modificările de 
volum ale vaginului — el are şi o structură elastică ce permite modificările din timpul 
travaliului, dar şi controlul manual postpartum, 


Porțiunea _perineală reprezintă pătrimea inferioară a vaginului. Ea este situată sub 
hiatusul urogenital, pe care îl traversează împreună cu uretra şi este aderentă postero- 
lateral la fibrele m.transvers profund al perineului. 

Raporturile vaginului la acest nivel sunt: 

- anterior cu uretra, mai apropiat inferior spre meatul uretral, fapt ce determină apariţia 
tuberculului uretral din extremitatea inferioară a columnei vaginale anterioare; 

- posterior cu canalul anal, de care este separat prin triunghiul rectovaginal; 

Triunghiul rectovaginal este orientat cu vârful în sus spre planşeul pelvin şi cu baza în 
jos, la tegumente, aria triunghiului fiind ocupată de centrul tendinos al perineului. La 
vârful triunghiului vaginul și rectul sunt unite prin m.rectovaginal. 

- lateral cu foselele ischiorectale şi cu ramurile ischiopubiene. 

Extremitatea superioară a vaginului se inseră pe colul uterin după o linie oblică de sus 
în jos şi dinapoi înainte, astfel încât peretele posterior urcă mai sus pe col decât peretele 
anterior. Inserţia determină apariția unui şanţ circular numit fornix vaginal împărțit în 
patru funduri de sac: 

e posterior - acoperit de excavaţia rectouterină (fundul de sac Douglas); 
- la acest nivel se realizează palparea fundului de sac prin tuşeu vaginal, 
precum şi puncții ale excavației rectouterine; 
e anterior - are raport cu ureterul, care trece peste fundul de sac anterior pentru a 
ajunge în septul vezicovaginal şi de aici în vezica urinară; 
e laterale - corespund parametrelor; 
- au raport cu vasele uterine (aflate la 10-15 mm superior şi lateral de 
fornixul vaginal), cu vasele vaginale şi cu plexurile hipogastrice 
inferioare, care pot fi anesteziate prin fundurile de sac laterale. 
Extremitatea inferioară corespunde orificiului vaginal ce se deschide în vulvă. 


Mijloace de suspensie şi susţinere 
e  inserția superioară pe colul uterin; 
e aderenţa spre anterior la vezica urinară şi uretră; 
e aderenţa spre posterior la rect; 
e aderenţa spre lateral la lamele sacrorectogenitopubiene; 

e aderenţa la diafragma urogenitală (m.transvers profund al perineului) 
e centrul tendinos al perineului — reprezintă cel mai important mijloc de susținere a 
vaginului. 


Vascularizaţia vaginului 
Vascularizația arterială 


Vascularizația arterială este asigurată de 3 grupuri de ramuri vaginale simetrice 
(bilaterale): 

+ ramuri vaginale superioare — desprinse din a.cervicovaginală (sau vaginala, 
ramură a a.uterine); cum spuneam anterior, artera vaginală se anastomozează 
cu omonima de partea opusă formând pe peretele anterior si posterior al 
vaginului două anastomoze mediane longitudinale denumite arterele azygos 
ale vaginului 

e ramuri vaginale mijlocii — desprinse din a.vezicală inferioară (ramură din 
a.iliacă internă); 

e ramuri vaginale inferioare — desprinse din a.rectală mijlocie (ramură din a 
iliacă internă ce vascularizează ampula rectală si dă rr.vaginale). 

Partea inferioară a vaginului primeşte ramuri şi din a.ruşinoasă internă, destinate 

mm.diafragmei urogenitale și bulbilor vestibulari. 


Vascularizația venoasă 


Îşi are originea în două rețele — mucoasă şi musculară — care formează apoi 
lateral de vagin, plexurile venoase vaginale, care comunică larg cu cele vecine 
(uterin, vezical, rectal) și drenează în v.iliacă internă. 


Vascularizația limfatică : 


Vaginul prezintă două reţele limfatice de origine : 
- mucoasă — fină şi bogată 
- musculară — cu vase limfatice mai mari 
Cele două rețele limfatice comunică pe toată suprafața vaginului, iar partea 
superioară a acestora comunică cu limfaticele colului uterin. 
Vasele colectoare limfatice traversează pereții şi se adună pe cele două fețe ale 
organului, apoi la marginile laterale ale acestuia. Acestea pot fi sistematizate după 
traiectul lor în două grupuri : 


1. un grup satelit al arterei uterine care se formează de la partea superioară a 


vaginului şi care însoţeşte ramura vaginală a arterei uterine şi apoi artera uterină. 
Se termină la nivelul grupului mijlociu și superior al ganglionilor iliaci externi. 

2. un grup satelit al arterei vaginale care se formează din părţile mijlocie şi 
inferioară ale vaginului. Aceste vase ajung la nivelul ganglionilor iliaci interni din 
jurul originii arterei vaginale. 


Partea inferioară a vaginei poate prezenta de asemenea posibilitatea de drenaj 
comun cu vasele limfatice ale vulvei, spre grupul supero-intern al ganglionilor inghinali 
superficiali. De asemenea, vasele limfatice ale vaginului pot realiza anastomoze cu cele 
ale uterului (colului uterin), vulvei şi rectului. 


Inervaţia vaginului 


Inervaţia vaginului este asigurată de ramuri din plexul uterovaginal (eferenţă a plexului 
mixt simpatico-parasimpatic hipogastric inferior). În treimea inferioară a vaginului vin 
fibre somatosenzitive din n.ruşinos. 


5.7.Vulva 


Vulva reprezintă totalitatea organelor genitale externe feminine: 
o muntele pubisului; 
o formațiunile labiale (labiile mari şi mici); 
o vestibulul vaginal; 
o organele erectile (clitoris, bulbi vestibulari). 


Muntele pubisului 

- se mai numește şi “muntele Venerei”( Venus); 

- este o proeminenţă rotunjită, situată anterior de simfiza pubiană şi de oasele pubice; 

- este acoperită cu peri de la vârsta pubertăţii; 

- se continuă posterior cu labiile mari şi superior cu hipogastrul, de care e separat 
printr-un şanţ numit plica Venerei; la acest nivel se realizează laparotomiile transversale 
Pfannenstiel; 

- structura muntelui pubian este reprezentată de piele şi un bogat țesut adipos. 


Formațiunile labiale 


Sunt două perechi de plici tegumentare care delimitează vestibulul vaginal. 

Labiile mari 

- corespund scrotului ( ca origine embriologica- plicile labioscrotale); 

- au lungime de 7-10 cm; 

- se întind de la muntele pubisului până la corpul perineului (centrul tendinos al 
perineului); 

- între ele se delimitează fanta vulvară; 

- sunt unite la extremităţi prin - comisura anterioară — mai bine dezvoltată; 
- comisura posterioară — mai subțire, situată la 2,5 — 3 cm. 

(această distanță corespunde corpului perincului) de 
orificiul anal; înaintea comisurii posterioare se găseşte 
frâul labiilor; anterior de frâu se găseşte fosa vestibulului 
vaginal (fosa naviculară); 

Configuraţie externă 

Labiile mari prezintă: 

- o faţă laterală — în raport cu coapsa, este pigmentată şi acoperită de păr; 

- o faţă medială — delimitează fanta vulvară, are raport cu labia mare de parte 
opusa şi cu labia mică de aceeaşi parte; e pigmentată şi 
acoperită de păr spre marginea liberă şi are aspect de mucoasă 
spre marginea aderentă; 

- o margine liberă — spre fanta vulvară; 

- o margine aderentă — aderă de ramura ischiopubiană; 

- o extremitate anterioară; 

- o extremitate posterioară. 

Structura 
De la exterior spre profunzime, labiile mari prezintă: 
1. tegument; 
2. dartos labial; 
3. ţesut celular subcutanat; 
4. sac elastic — dă forma şi consistenţa labiilor mari. 


Labiile mici (nimfele) 

- au lungime de 3 cm; 

- sunt acoperite de labiile mari, de care sunt separate prin şanțul nimfo-labial; 

- delimitează lateral vestibulul vaginal; 

- posterior pot forma frâul labiilor (furculița) sau se pot termina separat; 

- anterior se bifurcă într-o ramură anterioară care trece superior de clitoris pentru a se uni 
cu cea de parte opusă, formând prepuţiul clitorisului şi una posterioară care trece inferior 
de clitoris şi se uneşte cu cea de parte opusă, formând frâul clitorisului. 


Vestibulul vaginal 


Vestibulul vaginal este delimitat astfel: 

e lateral - de labiile mici; 

e anterior - de clitoris; 

e posterior -— de frâul labiilor. 

Este un spațiu virtual, care devine real când sunt îndepărtate labiile mici. 
La nivelul vestibulului vaginal se deschid: 

1) orificiul extern al uretrei (meatul urinar) — situat anterior de orificiul vaginal şi 
posterior de clitoris; la 2 — 3 cm. posterior de acesta se află tuberculul uretral, 
folosit ca reper pentru cateterizare; lateral de el se deschid glandele parauretrale 
Skene; 

2) orificiul vaginal — reprezintă deschiderea la exterior a organelor genitale interne 
feminine; la virgine, la acest nivel se găseşte himenul, iar la femeile care au avut 
raporturi sexuale, resturi himenale (proeminențe cicatricile ale himenului numite 
caruncule himenale). 

Himenul este o membrană situată la nivelul orificiului vaginal, care separă canalul 

vaginal de vestibulul vaginal. El are forme variate, putând fi inelar, semilunar, 

cribriform, zimțat, biperforat. Uneori, himenul poate fi imperforat, în acest caz 
sângele menstrual acumulându-se în vagin. 

Himenul prezintă o faţă vaginală şi una vulvară, o margine liberă şi una aderentă, care 

este separată de labiile mici prin șanțul nimfohimenal. 

3) glandele vestibulare mari (Bartholin) — echivalente glandelor bulbouretrale 
Cowper de la bărbat, sunt situate în loja bulboclitoridiana, având raport medial cu 
mucoasa vestibulului și lateral cu bulbul vestibular; canalul lor excretor se 
deschide în şanțul nimfohimenal, în treimea posterioară a vestibulului, secretă un 
lichid care are rol lubrifiant în timpul actului sexual; 

4) glandele vestibulare mici — secreția lor împreună cu cea a glandelor sebacee şi cu 
celule epiteliale descuamate formează smegma. 


Organele erectile 


Clitorisul 
- este un organ median nepereche, situat posterior de comisura labială anterioară; 
Configuraţie externă 

- COIp; 

- gland. 
Rădăcinile clitorisului se inseră pe ramurile ischiopubiene, au traiect ascendent şi se 
unesc pe linia mediană inferior de simfiza pubiană, formând corpul clitorisului. Acesta, 
după un scurt traiect, descrie unghiul (genunchiul) clitorisului și se îndreaptă spre inferior 
şi posterior, terminându-se prin glandul clitorisului. Genunchiul e susținut de ligamentul 
suspensor al clitorisului, iar la nivelul rădăcinilor se găsesc mm.ischiocavernoși. 
Glandul clitorisului e acoperit de prepuțiul clitorisului, între prepuţiu şi gland existând 
cavitatea prepuţială. De pe faţa posterioară a glandului pleacă frâul clitorisului. 


Structura 
Clitorisul e format din : - doi corpi cavernoşi, separați între ei prin septul corpilor 
cavernoşi şi înveliți în fascia clitorisului; 

- glandul nu conţine ţesut erectil, ci doar țesut conjunctiv acoperit 
de mucoasă; epiteliul glandului prezintă numeroşi corpusculi 
senzitivi; 

- prepuțiul este format dintr-o lamă cutanată în continuarea 
labiilor mici şi o lamă mucoasă care se reflectă pe gland. 


Bulbii vestibulari 


- două formațiuni erectile situate de o parte şi de alta a vestibulului vaginal, în fosa 
bulboclitoridiană a perineului; 

- lungimea lor este de 3 cm şi grosimea de | cm; 

- sunt uniti anterior; 

- între ei şi pereţii vestibulului se află glandele vestibulare mari; 

- sunt omologi bulbului penisului; 

- au structură erectilă mai puţin dezvoltată, cu areole largi, cu pereți subțiri şi musculatură 
redusă; 

- sunt acoperiţi de mm.bulbospongioşi. 


Vascularizația vulvei 


Vaseularizația arterială 
1. A.femurală — prin aa.ruşinoase externe vascularizează - muntele pubisului; 

- partea anterioară a labiilor 
mari şi mici (prin 
aa.labiale anterioare). 

2. A.ruşinoasă internă — prin aa.labiale posterioare vascularizează labiile; 
— prin a.bulbului vestibular vascularizează bulbul vestibular; 
— prin a.profundă a clitorisului și a.dorsală a clitorisului 
vascularizează clitorisul. 


Vascularizația venoasă 

1. Vv.labiale anterioare culeg sângele din partea anterioară a labiilor mari şi mici şi 
drenează în v.femurală; 

2. Vv.dorsale superficiale ale clitorisului adună sângele din rețeaua venoasă 
superficială a clitorisului şi drenează în v.femurală; 

3. Vv.labiale posterioare culeg sângele din partea posterioară a labiilor mari şi mici 
şi drenează în v.ruşinoasă internă; 

4. Vv.bulbilor vestibulului culeg sângele de la bulbii vestibulari și drenează în plexul 
vezicovaginal şi de aici în v.ruşinoasă internă; 

5. Vv.dorsale profunde ale clitorisului adună sângele din rețeaua venoasă dorsală a 
clitorisului şi drenează în plexul vezicovaginal şi de aici în v.ruşinoasă internă. 


Limfaticele vulvei : 


Reţeaua limfatică a vulvei este reprezentată de un bogat plex limfatic cutaneo- 
mucos situat la nivelul vestibulului, labiilor mici şi feţelor interne ale labiilor mari. 
Această rețea se continuă cu reţelele limfatice ale feţelor externe ale labiilor mari şi 
anterior cu cea a muntelui lui Venus. 

Vasele limfatice colectoare se desprind de la periferia vulvei şi fețelor externe ale 
labiilor mari. Cele care se desprind de la nivelul părţii antero-superioare au traiect iniţial 
vertical spre muntele lui Venus, apoi se flectează spre lateral şi inferior, la dreapta şi la 
stânga. Ele se termină la nivelul grupurilor supero-interne ale ganglionilor limfatici 
inghinali superficiali. 

Vasele limafatice colectoare care se formează din partea mijlocie şi posterioară a vulvei 
urmăresc marginile labiilor mari spre posterior şi medial, terminându-se în acelaşi grup 
ganglionar. 
Limfaticele clitorisului : 
Aceste limfatice sunt sistematizate în două grupuri : 
1. limfaticele prepuţului clitorisului, comune cu cele ale vulvei ; 
2. limfaticele glandului şi corpului cavernos, în număr de 2-4. Ele se adună pe fața 
dorsală a clitorisului, apoi merg de-a lungul ligamentului inghinal şi perforează 


fascia crurală, terminându-se la nivelul ganglionilor inghinali profunzi. 


Este de asemenea posibilă o cale limfatică comună cu a uretrei şi vaginei, spre 
ganglionii iliaci interni. 


Limfaticele glandelor Bartholin : 


Aceste vase limfatice merg spre grupul supero-medial al ganglionilor limfatici 
inghinali superficiali, niciodată spre ganglionii limfatici pelvini. 


Inervaţia vulvei 

Inervaţia senzitivă a vulvei este asigurată de: 

- ramurile genitale ale nn.iliohipogastric, ilioinghinal şi genitofemural (dau rr.labiale 
anterioare); 


- ramuri ale n.ruşinos (rr.labiale posterioare, n.dorsal al clitorisului); 


Inervaţia vegetativă a vulvei este asigurată de rr.simpatice din plexul hipogastric inferior. 

6. 


IMPLICAŢII CLINICE 


6.1.Examenul clinic al organelor genitale masculine 


Examenul clinic al organelor genitale presupune inspecția apoi palparea acestora. 


Inspecţia presupune vizualizarea şi observarea tuturor modificărilor ce apar la nivelul 
organelor genitale. Palparea necesită atenție şi discriminarea fină, tactilă, a tuturor 
modificărilor. 


Inspecţia penisului : 


o 
o 


Aceasta include : 

tegumentul; 

prepuțiul; 

glandul; 

La acest nivel pot apare diverse modificări cum ar fi : 

Fimoza : imposibilitatea de a decalota glandul. Poate fi congenitală (decelabilă în 
copilărie sau la pubertate) sau consecutivă unor afecțiuni (diabet zaharat, infecție, 
tumoră peniană). O fimoză este întotdeauna responsabilă de o maceraţie locală 
(neevacuarea secreţiilor, stază urinară) asociată cu infecție. Fimoza face 
raporturile sexuale dificile, iar decalotarea forțată a glandului poate produce 
parafimoză. 

Parafimoza : imposibilitatea de a recalota glandul (tratamentul acestor două 
afecțiuni fiind local — prin dezinfecţie locală sau chirurgical, practicându-se 
circumcizie). Este dureroasă şi provoacă frecvent un edem al glandului. 

Balanita : reprezintă o inflamare a glandului şi prepuţului. Poate constitui o 
localizare particulară a unei dermatoze (psoriazis, lichen, aftoză) sau poate avea o 
origine tumorală, chiar canceroasă. Balanitele infecțioase (provocate de bacterii, 
candida, trichomonas, herpes) sunt boli transmisibile sexual. 

Vegetaţii veneriene : sau Condiloma Acuminata (datorită infecţiei cu papiloma 
virus). Aceste formaţiuni tumorale pot apare la nivelul tegumentului penian sau 
scrotului. Popular sunt denumite “creastă de cocoş”. Tratamentul presupune 
cauterizarea lor, asociat şi cu tratamentul partenerului. 

Escoriaţii, macule, papule sau mâncarimea pot sugera pediculoză pubiană. 
Pediculoza pubiană este o boală parazitară generată de Pediculus pubis (păduche 
pubian), un parazit cu localizare la suprafața pielii, în regiunea genitală. 
Examenul parazitologic pune diagnosticul de certitudine, iar tratamentul este cu 
substanţe pediculicide. 

Şancru sifilitic : mici ulceraţii nedureroase, care deseori trec neobservate. 
Reprezintă primul stadiu al infecţiei cu Zreponema pallidum (sifilis). Leziunea 
este contagioasă, deoarece în ea se găsesc foarte multe bacterii. Se asociază cu o 
adenopatie nedureroasă în regiunea inghinala. Ea dispare în una până la 3 luni, iar 
sub tratament în una până la 3 săptămâni. Examenul de certitudine este 
reprezentat de evidenţierea treponemei prin examen microscopic direct, fie a 
antigenelor specifice, prin reacții de imunofluorescență şi de hemaglutinare, iar 
tratamentul este antiobiotic. 

> Sifilis secundar : papule aplatizate acoperite de un exudat cenuşiu ce sugerează 
una din manifestările sifilisului secundar. De menţionat că sunt contagioase şi 
apar la 2 până la 4 luni de la prima infecţie. 

> Şancru moale : reprezintă o leziune de câţiva milimetri ce apare la nivelul 
şanțului de la baza glandului, pe anus la homosexuali (cu posibila propagare 
ulterioară rectală) ce poate ulcera rapid. Este determinată de infecția cu bacterii 

din specia Chlamydia. În paralel, se însoţeşte cu creşterea în dimensiuni a 

ganglionilor inghinali (adenopatie) ce fistulizează. Prin orificiile fistuloase se 

scurge un lichid purulent. Tratamentul este cu antibiotice. 

> Chiste sebacee : sunt formaţiuni tumorale ce conțin sebum, dezvoltate din 
glandele sebacee aflate la nivelul dermului. 

> Herpes genital : microulceraţii, dureroase și eritematoase ce reprezintă infecția 
cu virusul herpetic HSV 2. Virusul ramâne cantonat în ganglionii de pe traiectul 
nervilor ce inervează regiunea afectată, ceea ce explică reapariţia bolii în acelaşi 

loc. Herpesul recurent poate recidiva cu diverse ocazii: expunerile la soare, o 

boală infecțioasă, şoc emoţional, o depresie imunitară etc. 

> Tumori : se pot observa diverse formațiuni tumorale (benigne sau maligne) ce se 
pot dezvolta la nivelul penisului. Cancerul de penis este o formă rară de cancer, 
favorizat de tabagism sau de infecțiile virale. Tumora se poate prezenta sub forma 
unei excrescențe nedureroase sau a unei ulceraţii dureroase (în cazul tumorilor 
ulcerate), care poate sângera cu ușurință. Evoluţia este lentă, existând cazuri și cu 
evoluție rapidă. Extinderea la ganglionii limfatici se face în acest ultim caz în 
câteva luni. 

In cazul uretritelor (gonococice sau negonococice) se inspectează meatul uretral 
unde se poate observa lichid. În cazul în care pacientul acuză scurgeri uretrale dar la 
inspecţie nu se decelează lichid se poate recurge la comprimarea progresiva a penisului, 
de la baza către gland. Din lichidul de secreție se poate identifica germenul patogen, prin 
culturi bacteriene. Antibiograma relevă sensibilitatea germenului la diverse antibiotice. 

Inspecţia mai poate decela şi diverse malformații congenitale, cum ar fi 
hipospadiasul (deschiderea uretrei pe faţa ventrală a penisului). De asemenea se mai pot 
decela alte afecţiuni ca : 

> Boala La Peyronie : caracterizată de prezenţa unuia sau mai multor noduli fibroşi 
la nivelul corpilor cavernoși pe care îi deformează. Erecţia devine dureroasă și 
asimetrică (penisul erect este deviat), afectând raporturile sexuale. Corectarea se 
poate face chirurgical sau prin injectări locale de enzime litice. 


Palparea penisului 
Palparea penisului se poate realiza între police şi celelalte degete, putându-se 
decela diverse indurări sau fluctuenţe ale acestuia. 
> Induraţia porțiunii ventrale peniene poate semnifica o strictură uretrală (îngustare 
a uretrei) fie o formațiune tumorală uretrală. 
> Fluctuenţa unei zone indurate poate semnifica inflamație uretrală secundar unei 
stricturi uretrale. 

Inspecţia scrotului : 


Aceasta presupune inspecția tegumentului și a contururilor scrotale. Se pot 
observa astfel escoriaţii, erupții cutanate, chiste sebacee şi mai rar cancer de piele la acest 
nivel. 

Astfel, un contur scrotal slab dezvoltat pe una din părţi poate sugera criprorhidie 
(ceea ce reprezintă o anomalie de poziționare a testiculului), ectopie testiculară (testiculul 
nu coboară în scrot, rămânând cel mai adesea la nivelul canalului inghinal). Diagnosticul 
se face de cele mai multe ori prin palpare la nou-născut. Testiculul poate să coboare 
spontan până la vârsta de 1 an. Criptorhidia necesită tratament deoarece pot apare 
complicaţii mai ales dacă testiculul ectopic persistă după vârsta de 2 ani. Tratamentul este 
fie medicamentos — se administreaza HCG (Human Corionic Gonadotropin) la copii de 
vârste mici — sau chirurgical, în cazul eşecului tratamentului medicamentos). 

De asemenea un contur scrotal mărit pe una din părți poate sugera : 

e  Orhită : reprezintă infectia testiculară fie pe cale hematogenă, fie de la o infecție 
de proximitate, cel mai frecvent de la o epididimită. Poate fi acută sau cronică. 
Orhita urliană este una din principalele complicaţii ale oreionului. Aceasta 
produce uneori sterilitate prin atrofie testiculară. Orhita este o afecțiune în general 
rată, asociată frecvent cu epididimită. Tratamentul presupune administrarea de 
antiinflamatorii, antibiotice şi repaus. 

e Epididimită — inflamație acută sau cronică a epididimului, mai ales de origine 
infecțioasă. Poate fi o cauză a însămânțării testiculare. 

e  Orhiepididimită — inflamație de cele mai multe ori de origine infecțioasă a 
testiculului și epididimului. Se datorează unei uretrite, adenom de prostată 
infectat, prostatite, infecții urinare, tuberculoze. Se manifestă prin durere, 
creşterea în volum a testiculului şi epididimului, febră, semne locale inflamatorii, 
usturimi la mictiune. Tratamentul este antibiotic, asociat cu o relaxare a 
testiculelor prin folosirea unui suspensor. 


Palparea scrotului și implicit a testiculelor se realizează cel mai bine între police, 
pe de-o parte şi index şi medius pe de alta parte (sau între police şi celelalte degete). Se 
pot astfel determina modificări la nivelul conturului şi consistenței testiculare, cât şi ale 
epididimului. Astfel putem diagnostica una din următoarele afecţiuni : 

e  Hidrocel — reprezintă acumularea de lichid seros între foiţele tunicii vaginale 
testiculare. Este nedureros, fără o cauză decelabilă. Se prezintă printr-o creştere 
unilaterală în volum a scrotului. Uneori poate reprezenta un semn în cancerul 
testicular. Prezenţa de lichid între tunicile vaginalei mai poate fi diagnosticată şi 
prin ecografie testiculară. Hidrocelul se tratează dacă este voluminos sau 
deranjant, metodele de tratament fiind chirurgicale. 

e  Varicocel — dilatație permanentă a plexurilor venoase ce drenează sângele de la 
nivelul testiculului. Este mai frecvent localizat la nivelul testiculului stâng, datorită 
următoarelor cauze : 

1. funiculul spermatic stâng mai lung decât cel drept; 

2. vena testiculară stângă se varsă în unghi drept în vena renală stângă; vena renală 
stângă se varsă în unghi drept în vena cavă inferioară; 

3. prezența mezosigmoidului anterior de vena testiculară (colonul siemoid poate 
comprima vena testiculară); 
4. vena renală stângă cuprinsă în pensa aorto-mezenterică; 


Se manifestă prin prezenţa de dilataţii venoase intrascrotale ce se accentuează la efortul 
de tuse. Rar poate produce modificări asupra mobilității şi duratei de viață a 
spermatozoizilor; 


e Epididimită — inflamație a epididimului, mai ales de origine infecțioasă sau 
orhiepididimită, orhită (v. descrierile de mai sus). 

e 'Tumori testiculare : se pot astfel decela modificări ale conturului şi consistenței 
testiculare. In cazul cancerului testicular (seminom) în stadii incipiente se poate 
palpa o singură modificare a consistenței testiculare, nedureroasă care pare 
solidară cu el şi îl deformează. În stadiile avansate tot conturul testicular şi 
consistenţa este modificată. Diagnosticul se face prin ecografie şi tomografie 
computerizată (apreciindu-se astfel şi determinările secundare). 

e  Chiste epididimare : sunt formațiuni tumorale dezvoltate la nivelul epididimului 
ce conţin lichid. Ele necesită o ablaţie chirurgicală în cazul în care devin 
voluminoase sau dureroase, neavând nici o influență asupra fertilității; 

o  Agenezie epididimară : constă în dezvoltarea incompletă a epididimului, ce 
poate antrena o sterilitate în cazul în care agenezia este bilaterală. 


Examenul prostatei 


Examinarea prostatei presupune examenul clinic (prin tuşeul rectal) ce este 


completat după nevoie de examene paraclinice (imagistice și de laborator) : 


tuşeul rectal : prostata normală este de consistență ferm elastică, cu marginile net 
delimitate, i se poate palpa şantul median posterior. Se poate realiza în scopul de a 
depista precoce un adenom sau cancer de prostată, moment în care îşi modifică 
consistenţa (mai ales în cancerul de prostată) sau volumul (dispare şanțul median). 
examene bacteriologice : examenul citobacteriologic al urinei și al secrețiilor 
prostatice, practicat în caz de scurgere uretrală sau după masaj prostatic. 

Dozarea sangvină a PSA (Prostatic Specific Antigen) ce poate detecta un cancer 
prostatic înca nedetectat clinic sau poate ajuta la aprecierea prognosticul bolnavului 
cu cancer de prostată operat ; 

Ecografia prostatică : se poate realiza pe cale abdominală sau transrectală, aceasta 
din urmă fiind mai fidelă. Ea permite evaluarea structurii prostatei. 

Biopsia prostatică : se poate realiza pe cale transrectală, ghidată ecografic şi permite 
diagnosticul de certitudine al unui cancer de prostată. 

Urografia intravenoasă : permite evaluarea răsunetului unui adenom de prostată 
asupra cailor urinare ; 

CT (Computer Tomografia) este utilă în evidenţierea unei eventuale invazii a 
cancerului de prostată și în evaluarea prezenţei şi localizării metastazelor ; 

Tuşeu rectal — reprezintă manevra prin care se poate exmina cu indexul sfincterul anal, 
canalul anal, partea inferioară a ampulei rectale, fundul de sac Douglas, faţa posterioară a 
prostatei; 
Prin tuşeu rectal se apreciază la nivelul prostatei : 
e conturul ; care trebuie sa fie net, cu marginile bine delimitate de organele din jur. 
e consistenţa : este ferm elastică. In cazul adenomului de prostată, aceasta nu-şi 
modifică consistenţa, iar în cancerul de prostată ea devine dură. Litiaza prostatică 
modifică şi ea consistenţa prostatei. 
e  şanțul prostatic : care la prostata normală se palpează, iar în diverse afecțiuni 
dispare. 
e  veziculele seminale : în mod normal nu se palpeaza, dar în cazul unor afecțiuni 
inflamatorii sau în cazul cancerului (de prostată, care le prinde şi pe ele) se pot 
palpa (aspect de “cap de bou”). 


Modificările prostatei pot apare în decursul unor procese ca : 

o  Adenom de prostată : reprezintă o tumoră benignă a lobului mijlociu prostatic. 
Pacientul va prezenta tulburări de micțiune (polakiurie — micțiuni mai dese, 
nicturie — bolnavul urinează noaptea, slăbirea jetului de urină, golirea incompletă 
a vezicii urinare). Adenomul poate fi şi sediul unei infecţii, care se poate asocia şi 
cu o epididimită sau orhiepididimită. Poate antrena o afectare a vieţii sexuale când 
este foarte deranjant. Poate uneori duce la retenţia vezicală acută ce necesită 
tratament medical de urgență. Tratamentul este fie medicamentos, fie chirurgical. 

e Cancerul de prostată : este o tumoră malignă care se dezvoltă la nivelul 
prostatei. Are o incidenţă destul de ridicată. Foarte frecvent nu antrenează nici un 
semn sau simptom, alte ori se manifestă prin hematurie (prezența sângelui în 
urina), polakiurie (cresterea numarului de micţiuni), acestea devenind dificile. In 
caz de metastaze se mai poate însoți de astenie fizică, anemie, scădere ponderală 
etc. Evoluţia sa este adesea foarte lentă. La tuşeul rectal prostata este de 
consistență marită, cu conturul şters, şantul median dispare, iar când sunt afectate 
şi veziculele semniale apare prostata caracteristică în "cap de bou". Tratamentul 
este complex, înglobând metode chirurgicale la care se asociază radioterapie 
externă, hormonoterapia (tumora este sensibilă la tratamentul hormonal), sau 
chimioterapia. Prognosticul cancerului de prostată poate fi dat şi de determinarea 
PSA (Prostatic Specific Antigen) ce înregistreaza o creştere marcată în cazul 
metastazelor. 

e  Prostatita : reprezintă o infecție acută sau cronică a prostatei. Prostatita acută se 
manifestă printr-un sindrom infecțios cu instalare bruscă (febră, frisoane) şi 
tulburări micționale, polakiurie, arsuri la micțiune (disurie), putând merge pâna la 
retenție acută de urină (glob vezical). Tratamentul impune repausul şi 
antibioterapia (pe timp mai îndelungat). Complicaţiile sunt rare (abces prostatic - 
colecție purulentă constituită, orhiepididimită, retenție de urină). Prostatita 
cronică este provocată de prezenţa microabceselor şi a unei inflamații importante 
a prostatei. Este favorizată de o prostatită acută insuficient tratată, de prostatite 
acute recidivante, dar și de o strictură uretrală sau un adenom de prostată. Aceasta 
se poate manifesta prin dureri perineale, arsuri la micțiune, secretii uretrale, dureri 


133 


la ejaculare, scădere a potenţei sexuale. Evoluţia este cel mai frecvent în pusee 
infecțioase. Tratamentul este prin antibioterapie de lungă durată. 

Litiaza prostatica : reprezintă prezenţa calculilor la nivelul prostatei, fapt ce-i 
conferă acesteia un aspect palpator caracteristic. 


Decelarea acestor modificări poate fi completată de examene imagistice şi de 


laborator ca : 


> 


Ecografia (pe cale abdominală sau transrectală — care este mai fidelă sau 
ecografie testiculară) este metoda neinvazivă care se poate aprecia structura 
diverselor organe sau a diverselor formațiuni dezvoltate,a relațiilor acestora cu 
organele vecine, neputând însă spune dacă este cazul unor formațiuni maligne sau 
benigne. În acest scop se poate recurge la biopsie sau examen histopatologic (care 
sunt examene de certitudine). 

CT (Computer Tomografia ) aduce informații utile echipei chirurgicale privind 
relaţiile formațiunilor tumorale cu organele vecine, a invaziei în organele vecine, 
a prezenţei adenopatiei locale sau a metastazelor la distanță. 

RMN (Rezonanţă Magnetică Nucleară) este metoda imagistica neinvazivă cu o 
calitate cel putin egală cu a CT ce aduce cel putin tot atâtea informații ca şi 
aceasta. Este de achiziţie mai recentă şi bineînţeles costurile sunt mai ridicate. 
Puncţia biopsie prostatică (pe cale transrectală, ghidată digital sau ecografic) 
prelevă un fragment de țesut ce prin examen microscopic poate pune diagnosticul 
de certitudine în cazul tumorilor de prostată (maligne sau benigne); 

Dozarea în sânge a markerilor tumorali specifici sau nespecifici poate ajuta la 
aprecierea prognosticului bolnavului operat sau poate orienta medicul spre un 
anumit diagnostic. Antigenul PSA (Prostatic Specific Antigen) poate creşte atât în 
adenomul de prostată cât şi în cancerul de prostată, cresterea în cazul afecțiunii 
maligne fiind mai importantă şi persistând după operație, în cazul prezenţei 
metastazelor. 


6.2.Examenul clinic al organelor genitale feminine 


Ca şi în cazul organelor genitale masculine, examenul clinic presupune inspecția 


şi apoi palparea lor, completate după necesităţi de examene paraclinice. 


Pentru a putea începe examinarea genitală în cazul unei femei este necesar să 


urmăm o serie de reguli, pentru confortul şi relaxarea pacientei cât şi pentru un examen 
mai facil : 

pacienta trebuie să-şi goleasca vezica urinara înainte de examinare; 

poziția de examinare este pe masa ginecologică cu capul ceva mai ridicat decât 
restul corpului (ajuta la relaxarea musculaturii); 

braţele sa fie pe lângă corpul ei; 

pacientei trebuie să i se explice toate manevrele înainte de începerea examinării; 
mâinile examinatorului şi instrumentele să fie calde; 

Astfel se poate începe examinarea organelor genitale externe şi interne feminine : 


Examinarea organelor genitale externe : 


Se începe prin a aprecia maturitatea dezvoltării organelor genitale externe. O 


întârziere a dezvoltării lor poate sugera o modificare la nivelul hipotalamusului, hipofizei 
sau ovarelor (v. mecanismele hormonale ce controlează dezvoltarea gonadelor). 


Se inspectează : 
muntele pubisului; 
labiile mari; 
perineul; 


Se separă apoi labiile mari si se continuă inspecția : 


labiilor mici; 
clitorisului; 
meatului uretral; 
vestibulului vaginal; 


Modificările care se pot observa sunt : 


Escoriaţii, macule, papule sau mâncarimea pot sugera pediculoză pubiană, 
Pediculoza pubiană este o boală parazitară generată de Pediculus pubis (păduche 
pubian), un parazit cu localizare la suprafața pielii, în regiunea genitală. 
Examenul parazitologic pune diagnosticul de certitudine, iar tratamentul este cu 
substanțe pediculicide. Mâncărimea la nivelul vulvei poate fi însă şi un semn 
indirect pentru alte afecțiuni generale, cum este diabetul zaharat, 

Mărirea în dimensiuni a clitorisului poate sugerea virilizare. Virilizarea reprezintă 
apariția de caractere sexuale secundare de tip masculin la o femeie. Acestea se 
traduc printr-o pilozitate de tip masculin (hirsutism), de creşterea masei 
musculare şi hipertrofierea clitorisului, absența dezvoltării glandelor mamare, 
tulburări ale menstruației. Este cauzată de un exces de secreție de hormoni 
androgeni, de origine ovariană și suprarenaliană, provocat de cele mai multe ori 
de o tumoră benignă sau malignă de ovar, de o anomalie cromozomială, de o 
boală congenitală a glandelor suprarenale sau de o tumoră situată pe una dintre 
aceste glande. 

Caruncul uretral : este o formaţiune tumorală benignă care se observă în partea 
posterioară a meatului uretral şi apare în principal in postmenopauză. 

Prolaps mucos uretral : reprezintă alunecarea şi prolabarea mucoasei uretrale 
prin meatul uretral. 

Chiste sebacee : sunt formaţiuni tumorale ce conțin sebum, dezvoltate din 
glandele sebacee aflate la nivelul dermului. 

Vegetaţii veneriene : sau Condiloma Acuminata (datorita infecției cu papiloma 
virus). Aceste formaţiuni tumorale pot apare la nivelul colului uterin, în vagin, pe 
vulvă sau anus. Infecția cu papilomavirus poate favoriza o dezvoltare a unui 
cancer de col uterin. 

Şancru sifilitic : mici ulceraţii nedureroase, care deseori trec neobservate. 
Reprezintă primul stadiu al infecție cu Treponema pallidum (sifilis). Leziunea 
este contagioasă, deoarece în ea se găsesc foarte multe bacterii. Se asociază cu o 
adenopatie nedureroasă în regiunea inghinala. Ea dispare în una până la 3 luni, iar 
sub tratament în una până la 3 saptămâni. Examenul de certitudine este 

reprezentat de evidenţierea treponemei prin examen microscopic direct, fie a 
antigenelor specifice, prin reacţii de imunofluorescenţă şi de hemaglutinare, iar 
tratementul este cu antiobiotice. 

o Sifilis secundar : papule aplatizate acoperite de un exudat cenuşiu ce sugerează 
una din manifestările sifilisului secundar. De menționat că sunt contagioase şi 
apar la 2 până la 4 luni de la prima infecție. 

e  Saneru moale : reprezintă o leziune de câţiva milimetri ce apare la nivelul părții 
posterioare a vulvei, ce poate ulcera rapid. Este determinată de infecția cu bacterii 
din specia Chlamydia. În paralel, se însoţeşte cu creşterea în dimensiuni a 
ganglionilor inghinali (adenopatie) ce fistulizează. Prin orificiile fistuloase se 
scurge un lichid purulent. Tratamentul este cu antibiotice 

e  Herpes genital : microulceraţii, dureroase şi eritematoase ce reprezintă infecția 
cu virus herpetic HSV 2. Virusul ramâne cantonat în ganglionii de pe traiectul 
nervilor ce inervează regiunea afectată, ceea ce explică reapariţia bolii în acelaşi 
loc. Herpesul recurent poate recidiva cu diverse ocazii : menstruație, sarcină, 
expunerile la soare, o boală infecțioasă, şoc emoţional, o depresie imunitară etc. 

e Cancer vulvar : o ulceraţie indurată la o femeie în vârstă ridică suspiciunea unui 
cancer vulvar. Se poate însoți de mâncarime locală. Unele cancere vulvare sunt 
precedate de leziuni precanceroase, cum ar fi prezența condiloamelor (vepetaţii 
veneriene). 

e  Inflamaţia glandelor Bartholin (acută sau cronică) : în fază acută se poate 
prezenta sub forma unui abces dureros, edemaţiat. Se examinează şi glanda de 
partea opusă. În formă cronică se poate decela o formaţiune chistică nedureroasă. 

e  Cistocel : reprezintă coborârea (prolapsul) vezicii urinare în vagin. Se întâlneşte 
mai frecvent la femeile multipare, mai des după menopauză (datorită afectării 
perineului). Se poate trata fie conservator, prin reeducarea perineului, fie 
chirurgical prin cistopexie (reamplasarea vezicii urinare). 

e  Cistouretrocel : reprezintă coborârea (prolapsul) vezicii urinare în vagin şi la 
nivelul uretrei; 

e  Rectocel : proeminarea peretelui anterior rectal la nivelul vaginului, cauzată de 
relaxarea mijloacelor de fixare şi susținere ale vaginului. Este componenta unui 
prolaps genital. 

e  Cistorectocel : proeminarea vezicii urinare şi a peretelui anterior rectal la nivelul 
vaginului. 

Analizele de laborator și examenul citologic pot certifica diagnosticul prezumtiv 
în cazul afecțiunilor inflamatorii sau tumorale. 

Palparea organelor genitale externe se face între police (pe de o parte) şi index sau 
celelalte degete (pe de alta parte). Examinarea se face folosind mănuși. 

Dacă se suspectează o utetrită sau infecţie a glandelor parauretrale se poate 
comprima uretra pentru a putea efectua un examen bacteriologic. Comprimarea se face 
introducând un deget in vagin şi masând uretra dinspre posterior spre anterior. 
Antibioprama ajuta la stabilirea strategiei terapeutice şi a creşterii eficacității 
tratamentului medicamentos. 

Examenul organelor genitale interne : 


Examenul organelor genitale interne feminine presupune /uşeul vaginal, care este 

completat şi de tuşeul rectal. 
Tuşeul vaginal — reprezintă manevra prin care se examinează cu două degete (indexul şi 
mediusul, policele găsindu-se în abducţie, iar auricularul şi inelarul în flexie) vaginul, 
colul uterin şi fundurilor de sac vaginale; asociat cu palparea abdominală permite 
examinarea uterului şi a anexelor; prin tuşeu vaginal se poate depista o poziție anormală a 
uterului, o creştere în dimensiuni a acestuia, prezența unei mase tumorale la nivelul 
uterului, ovarului sau salpingelui. 

Examenul începe prin îndepărtarea labiilor, iar pacienta este rugată să exercite 
presiune abdominală, manevră ce poate evidenția prezența unui cistocel, cistouretrocel, 
rectocel sau cistorectocel (definite mai sus). 

Se continuă apoi cu examenul cu valve (colposcopie) prin care se poate vizualiza 
şi analiza colul uterin. Se recomandă ca înainte de introducerea valvelor (speculului) să se 
introducă un deget în vagin ce va apăsa uşor spre posterior (pe perineu), manevra ce are 
ca rezultat relaxarea musculaturii perineale. Intoducerea speculului se face oblic şi apoi 
se roteşte pentru a ajunge în poziția corectă, de vizualizare bună a colului uterin. De 
asemenea se recomandă ca speculul şi mâinile examinatorului să fie calde (pentru 
confortul pacientei). 

Forma cervixului diferă : 

e la nulipare : are formă punctiformă; 
e la multipare : deschiderea are formă de fantă orizontală; 
e  laceraţiile cervicale pot fi transversale unilateral, bilateral sau stelate; 

Se urmăreşte linia ce delimitează epiteliul scuamos de cel columnar 
(endocervical). În mod normal epiteliul columnar nu se vizualizează, totuşi el apărând în 
anumite cazuri cum ar fi : 

o sarcină, acompaniind dezvoltarea fetală (inclusiv prima sarcină); 
e  menarha; 

Poziţia spre anterior a colului poate sugera retroversie uterină. De asemenea, dacă 
în timpul examinării apar scurgeri cervicale acestea pot fi recoltate pentru analize 
specifice de laborator. Se recoltează probe (frotiu) pentru examenul Papanicolau (2 
mostre : una de la nivelul epiteliului scuamos şi alta de epiteliu columnar). În funcție de 
rezultatul examenului Papanicolau (scara acestui examen prezintă 5 irepte) medicul se 
poate orienta spre un diagnostic şi poate solicita alte investigații imagistice şi de 
laborator. Acest examen poate ajuta la depistarea neoplasmelor de col uterin aflate în 
primele stadii de dezvoltare (cand nu depăşesc mucoasa). 

De asemenea în timpul examenului colposcopic se mai pot nota diverse ulceraţii, 
noduli, arii sângerânde la nivelul colului uterin. 


Inspecţia vaginului : 
Se începe în momentul retragerii valvelor (speculului) când se observă pereţii 


vaginali putându-se constata diverse modificări de culoare, inflamații, scurgeri, ulcerații 
sau mase tumorale. 

Examinarea manuală (tuşeul vaginal) se poate face unimanual sau bimanual 
(asociere cu palparea abdominala). Se palpează cervixul, notându-se poziţia sa, forma, 
consistenţa și neregularitățile de pe suprafața sa. Cervixul normal are o oarecare 
mobilitate. 

Durerea la mobilizarea colului uterin asociată cu împăstare anexială poate sugera 
o inflamație locală pelvină, cum ar fi : 

e  Salpingita : reprezintă inflamația unei trompe / ambelor trompe uterine; originea 
ei fiind infecțioasă, germenii responsabili fiind cei cu transmitere sexuală 
(chlamydia, gonococul, micoplasma). Ea se manifestă prin durere pelvină însoţită 
de febră şi scurgeri vaginale. Uneori ea nu are manifestări clinice şi este 
descoperită în urma unui examen ginecologic pentru depistarea cauzelor de 
sterilitate. Inflamaţia se poate extinde şi la organele vecine (parametru, vagin, 
ovare). 

e  Piosalpinx — reprezintă acumularea de puroi la nivelul unei trompe uterine sau a 
ambelor. Este urmarea unei salpingite nediagnosticate sau netratate. Se manifestă 
prin dureri pelvine și febră; examenul ginecologic este dificil, dureros. 

o  Cervicita : reprezintă inflamaţia colului uterin, care poate fi de origine bacteriană, 
virală sau parazitară. Apare întotdeauna pe 0 mucoasă lezată. Poate fi 
endocervicită sau exocervicită. 

e  Endometrita : inflamație a mucoasei uterine provocată de o infecţie cauzată de 
diverşi germeni (poate fi cauza unui avort). 


Examenul bimanual presupune ca una din mâinile examinatorului să exercite 
presiune la nivelul peretelui abdominal, încercându-se prinderea între degete a uterului. 
În cazul retroversiei uterine, degetul pelvic este recomandat a se introduce in fundul de 
sac vaginal posterior. Pentru a putea palpa şi ovarele, acestea sunt împinse de mâna 
abdominală către cea pelvină. 

De menţionat faptul că la aproximativ 5 ani de la menopauză ovarele se atrofiază, 
ceea ce înseamnă că palparea unei formaţiuni anexiale la o femeie mai în vârstă poate 
semnifica prezența unei formaţiuni tumorale benigne sau maligne. 


e Fibromul uterin : este o tumoră benignă cu punct de plecare la nivelul 
mușchiului neted uterin. Apare mai frecvent la femeile între 40 si 50 de ani. Se 
manifestă prin tulburări menstruale (menoragii, metroragii, menometroragii), 
dureri abdomino-pelvine, o creştere în volum a abdomenului. Diagnosticul se 
pune în urma examenului ginecologic (ce evidențiază o creştere în volum a 
uterului, care la palpare are o consistență crescută şi suprafață neregulată) 
completat de examinări imagistice (ecografia — de elecţie, histeroscopia — permite 
o vizualizare a fibroamelor submucoase). 

e  Ovarele polichistice : reprezintă o afecțiune caracterizată prin prezența de 
multiple chisturi ovariene de dimensiuni variabile, tulburări menstruale, pilozitate 
abundentă şi greutate excesivă. Tulburările menstruale se caracterizează prin 
neregularitatea sau chiar absența menstrelor şi ovulației. 

e Cancerul de ovar : survine de cele mai multe ori după menopauză. Se 
caracterizează prin dureri abdomino-pelvine, anemie, scădere ponderală, astenie, 
anorexie. Se poate diagnostica prin examen ginecologic, palpare abdominală, 

examene imagistice (ecografie şi computer tomograf — ce pot da relații despre 
dimensiunile tumorii, localizare, prezența metastazelor). Examenul histopatologic 
pune diagnosticul de certitudine. 

e  Chistul ovarian : reprezintă o colecție anormală de lichid localizată la nivelul 
ovarului delimitată de o membrană. Deseori prezenţa unui chist nu are manifestări 
clinice, acesta putând fi descoperit în urma examenului ginecologic sau ecografic 
de rutină. Alteori, chistul poate provoca dispareunie (dureri în timpul raportului 
sexual), amenoree, sângerare, jenă la urinat. Unele chisturi secretă hormoni 
estrogeni, altele secretă hormoni androgeni. Metodele imagistice pot preciza 
dimensiunile, numărul chistelor, dar nu pot preciza natura conţinutului sau 
caracterul benign sau malign al tumorii. 

e Cancerul de col uterin : este cel mai frecvent dintre cancerele ce afectează 
aparatul genital feminin; apare mai frecvent la menopauză şi la femeia multipară. 
Dintre factorii de risc putem enumera : infecțiile genitale (în special cele cu 
papiloma virus), parteneri sexuali multipli, precocitatea debutului vieţii sexuale, 
multiparitatea, Orice sângerare în afara ciclului menstrual (după raporturi sexuale, 
între fluxurile menstruale, după menopauză) constituie semn de alarmă. 
Modificările colului uterin sunt decelabile prin examen ginecologic, iar 
diagnosticul cancerului de col uterin se bazează pe examenul citovaginal (Babeş- 
Papanicolau). Un examen citologic anormal necesită efectuarea unei colposcopii 
(examen vizual al colului uterin) în cursul căreia se poate efectua o biopsie. 
Metodele imagistice (ecografia, CT, RMN) pot da informaţii asupra extinderii 
cancerului la organele vecine (corp uterin, vagin, vezică urinară, rect) cât şi 
asupra prezenţei metastazelor. 

e Cancerul corpului uterin (cancer endometrial): apare în majoritatea cazurilor 
după menopauză. Ca factori de risc putem enumera : hipertensiunea, obezitatea, 
nuliparitatea, diabetul zaharat, menopauza tardivă. Se manifestă prin reapariția 
fluxurilor menstruale la femeia la menopauză sau prin tulburări ale fluxului 
menstrual ca metroragii, menoragii. Diagnosticul se pune în urma histeroscopiei. 
De asemenea metodele imagistice pot da relaţii asupra întinderii cancerului la 
organele vecine cât și asupra prezenţei metastazelor. 

e Sarcina extrauterină : în lună mare se poate palpa ca o formaţiune tumorală în 
sfera penitală. Dozarea hormonilor de sarcina înclină diagnosticul spre cel de 
sarcina extrauterină. 


Un uter mărit de volum apare în sarcină, acesta având aspect ecografic 
caracteristic; dozarea hormonilor de sarcină (în urină sau în sânge) pune diagnosticul de 
certitudine. 


Examinarea bimanuală se poate completa cu o examinare rectovaginală 
bimanuală (cu indexul la nivelul vaginului şi mediusul la nivelul rectului), ce poate 
decela cel mai bine o poziție retroversă a uterului. 

Examenul clinic al aparatului genital feminin se termină prin tuşeul rectal ce 
permite aprecierea cu indexul a sfincterul anal, canalul anal, partea inferioară a ampulei 
rectale, fundul de sac Douglas. Datorită mobilităţii organelor genitale interne feminine, 

prin tuşeu rectal se pot palpa uterul, ovarele şi anexele (în cazul când acestea două din 
urmă au dimensiuni crescute). 


Examenul clinic al aparatului genital trebuie sa fie completat şi de examenul 


clinic al abdomenului. Uneori, formaţiuni tumorale din sfera genitală pot fi palpate in 
hipogastru sau fosele iliace (stângă sau dreaptă). 

Datele obţinute din examenul clinic pot fi completate cu investigații paraclinice : 
Ecografia : reprezintă o metodă neinvazivă prin care pot fi analizate poziţia şi 
dimensiunile organelor genitale, consistenţa diverselor formațiuni ce pot apărea la 
nivelul acestora (organelor genitale). O metodă cu o mai mare acuratețe este 
ecografia  trans-vaginală, care poate da informații cu privire la prezența 
metastazelor abdominale sau diverselor procese (în cazul tumorilor maligne),a 
structurii organelor, însa nu poate preciza întotdeauna natura leziunilor. 

CT (Computer Tomograf) : aduce informații importante privind întinderea 
tumorii, relaţiile ei cu organele vecine şi adenopatiile care pot fi prezente. 
Prezenţa metastazelor tumorilor maligne nedecelabile ecografic, poate fi de 
asemenea pusă in evidenţă cu ajutorul acestei metode. Examenul CT se poate face 
şi cu substanţă de contrast, fapt ce poate aduce un plus de informație. 

RMN (Rezonanţă Magnetică Nucleară) este metoda imagistică neinvazivă cu o 
calitate cel putin egală cu a CT ce aduce cel putin tot atâtea informaţii ca şi 
aceasta. Este de achiziție mai recentă şi bineînţeles costurile sunt mai ridicate. 
Dozarea markerilor tumorali specifici sau nespecifici în cazul proceselor 
neoplazice poate ajuta la stabilirea prognosticului bolii. 

Dozarea hormonilor de sarcina (în sânge sau urină) indică prezența sarcinii. 
Este un element important de diagnostic atunci când se palpează o masa tumorală 
în sfera genitală la o femeie tânără. 

